*Úrad Bratislavského samosprávneho kraja*

*Číslo 5 / 2015*

*Zápisnica z XIII. pracovného zasadnutia Zastupiteľstva*

 *Bratislavského samosprávneho kraja,*

*ktoré sa uskutočnilo 28. októbra 2015*

*v rokovacej sále*

*Úradu Bratislavského samosprávneho kraja*

*Zápisnicu vyhotovila: Mgr. Jana Vaculová*

 *V Bratislave*

*-----------------------------------------------------------------------------------------------------------------*

*Poznámky zapisovateľky:*

1. *K záznamu vystúpení nebola žiadna autorizácia*
2. *Zápisnica neprešla jazykovou korektúrou*

*Úrad Bratislavského samosprávneho kraja*

*Zápisnicu vyhotovila:*

*Mgr. Jana Vaculová, v. r.*

*Overovatelia zápisnice:*

Ing. Zuzana Schwartzová, v. r. RNDr. Martin Zaťovič, v. r.

 poslankyňa Zastupiteľstva poslanec Zastupiteľstva Bratislavského samosprávneho kraja Bratislavského samosprávneho kraja

 Ing. Pavol Baxa, v. r.

poslanec Zastupiteľstva

Bratislavského samosprávneho kraja

Za úrad Bratislavského samosprávneho kraja

MUDr. Valerián Potičný, MPH, v. r.

riaditeľ

Úradu Bratislavského samosprávneho kraja

Zápisnicu schválil:

Ing. Pavol F R E Š O, v. r.

predseda

Bratislavského samosprávneho kraja

*Ing. Pavol Frešo, predseda BSK*

Vážené pani poslankyne, vážení páni poslanci,

otváram zasadnutie Bratislavského samosprávneho kraja. A keďže máme významný deň, je to deň , ktorý sa zaslúžil o to, že je Slovensko demokratické, to znamená máme 97. výročie vzniku Československa, dovolil som si pozvať aj po dohode s našimi pánmi podžupankami, podžupanmi pani veľvyslankyňu Líviu Klausovú, ale poprosím predtým najprv tentokrát vstaňme a zaznejú obe naše hymny.

Štátne hymny Slovenskej republiky a Českej republiky

*Ing. Pavol Frešo, predseda BSK*

Takže vážené pani poslankyne, vážení páni poslanci, takže ešte raz vítam na našom zasadnutí Bratislavského samosprávneho kraja excelenciu Líviu Klausovú. Veľmi pekne poprosím excelencia o krátky príhovor, je to pre nás významný medzník a som veľmi rád, že sa prvýkrát podarilo, takto, takto veľmi vzácnu návštevu k tomuto sviatku sem dostať a prijať. A veľmi, veľmi ďakujem všetkým, ktorí sa na tom podieľali.

*Lívia Klausová, veľvyslankyňa Českej republiky na Slovensku*

Vážený pán predseda Bratislavského samosprávneho kraja a vážené zastupiteľstvo. Som veľmi rada a veľmi pekne ďakujem za pozvanie prísť na slávnostnú časť Vašeho zasadnutia. S niektorými z Vás som sa stretla len nedávno v sobotu v Dunajskej Lužnej, kde bola pietna spomienka na Milana Rastislava Štefánika. Dnešný deň je veľmi významný pre nás a v Českej republike je to deň, ktorý je štátnym sviatkom. A teraz mi dovoľte, lebo naše vzťahy sú také blízke, dúfam, že mi budete rozumieť, aj keď budem hovoriť po česky.

Dvacátý osmý říjen je pro nás významným dnem. Tehdy na přelomu října a listopadu devatenácet osmnáct se rozpadalo Rakousko – Uhersko a vzniklo samostatné Československo jako stát nezávislý na cizí moci. Letos od tohoto okamžiku uplynulo devadesát sedm let. Historie naší země je však nepoměrně delší. Dějiny české státnosti existovaly již mnoho století. Než se v roce čtrnácet devadesát začal stavět Vladislavský sál na Pražském hradě, kde právě dnes večer proběhnou oficiální oslavy státního svátku České republiky. Dvacátého osmého října devatenácet osmnáct poprvé v našich dějinách začal náš společný stát fungovat ve skutečně demokratickém zřízení založené, na nezastupitelné úloze každého občana, na jeho právech a svobodách. Byla vytvořena republika. Československá republika. úsilí o její vznikje spojeno na české straně se jmény Tomáše Gariqua Masaryka a Edvarda Beneše. A na slovenské straně se jménem Milana Rastislava Štefánika. Právě oni byli vůdčími osbnostmi tehdejší politické, intelektuální a ekonomické elity, která dokázala koncepcí vytvoření Československé republiky přesvědčit vítězné mocnosti především USA. V období mezi světovými válkami se naše země rychle zařadila mezi nejvýznamnější státy Evropy a ekonomicky nejvyspělejší země světa. Během druhé světové války byla historie Československé republiky přerušena a republika rozbita nacistickým Německem a poté upadla do faktického područí Sovětského svazu což vedlo k zásadnímu omezení naší slobody a demokracie. Až rok osmdesát devět pro naší republiku znamenal opětovný návrat k parlamentní demokracii a k tržní ekonomice. Tento zásadní přelom transformace celé naší země v rovině politické i ekonomické probíhal společně až do roku devatenácet devadesátdva, kdy vznikly bezprecedentně pokojnou cestou dva samostatné demokratické státy Česká republika a Slovenská republika. Díky desetiletí trvajícímu soužití či spolužití Čechů a Slováků v jednom vzájemném státě , jsou naše vzájemné vztahy vynikající a výjimečné. Vyznačují sa mimořádně vysokou intenzitou a probíhají na celé řadě úrovní. Často se setkávají nejen naši nejvyšší představitelé a prezidenti, premiéři, zástupci parlamentů či ministři a každoročně probíhají společná zasedání vlády obou zemí. Setkávají se i přímo jednotliví občané, instituce, máme stovky partnerských měst a obcí, kraje, profesní svazy, komory, univerzity. Je řada kontaktů v ekonomické oblasti nehovoříc o kultuře. Slovenská republika je od vzniku dvou samostatních států je stále jedním z nejvýznamnějších obchodních partnerů České republiky, pokud jde o oblast zahraničního obchodu, hned za Německem. V mezinárodním kontextu je propojení mezi Českem a Slovenskem dáno propojením obou zemí v Evropské unii, cennou transatlantickou vazbou – členstvím v NATO, OECD a v dalších mezi národních organizacích. Úzce spolupracujeme v rámci Vyšegradské skupiny. Letos v létě Česká republika převzala právě slovenské předsednictví V4-ky a Slovenská republika příští rok v létě převezme předsednictví v radě Evropské unie. Velmi si vážíme velmi dobrých vztahů, které byli dobré v minulosti, jsou dobré i v přítomnosti a doufám, že takové jaké jsou zůstanou i do budoucna. Ještě jednou velmi pěkně děkuji za pozvání, za květiny a doufám, že to jak Vaše školy tady představily své výrobky, že není náhoda, že jsem dostala i stromeček pro štěstí i knoflík pro štěstí. Doufám, že to bude platit nejen pro mě osobně, ale pro obě naše země. Děkuji za pozornost.

*Ing. Pavol Frešo, predseda BSK*

Ďakujem veľmi pekne, tu ani nie je čo dodať, pani Lívia, viem, že máte stres, takže odprevadím a hneď pokračujeme ďalej.

*Lívia Klausová, veľvyslankyňa Českej republiky na Slovensku*

Vám taky slavnostní stres. Ďakujem ešte raz.

*Ing. Pavol Frešo, predseda BSK*

Vážené dámy, vážený páni, takže pokračujeme, pokračujeme v našom XIII. Pracovnom zasadaní zastupiteľstva Bratislavského samosprávneho kraja (ďalej len „BSK“), ešte som veľmi pekne chcel poďakovať v tej slávnostnej časti aj klubu vyslúžilých vojakov z Rače, tak rýchlo odišli, že som to nestihol aj zo Svätého Jura, bývalý primátor tu bol, ktorí držia túto Štefánikovskú tradíciu a veľmi pekne poprosím, keď som pozrel prezenčnú listinu, máme tam prítomných 34 poslankýň, poslancov, takže naše zastupiteľstvo je uznášaniaschopné, evidujeme z dnešného zastupiteľstva ospravedlnenú pani poslankyňu Černú, pán poslanec Horváth, pán poslanec Šebej, pán poslanec Nesrovnal a pán poslanec Solga, aj tak napriek tomu máme kvórum 34 hlasov, takže sme tu uznášaniaschopní a môžeme teda rokovať v zmysle zákona o samosprávnych krajoch. Prikročíme k voľbe overovateľov zápisnice. Pred sebou máme návrhy jak sme ich dostali z klubov, pani poslankyňa Zuzana Schwartzová, pán poslanec Martin Zaťovič, pán poslanec Bavol Baxa, má niekto iný návrh? Keďže nie, prosím prezentujme sa a hlasujme o návrhu teraz. Za bolo 30 poslancov z prítomných 30, 1 nehlasoval, zároveň čiže návrh sme schválili, pani poslankyňa Zuzana Schwartzová, pán poslanec Martin Zaťovič, pán poslanec Baxa sú overovateľmi zápisnice a poprosím technikov, je tu viacero ľudí, ktorí znova opakujú, že im nefunguje zariadenie, veľmi pekne poprosím aj riaditeľa úradu, prosím ťa, urob s tým poriadok, každý krát sa to stáva, už sú ľudia z toho nesvoji. Výborne, ešte niekto má nejaký problém s hlasovacou kartou? Niečo podobné? Ďakujem pekne, prikročme k voľbe návrhovej komisie, znova z poslaneckých klubov mám návrhy na pani poslankyňu Elenu Pätoprstú, pán poslanec Peter Mach, pán poslanec Roman Maroš, sú nejaké ďalšie návrhy? Pokiaľ nie sú, prosím prezentujte sa a hlasujte o návrhu teraz. Za bolo 35 poslankýň, poslancov z prítomných 35, takže pani poslankyňa Pätoprstá, pán poslanec Mach, pán poslanec Maroš sa stali členmi návrhovej komisie, poprosím, zoberte si so sebou karty, zaujmite svoje miesta a my plynule prechádzame k bodu Schválenie programu rokovania zastupiteľstva, pardón, schválenie programu rokovania Zastupiteľstva BSK v súlade so zákonom o samosprávnych krajoch a rokovacím poriadkom BSK bol všetkým poslankyniam a poslancom zaslaný návrh programu rokovania. Dnes ráno Vám boli mimo pozvánku rokovania, ktorá Vám bola zaslaná v stanovenom termíne rozdané na stoly nasledovné doplnené dokumenty, za 1. Informácia o stave obstarávania nadlimitnej zákazky: „Poskytovanie služby ústavnej pohotovostnej služby pre región Malacky a okolie“, za B. Informácia o vyhodnotení pripomienkového konania k materiálu: „Návrh Všeobecne záväzného nariadenia Bratislavského samosprávneho kraja č..../2015 o určení počtu tried prvého ročníka stredných škôl financovaných zo štátneho rozpočtu v územnej pôsobnosti Bratislavského samosprávneho kraja pre prijímacie konanie na školský rok 2016/2017“, Aktuálna informácia o riešení zriadenia rómskych občianskych hliadok v meste Malacky a obci Plavecký Štvrtok a Informácia o postupe prípravy realizácie projektov zvyšovania energetickej efektívnosti budov vo vlastníctve BSK prostredníctvom programu MunSEFF (Municipal Sustainable Energy Financing Facility), môžete si potom uťahovať z mojej angličtiny, ale hádam to nebolo také zlé. Tieto informácie máte na stole, lebo sme sa na tom dohodli, kde? Na stretnutí predsedov klubov, predsedov komisií a ešte som mal takú prosbu, možnože to nebolo dosť dobre interpretované, veľmi, veľmi by som ocenil, tak ako minule keď som hovoril o príprave Výboru regionov, nepotrebujem nato žiaden bod, nie je to politická téma, ale veľmi, veľmi krátko by som chcel povedať k tomu, čo sa deje ohľadne utečeneckej krízy, aké máme správy od našich medziregionálnych partnerov, je to krátka informácia, ak to naozaj treba dať ako bod, ja to kľudne zaradím nabudúce, ale ak Vám to nevadí, poviem to proste pár slovami klasicky v bode 0. Kľudne si povedzte, nebude to trvať dlhšie ako 3 min. Ja potrebujem iba aby ste vedeli, čo sme boli, kde je župa aktívna, nič viac, nemá to žiadnu politiku, môžeme to tak urobiť? Ďakujem pekne. Ešte sa opýtam, má niekto k programu návrhy na zmeny, nápady, Anka Zemanová, nech sa páči.

*RNDr. Anna Zemanová, poslankyňa BSK*

Ďakujem pekne za slovo, pán predseda, chcela by som dať návrh na vypustenie bodu rokovania, bodu č. 6, pardón, bodu č. 10, Návrh na poskytnutie dotácie v zmysle VZN BSK č. 6/2012 o poskytovaní dotácií z rozpočtu BSK, dotácia na poskytnutie Ústavnej pohotovostnej služby za rok 2015. Dôvod, pre ktorý toto navrhujem je to, že práve dnes prebieha kontrola poskytnutej dotácie v Meste Malacky a myslím si, že bolo by správne, aby sme boli najprv oboznámený so správnosťou účelu aj spôsobom vyúčtovania už poskytnutej dotácie za rok 2014 a vlastne tento materiál bolo dobre, keby sme prerokovali až po tejto kontrole, pán kontrolór mi povedal dnes, že vlastne by sa to malo stihnúť, takže navrhujem tento bod z dnešného rokovania vypustiť, ďakujem.

*Ing. Pavol Frešo, predseda BSK*

Ďakujem veľmi pekne, musíte sa rozhodnúť vy, mne sa zdá, že keď niečo prešlo komisiami, máme tu mimochodom primátora z Malaciek, tak je to debata, ktorú si tu normálne otvorme by the way, teda keď sme pri tej angličtine, posledný krát, ja viem, že oni veľmi neradi hovoria čiastkové veci, ale zato riaditeľ úradu môže povedať čiastkové veci, čo sa týka kontroly, lebo naši ľudia, ktorí to kontrolujú už tam nejaké výsledky majú a vieme sa podľa toho normálne rozhodnúť, samozrejme Anka, akonáhle by tam bola nejaká fatálna vec, tak tam žiadne peniaze nepôjdu, už vieme ako fungujeme, podpisy proste sú normálne na úrade až po župana a nikdy, nikdy aj pri schválených veciach, keď sa ukázalo, že zle je tak sa to tu normálne opravovalo úplne štandardne, nech sa páči, Anka Zemanová.

*RNDr. Anna Zemanová, poslankyňa BSK*

Pán predseda, myslím si, že nejde tu o 5 ani o 50 000,-€, ide tu o pol milióna €, čiže je to dosť výrazná čiastka nášho rozpočtu nato aby sme k svojmu rozhodovaniu mali úplné informácie.

*Ing. Pavol Frešo, predseda BSK*

Dobre, ešte nejaké doplnenia do programu? Pán poslanec Agoston.

*Peter Agoston, poslanec BSK*

Ďakujem pekne za slovo, pani Zemanová, prosím Vás, ktorý bod? Lebo ja som rozumel, že bod č. 6, ale potom ste v diskusii hovorili o bode č. 10.

*Ing. Pavol Frešo, predseda BSK*

Číslo 10, takže poprosím, vážené kolegyne, vážený kolegovia, sledujeme lebo, proste sledujeme o čom budeme hlasovať, budeme hlasovať najprv o vypustení bodu č. 10 a potom o celkovom programe, takže poprosím hlasujte, či vypustíme bod číslo 10, tzn. či dnes nebudeme, nebudeme rokovať o dotácii nemocnici Malacky, nech sa páči, prezentujte sa a hlasujte teraz. Za bolo 9 poslankýň, poslancov, proti bolo 19, zdržalo sa 7 z prítomných 35, čiže tento návrh neprešiel, poprosím Vás, teraz budeme hlasovať o návrhu programu ako celku, poprosím prezentujte sa a hlasujte teraz. Za bolo 31 poslankýň, poslancov z prítomných 35, 4 sa zdržali, takže program sme schválili, prechádzame k bodu č. 1, Informácia o plnení uznesení Zastupiteľstva BSK s termínom plnenia október 2015. Ja veľmi pekne poprosím, materiál máte pred sebou a poprosím riaditeľa úradu aby ho uviedol.

*MUDr. Valerián Potičný, MPH, riaditeľ Ú BSK*

Vážené pani poslankyne, vážení páni poslanci, pred sebou máte materiál o plnení uznesení Zastupiteľstva BSK s termínom plnenia október 2015. Sú tam úlohy, ktoré sú splnené, 2, ktoré sa priebežne plnia, všetky ostatné veci sú splnené, ďakujem pekne.

*Ing. Pavol Frešo, predseda BSK*

Otváram diskusiu k tomuto bodu programu, nevidím nikoho prihláseného do diskusie, uzatváram diskusiu a poprosím predsedu návrhovej komisie, aby nám uviedol návrh uznesenia teraz.

*RNDr. Peter Mach, poslanec BSK*

Návrhová komisia nedostala žiadne pozmeňujúce návrhy a preto predkladá na hlasovanie návrh uznesenia tak, ako ho máte písomne predložený s materiálom, uznesenie sa skladá z 2 častí, zastupiteľstvo po A berie na vedomie v časti 1. jedno splnené uznesenie, v časti 2. 31 dlhodobo plnených uznesení uvedených v tabuľke a v časti B schvaľuje zmenu termínu 3 uznesení.

*Ing. Pavol Frešo, predseda BSK*

Ďakujem veľmi pekne, vážené pani kolegyne, vážení páni kolegovia, prezentujte sa a hlasujte o návrhu teraz, tak ako ho predniesla návrhová komisia, za bolo 35 poslankýň, poslancov z prítomných 35, čiže návrh bol schválený, prechádzame k bodu č. 2, Informácia o vybavení interpelácií poslancov poslancov BSK zo dňa 25.9..2015, veľmi pekne poprosím pána riaditeľa Potičného, aby nám materiál, ktorý máte pred sebou uviedol, nech sa páči pán riaditeľ, máte slovo.

*MUDr. Valerián Potičný, MPH, riaditeľ Ú BSK*

Vážené pani poslankyne, vážení páni poslanci, sú tu vybavené interpelácie poslancov Zastupiteľstva BSK zo dňa 25.9.2015 a to pani poslankyne Anny Zemanovej, pána poslanca Petra Švárala, pána poslanca Richarda Červienku dvakrát. Všetky interpelácie boli vybavené v termíne, ďakujem pekne.

*Ing. Pavol Frešo, predseda BSK*

Ďakujem veľmi pekne, poprosím, otváram diskusiu k tomuto bodu, keďže nikto nie je prihlásený, poprosím predsedu návrhovej komisie o uvedenie návrhu uznesenia tak aby sme mohli o ňom hlasovať.

*Ing. Mgr. art. Roman Maroš, poslanec BSK*

Návrhová komisia si Vám dovoľuje predložiť na schválenie návrh uznesenia, tak Zastupiteľstvo BSK berie na vedomie informáciu o vybavení interpelácií poslancov Zastupiteľstva BSK zo dňa 25. septembra 2015

*Ing. Pavol Frešo, predseda BSK*

Ďakujem veľmi pekne, pani poslankyne, páni poslanci, prosím prezentujte sa a hlasujte o návrhu návrhovej komisii teraz. Za bolo 33 poslankýň, poslancov, 2 nehlasovali z prítomných 35, takže návrh bol schválený tak ako ho predniesla návrhová komisia, prechádzame k bodu č. 3, Návrh na schválenie centra odborného vzdelávania a prípravy pre oblasť automobilového priemyslu v zriaďovateľskej pôsobnosti BSK. Predmetný návrh máte vážené poslankyne, vážení poslanci pred sebou a veľmi pekne poprosím pani podžupanku Ožvaldovú, aby ho uviedla a samozrejme sa pripraví pán riaditeľ Csabay so svojím tímom pripravení do diskusie, nech sa páči, pani podžupanka.

*PhDr. Alžbeta Ožvaldová, podpredsedníčka BSK*

Ďakujem pekne, ďakujem za slovo pán župan, vážené kolegyne, kolegovia, predkladáme vám návrh na zriadenie centra odborného vzdelávania a prípravy pre oblasť automobilového priemyslu na strednej odbornej škole automobilovej Jána Jonáša. Návrh na zriadenie tohto centra predkladá na základe oslovenia Slovenskej obchodnej a priemyselnej komory ako odborného garanta a prioritou Centra odborného vzdelávania je vytvoriť účinný systém vlastne overenia teoretických poznatkov pre praktické činnosti, dúfajme, že tým, že sa vytvorí sa dosiahne aj lepšia pripravenosť našich absolventov pre trh práce. Škola v školskom roku 2015/2016 podpísala zmluvy o duálnom vzdelávaní žiakov vo firmách Autoimpex, spol. s. r. o., Boat, TODOS Itália ako aj deklaráciu o vzájomnej spolupráci pre školský rok 2015/2016 s Wolksvagen Slovakia, ktorý potvrdil záujem vstúpiť v budúcom školskom roku do systému duálneho vzdelávania. Zriadenie centra odborného vzdelávania a prípravy pre oblasť automobilového priemyslu bolo prerokované a odsúhlasené Krajskou radou pre odborné vzdelávanie a prípravu v BSK a to dňa 7.10.2015 a Územnou školskou radou 5.10.2015. Bol prerokovaný tento materiál aj schválený Komisiou školstva, športu a mládeže, Finančnou komisiou, Komisiou regionálneho rozvoja, územného plánu a životného prostredia, poprosím o podporu tohto materiálu, ďakujem.

*Ing. Pavol Frešo, predseda BSK*

Ďakujem pekne, ja len kolegyne, kolegovia pre úvod do tej diskusie, samozrejme to nie je jednoduché takúto širokú zhodu nájsť v oblasti automobilového priemyslu medzi toľkými auto opravármi a samozrejme aj výrobcami áut, takže chceme poďakovať za tento materiál a tak isto poprosím o jeho podporu a otváram diskusiu k tomuto bodu. Zase na komisiách všetko jasné, nech sa páči, návrhová komisia prednesie návrh uznesenia

*Ing. Mgr. art. Roman Maroš, poslanec BSK*

Návrhová komisia nedostala žiadne pripomienky ani žiadne doplňujúce návrhy, preto si Vám dovoľujeme predniesť na schválenie návrh uznesenia presne tak ako ste ho písomne dostali spolu s materiálom, uznesenie sa skladá z 2 častí, v prvej časti schvaľuje a v druhej časti ukladá riaditeľovi Úradu BSK zabezpečiť realizáciu úloh vyplývajúcej zo zriadenia centra odborného vzdelávania s termínom do 1. decembra 2015 a B. 2, zapracovať do návrhu rozpočtu BSK na rok 2016 finančné prostriedky na zabezpečenie činnosti, termín pri predložení návrhu rozpočtu na rok 2016.

*Ing. Pavol Frešo, predseda BSK*

Ďakujem veľmi pekne, vážené pani poslankyne, vážení páni poslanci, prezentuje sa a hlasujte o návrhu uznesenia tak ako ho predniesla návrhová komisia, ďakujem. Za bolo 35 poslankýň a poslancov z prítomných 35, takže ďakujem pekne za jednomyseľnú podporu návrhu, tak tak, to si zaslúži potlesk a poprosím, prechádzame k bodu č. 4, Návrh všeobecne záväzného nariadenia BSK o určení počtu tried prvého ročníka stredných škôl, financovaných zo štátneho rozpočtu v územnej pôsobnosti BSK pre prijímacie konanie na školský rok 2016/2017. Vážené pani poslankyne, predmetný návrh máte pred sebou a poprosím veľmi pekne pani podžupanku Ožvaldovú, aby ho uviedla, ja len pripomeniem, každý rok vlastne tieto záväzné kvóty prijímame, každý rok máme istú filozofiu, akým spôsobom to robíme pre tých, ktorí náhodou, hoci nepredpokladám, že by to niekto bol nato zabudli, áno, nech rozhodujú rodičia o tom, kde chcú mať svoje deti, nebudem dlhšie zdržiavať, myslím, že to je z tej diskusie jasné, nech sa páči, pani podžupanka máte slovo.

*PhDr. Alžbeta Ožvaldová, podpredsedníčka BSK*

Vážený pán župan, ďakujem za slovo, milé kolegyne, kolegovia, predkladáme Vám Návrh všeobecne záväzného nariadenia (ďalej len „VZN“) Bratislavského samosprávneho kraja o určení počtu tried 1 ročníka stredných škôl na školský rok 2016/2017. Nový zákon o odbornom vzdelávaní je účinný od 1.4.2015 a predkladáme podľa tohto zákona v termíne do 31.októbra sa musí odsúhlasiť návrh počtu prvých tried na nasledujúci školský rok. Koho sa to vlastne týka? Návrhy na počet tried prvého ročníka, ktoré sú financované zo štátneho rozpočtu predkladajú všetky samosprávne kraje, aj my tak isto za školy, ktoré sú v zriaďovateľskej pôsobnosti BSK, za cirkevné školy, súkromné školy, potom obce, ktorého zriaďovateľom sú, my tu máme jednu strednú školu, ktorá je zriaďovateľom Mestská časť Bratislava Karlova Ves a Okresný úrad ako zriaďovateľ stredných škôl. Kritériá, podľa čoho sa určuje počet tried je nasledovný: sú to vlastne na základe regionálnej stratégie výchovy a vzdelávania v stredných školách, ktorú sme aktualizovali v 2015, teda rok 2015, bolo to schválené 25.9. na našom zastupiteľstve. Na základe analýz a prognóz vo vývoji trhu práce, o násobku predpokladaného počtu žiakov posledného ročníka základných škôl, určeného Ministerstvom školstva každoročne do 30. júna, vieme, že my teraz máme, náš samosprávny kraj dostal koeficient 1,51, čiže to je vlastne 4884 žiakov, máte to v prílohách a kritériá uvedené podľa § 31 ods. 3 Zákona o odbornom vzdelávaní a príprave, kde je 70% vlastne určené zákonom a 30% dohoda všetkých samosprávnych krajov, aj toto máme v prílohách. Zákon v stanovenom termíne do 30. júna 2015 boli na Úrad BSK doručené návrhy na počty tried prvých ročníkov od všetkých riaditeľov škôl v zriaďovateľskej pôsobnosti BSK, 27 návrhov od súkromných zriaďovateľov pre 31 škôl, 6 návrhov od cirkevných zriaďovateľov pre 11 škôl a 1 návrh od zriaďovateľa, ktorým je Mestská časť Karlova Ves a návrh okresného úradu pre 6 škôl. Pri príprave VZN BSK komunikoval so všetkými zainteresovanými zriaďovateľmi, v máji 2015 sa uskutočnilo pracovné stretnutie na pôde BSK. Dňa 1.10.2015, prerokovanie bolo s dotknutými riaditeľmi a zriaďovateľmi, všetci s predloženým návrhom BSK vtedy súhlasili. Návrh zo škôl a od všetkých zriaďovateľov bolo 274 tried s počtom žiakov 7 722, návrh BSK celkom 233 tried, predpokladaný počet žiakov je 5147, z toho 157 tried pre školy v zriaďovateľskej pôsobnosti BSK a 76 tried pre školy iných zriaďovateľov, čo sme vymenovávali. Z celkového počtu 233 tried je 70 tried gymnázií, čiže 30% a 163 stredných odborných škôl. Prerokovania a pripomienkovania sa zúčastnili Územná školská rada, odsúhlasovala to 5. 10. 2015. Krajská rada pre odborné vzdelávanie a príprave BSK dňa 7.10. vo všetkých komisiách BSK bez pripomienok, všetkými prítomnými poslancami to bolo akceptované. Predkladám vám tento návrh, poprosím o podporu. Ďakujem.

*Ing. Pavol Frešo, predseda BSK*

Ďakujem veľmi pekne, rovnako ako pri tom predošlom bode, ja by som veľmi pekne chcel oceniť prácu aj pani podžupanky Ožvaldovej, aj pána riaditeľa úradu, samozrejme Romana Csabaya a jeho tímu a hlavne poslankýň, poslancov v komisiách, lebo ja viem, že to nie je jednoduchá debata, viem, že máte mnoho dopytov, či už zo strany jednotlivých škôl, či zo strany rodičov, rôzne záujmy sa tam krížia, ten zákon je dosť tvrdý, veľmi by som stál o podobný konsenzuálny výsledok ako po minulé roky, kedy jasne demonštrujeme, že tu na bratislavskej župe berieme názor rodičov a študentov vážnejšie ako názor štátu a nejakého centrálneho plánovania jak za komunizmu. Takže veľmi by som ocenil túto prácu a samozrejme s týmto otváram diskusiu, nech sa páči, pán poslanec Dostál, po ňom pán poslanec Šramko, po ňom pán poslanec Bílik.

*Mgr. Ondrej Dostál, poslanec BSK*

Ďakujem. Na rozdiel od predchádzajúcich rokov tam došlo k istej redukcii oproti tým pôvodným návrhom škôl, tak by som sa chcel teraz spýtať, akým spôsobom sme sa k tej redukcii dopracovali a ako to bolo prerokované s tými zástupcami, síce pani vicežupanka to povedala, že to bolo odsúhlasené všetkými, tak ale by ma zaujímalo, ako sme sa dopracovali k tomu, že keď škola si pôvodne navrhne iný počet ak súhlasí aj s nižším počtom, aj sám viem o takom prípade, že k tomu prišlo a druhá vec, ktorú by som sa chcel spýtať je, že v akom pomere sa tá redukcia dotkla škôl, ktoré sú v našej zriaďovateľskej pôsobnosti a v akom pomere škôl, ktoré sú v zriaďovateľskej pôsobnosti iných zriaďovateľov, teda, že či sa to dotklo aj súkromných cirkevných škôl, ďakujem.

*Ing. Pavol Frešo, predseda BSK*

Ďakujem veľmi pekne, môžeme hneď zareagovať aby tá debata mala dynamiku? Nech sa páči, pán riaditeľ Csabay, rovno porosím odpoveď, čiže na dve veci, za prvé, prečo rekukcia, či s tým tie školy súhlasili a za druhé úplne jednoduchá vec, v akom pomere, hoci mi tu pani podžupanka hovorí, že to je v materiáli, ale nech sa páči, povedzte.

*Ing. Roman Csabay, riaditeľ Odboru školstva, športu a mládeže Ú BSK*

Ako už povedala pani vicežupanka, celkový návrh všetkých zriaďovateľov bol 274 tried a 7722 žiakov, Ministerstvo školstva stanovilo svoje počty limity koeficientom 1,51 na 4484 pre prijímacie konanie na školský rok 2016/2017. Vzhľadom na túto skutočnosť BSK odkomunikoval všetky možnosti na základe vývoja záujmu o jednotlivé školy a tento návrh na úpravu predložil všetkým zriaďovateľom, resp. riaditeľom škôl. Bol akceptovaný. Len pre ilustráciu, my navrhujeme schváliť teraz 233 tried pre 5147 žiakov, čo o 5% zhruba navyšuje ministerské číslo, to ministerské číslo je len predpokladané číslo, čiže to je v rámci akože prsný počet žiakov nikdy nebudeme vedieť koľko je, ale nám to takto objektívne vychádza. V minulých rokoch čo sa týka počtu tried. Zriaďovatelia si naplánovali od roku 2013 do roku 2014 238 až 241 tried, teraz chceli až 274, ale skutočná realita ako sa otvorili triedy na základe výstupov štatistických výkazov bolo od 184 po 194 tried a my navrhujeme teraz 233 tried, čiže v rámci tej filozofie ktorej ešte stále je tam priestor, aby sa uplatnili záujmy všetkých rodičov, žiakov a všetkých zriaďovateľov a takto vysvetlenú filozofiu všetci zriaďovatelia akceptovali, takže to je k tomu bodu 1 a čo sa týka pomeru v rámci celého balíka 103 škôl, ktorým sa prideľujú plány výkonov, bol upravovaný plán výkonov pre 36 škôl z toho v zriaďovateľskej pôsobnosti pre 21 a školy iných zriaďovateľov 15 škôl.

*Ing. Pavol Frešo, predseda BSK*

Ďakujem veľmi pekne, myslím, že to bolo jasné, pán poslanec Šramko.

*Ing. Peter Šramko, poslanec BSK*

Ďakujem pekne za slovo, v prvom rade by som chcel poďakovať pánovi riaditeľovi Csabayovi ozaj za dobrý materiál, lebo v školskej komisii treba povedať, že tých návrhov bolo veľa, bolo veľa prediskutovaných, výsledok aj keď tak vyzerá ako pokojne, on je zodpovedný, nejdeme do rizika, aby sme urobili nejaké bubliny, že veď nejak to dopadne, ja si myslím, že tento návrh je o zodpovednosti a musím povedať, že mám také pokojné svedomie v tomto smere, že ozaj vytvárame prostredie pre tých žiakov aby sa vedeli uplatniť a tí rodičia, treba povedať, že na strednú školu väčšinou deti chodia s veľkým odporúčaním a predstavami svojich rodičov, takže aby aj tam bol nejaký ten pokoj v rámci rodiny, že predsa len nerobíme úplne tvrdé oklieštenie možností nejakých tých predstáv rodičov, takže ja si myslím, že návrh je dobrý, zodpovedný a verím tomu, že to čo v našej republike bývajú niektorí župani, že by mali problém podporiť a schváliť toto uznesenie, verím tomu, že pán župan bude s nami v plnom kontexte súhlasiť a nenastane nejaký problém, ktorý sa v tejto republike vyskytol ako výnimka.

*Ing. Pavol Frešo, predseda BSK*

Pán poslanec Bílik poprosím.

*Prof. PaedDr. René Bílik, CSc., poslanec BSK 44:43*

Ďakujem pekne, ja chcem len ako predseda gesčnej komisie potvrdiť to, čo sa tu povedalo, chcem len Ondrejovi Dostálovi povedať, že sme zvažovali presne ten rozmer našej činnosti, s ktorým sme začali schvaľovať počty tried, tzn., že neusilujeme sa okliešťovať to, ale skôr sa usilujeme vyhovieť, ten priestor tam je, budeme veľmi radi ak sa ten priestor, ktorý je vytvorený tými počtami vôbec podarí naplniť, takže ja sa prihováram zato, aby sme schválili materiál v tej podobe, v akej sme ho dostali.

*Ing. Pavol Frešo, predseda BSK*

Ďakujem veľmi pekne, nech sa páči, pán poslanec Pekár, po ňom pán poslanec Baxa.

*Ing. Dušan Pekár, poslanec BSK*

Ďakujem veľmi pekne pán predseda za slovo. Ja by som ako člen Rady školy Gymnázium Ivana Hotvátha 14 v Bratislave v Ružinove mal jednu pripomienku, keďže tento týždeň bola zvolaná Rada školy a veľa sme diskutovali práve o bilingválnom, o bilingválnej triede, ktorá sa pripravuje v tomto gymnáziu, znamená to ruský jazyk a vlastne aj o návrhu, ktorý nebol akceptovaný zo strany BSK na ten pôvodný návrh, tie 3 triedy študijného odboru, z toho jedna trieda študijného odboru toho, to bilingválne štúdium, ja by som dal návrh, pripravím teraz písomne ak treba písomne, aby sme predsa len rešpektovali návrh vedenia gymnázia na takýto počet tried v tejto škole, ja si pamätám v minulom období sme rešpektovali predstavu školy elektrotechnickej na Zochovej, kde tiež som v Rade školy a vtedy sa nám to vyplatilo, keďže tie počty tried boli naplnené a tá škola funguje výborne. Preto dávam takýto návrh.

*Ing. Pavol Frešo, predseda BSK*

Ďakujem veľmi pekne, faktická poznámka pani podžupanka Ožvaldová

*PhDr. Alžbeta Ožvaldová, podpredsedníčka BSK*

Ďakujem veľmi pekne za slovo, ja nie som proti tomu, aby sme niekomu zobrali triedy, ktoré im patria, ale dávam do pozornosti, že BSK napriek nesúhlasu Územnej školskej rady požiadal Ministerstvo školstva o zaradenie študijného odboru na toto gymnázium a to bilingválne štúdium v ruskom jazyku, čím podporil atraktivitu ponúkaných odborov na uvedenom gymnáziu a z tohto dôvodu, aby ste mali úplné informácie, keď niekomu to náhodou uniklo bol pri návrhu plánu výkonov na školský rok 2016/2017 upravený plán pre gymnázium Einsteinova, čiže znížili sme 1 triedu bilingválneho štúdia, ďakujem.

*Ing. Pavol Frešo, predseda BSK*

Ďakujem pekne, pán poslanec Baxa, potom pani poslankyňa Pätoprstá.

*Ing. Pavol Baxa, poslanec BSK*

Ďakujem veľmi pekne, vážené kolegyne, kolegovia, ono toto bude asi večný boj, keď škola sa vidí silnejšie než bola ocenená z viacerých hľadísk aké sú reálne jej možnosti, ani ani tak vo vzťahu k škole ako vo vzťahu k trhu práce, k dopytu. Ja by som preto rád inicioval jeden postup, alebo jeden proces ktorý by nám mohol pomôcť takéto problémy riešiť a síce, skúsme sa zamyslieť nad tým, čo musí všetko škola splniť, aby jej šanca uvažovať o navýšení počtu tried otvorených prvých ročníkoch mohla byť na úrovni župy úspešná. Inak povedané, dajme tomu pravidlá, vymyslím si napr., keď stredná odborná škola bude žiadať, aby sa jej zvýšil počet tried, tak musí po 1. preukázať dopyt na trhu práce, musí preukázať, že miera nezamestnaných absolventov je menšia ako nejaká hranica, musí preukázať, že má materiálno – technické priestorové vybavenie, atď., proste množstvo vecí musí preukázať, aby jednoducho sa tá žiadosť mohla brať vážne. A už len jedna poznámka, čo aj tak my ako župa musíme mať stále na pamäti, prepáčte, že hovorím o samozrejmých veciach, bavíme sa tu o peniazoch daňových poplatníkov, ktoré nemajú ísť na produkciu absolventov, ktorí pôjdu na sklad úradu práce alebo ktorí pôjdu robiť úplne inú prácu než spoločnosť do nich investovala, čo nemusí byť v princípe katastrofa, ale toto si môžeme dovoliť až vtedy, keď budeme saturovať reálne potreby trhu práce, tú reálnu spoločenskú objednávku, ďakujem.

*Ing. Pavol Frešo, predseda BSK*

Ďakujem veľmi pekne, ja len pol poznámky k tomuto a to, že máme vo výsledku jeden jediný akože kvázi že bod o ktorom diskutujeme, lebo pripomienka je fantastický výsledok, lebo fantastický výsledok, ktorý naozaj hovorí aj o tom, že to bol dobre pripravený materiál to, čo sa dialo na komisiách opakovanie, však sa, nie je vec, ktorá sa robí na jednej komisii za 5 minút. Veľmi pekne poprosím 2 faktické poznámky, pán poslanec Bílik, pán poslanec Dostál.

*Prof. PaedDr. René Bílik, CSc., poslanec BSK 44:43*

Ďakujem pekne pán predseda, ja chcem len povedať alebo zareagovať nato, čo hovoril pán poslanec Baxa. Po prvé, funguje tu pracovná skupina, ktorá má vytvoriť predstavu o efektívnej sieti škôl, v rámci práce tejto skupiny už dnes jestvujú prvé výsledky hodnotenia škôl a rodia sa aj kritériá, podľa ktorých budeme niektoré školy uprednostňovať a iné možno zachraňovať alebo, alebo pracovať s nimi tak aby sme to celé zvládli, tzn., že nejaká predstava kritérií tu je a ja sa prihováram zato, že ak príde takýto návrh, tak môžeme použiť niektoré z týchto kritérií v hľadaní odpovede na otázku, či mu vyhovieť. Ale zároveň sa neprihováram zato, aby sa tak zložitý materiál, ktorý prešiel všetkými komisiami bez jednej jedinej pripomienky, pokiaľ si dobre pamätám tú tabuľku otváral priamo tu, pretože ho totálne zdeštruujeme. Toto je príliš vážna vec nato, aby sa jej podoba rodila rovno na zasadnutí zastupiteľstva.

*Ing. Pavol Frešo, predseda BSK*

Ďakujem pekne, nech sa páči, pán poslanec Dostál.

*Mgr. Ondrej Dostál, poslanec BSK*

No z môjho pohľadu je toto VZN totálny byrokratický nezmysel, nekomentujem a nehodnotím činnosť nášho úradu a pracovníkov, ktorí ho pripomienkovali, ale už samotnú myšlienku, že samosprávny kraj má byť ten, ktorý určuje počty tried prvých ročníkov a nemyslím si, že my sme tí, ktorí vieme lepšie ako ľudia, že potrebujú, čo potrebujú ich deti a som rád teda, že žijem v kraji, ktorí sa snaží v maximálnej možnej miere rešpektovať želania samotných škôl a naozaj záujem rodičov, nakoniec rozhodne o tom, koľko kde pôjde detí študovať a ja celý život robím niečo iné ako to, čo do mňa spoločnosť investovala, aj keď som vyštudoval napr. sociológiu a nemám pocit, že by to bol nejaký zásadný problém pre túto spoločnosť alebo pre mňa.

*Ing. Pavol Frešo, predseda BSK*

Ďakujem veľmi pekne, pán poslanec Dostál, len jednu, jednu pripomienku, že áno, snažíme sa o to, čo sme sa spoločne dohodli, je to naozaj, naozaj veľmi veľmi si cením, že sme toho schopný a druhú takú pol poznámku, mne sa nechce tú debatu tak nejak úplne že do hĺbky otvárať, že ale teda vo vašom a asi aj v mojom prípade platí, že vyštudovali sme aj za peniaze vlastných rodičov, ktorí si to teda riadne, riadne zaplatili, takže aj ten výraz spoločnosť investovala, nejaká dlžoba je taký, že na debatu, v skutočnosti zodpovednosť za decká nesú rodičia, o tom je tento návrh, ktorý máte pred sebou, pokračuje v tejto jednoduchej filozofii, nič viac, nič menej. Pani poslankyňa Pätoprstá.

*Ing.arch. Mgr. Art. Elena Pätoprstá, poslankyňa BSK*

Ja možno nadviažem na Ondrov príspevok, tiež chcem veľmi oceniť ten materiál, kvalitu jeho spracovania, veľkú snahu, myslím si, že asi Ondro možno chcel povedať, že v niektorých župách to nie je takto a často sa niekedy aj politicky zneužíva postavenie župy, na šťastie u nás to tak nie je, naozaj to je veľká komunikácia medzi ľuďmi zo župy, ktorí sú v komisiách, v radách škôl a aj niektoré interpelácie dokazujú, že ten záujem potom transformujeme do reality, mňa ale zaujíma iná vec. Pán kolega vravel o tom, že tu existuje nejaká pracovná skupina, možno mi on bude vedieť povedať, mňa zaujíma, či máme nejakú spoluprácu s odbornou verejnosťou, ktorá by podľa mňa veľmi kvalitný a hutný materiál mohla využiť na nejakú výskumnú činnosť, pretože je celkom možné, že by sa dal spracovať aj nejaký materiál, ho podporiť možno župou, nejaký odborný materiál, že kam kráča školstvo stredné na Slovensku. Sami sa stretávame s tými problémami, ktoré nám hovoria aj rodičia, aj učitelia alebo pedagógovia na školách a mne stále chýba taký, nejaké prepojenie medzi tou vedou a medzi našimi reálnymi skúsenosťami alebo skúsenosťami týchto školských rád a nejaké výstupy. Kde vlastne kráča to slovenské školstvo, kde sú tie problémy, aké zmeny nastali technológiami, internetom a veľmi by ma to zaujímalo, čiže moja otázka je, že či nejakým spôsobom posúvame tie informácie, čo ja viem, na Slovenskú akadémiu vied alebo na nejaké odborné štruktúry, aby sme sa trebárs dozvedeli spätne nejaké informácie, možno na takej vyššej úrovni, či už sociologickej alebo psychologickej, ďakujem.

*Ing. Pavol Frešo, predseda BSK*

Ďakujem pekne, nech sa páči, s faktickou poznámkou pani podžupanka Ožvaldová, potom pán poslanec Pokorný.

*PhDr. Alžbeta Ožvaldová, podpredsedníčka BSK*

Ďakujem za slovo, pani kolegyňa sa tu pýtala, že pracovná skupina, že kto je tá pracovná skupina, no však tú pracovnú skupinu, že budeme mať nejakú, to sme sa tu zhodli, na tomto zastupiteľstve a poslanecké kluby dávali tam návrhy, že kto bude pracovať v tej pracovnej skupine a tá pracovná skupina sa schádza mesačne a nemá málo práce, takže nezabúdajme nato, že také niečo existuje, nehovoriac o tom, že ja by som teraz hovorila o tom, že to VZN si nevymyslela župa, ani jedna župa, toto nám vyplýva zo zákona, či je byrokracia, nebyrokracia, povedzme si pravdu, to že koľko tried budeme v skutočnosti otvárať, tak to nám dokáže a ukáže ten čas, že koľko detí bude vlastne zapísaných na tie ktoré školy, takže my trošku tak odbiehame od reality preto, lebo realita je taká, že otvorili sme 189 tried doteraz áno? A my teraz dávame možnosť na školský rok 2016/2017 pre 233 tried, možnože ani to nenaplníme, ďakujem pekne.

*Ing. Pavol Frešo, predseda BSK*

Pán poslanec Pokorný, potom pán poslanec Bílik.

*Mgr. Lukáš Pokorný, poslanec BSK*

Pán predseda, kolegynky, kolegovia, ja dva také postrehy ale na začiatku poďakovanie, ja by som veľmi chcel poďakovať za spoluprácu odboru, poslancov, všetkých pri príprave práve tohoto materiálu, oceňujem, že aj tie problémy, ktoré vznikli napríklad z tých posledných Rád škôl, ktoré prebiehajú v týchto týždňoch som mohol operatívne s pánom riaditeľom konzultovať a nájsť nejaké riešenia, tiež mám školy, kde nám chýbajú triedy a našli sme riešenia, ktoré budeme musieť do budúcna nejakým spôsobom aplikovať. Viete, že mne na srdci leží hlavne stredné odborné školstvo, tu som veľmi vďačný, že sme pre naše stredné odborné školy ten priestor, ktorý bolo možné nájsť, zato veľmi pekne ďakujem a ďakujem riaditeľom škôl, ďakujem poslancom za to, že boli k tomuto ústretoví. To moje druhé poďakovanie, moja istá hrdosť a pýcha je nato, že my sme asi jeden z mála krajov, ktorý nemá konflikt s inými zriaďovateľmi, či súkromnými alebo cirkevnými, som veľmi vďačný za to, že vieme počúvať ich názory, som veľmi vďačný zato, že riaditelia, zriaďovatelia týchto týchto škôl sú ochotní počúvať nás a ja si osobne myslím, že toto je veľmi dobrá spolupráca, my sa o iných zriaďovateľov zaujímame a staráme rovnako ako o naše vlastné školy, nemusíme ich financovať, ale tá komunikácia a spolupráca s nimi je na veľmi dobrej úrovni. Tento materiál vznikal veľmi ťažko, určite nebudeme všetci na 100% spokojní, ale chcem sa zaňho poďakovať a chcem poprosiť o jeho podporu. Ďakujem vám veľmi pekne.

*Ing. Pavol Frešo, predseda BSK*

Ďakujem veľmi pekne, nech sa páči, pán poslanec Bílik, potom pán poslanec Pomichal.

*Prof. PaedDr. René Bílik, CSc., poslanec BSK 44:43*

Ďakujem pekne, už sa to nebude týkať toho materiálu, ale skôr otázky pani poslankyne Pätoprstej. Ten výskum sa uskutočňuje, ten výskum sa uskutočňuje predovšetkým na fakultách, ktoré pripravujú budúcich učiteľov a uskutočňuje sa v takej štruktúrovanej podobe, ktorá sa orientuje predovšetkým nato, čo so študentmi stredných odborných škôl, keď ich nemáme, nie tie školy, ale tých študentov a jednou z kľúčových ciest je to, čo sa deje možno až v takom nadštandardnom rozmere tu v Bratislavskom kraji a to sú tie Centrá odborného vzdelávania, pretože tá potreba sa ukazuje nie zo strany nejakej administratívnej predstavy, ale zo strany tých potenciálnych zamestnávateľov, ktorý sa uchádzajú o to, aby poskytli študentom stredných škôl prácu a uplatnenie. Možno to pritiahne do týchto škôl aj študentov. My z tej pracovnej skupiny vieme, že tam máme kľúčové problémy. Ďalšou vrstvou toho je ako pripraviť študentov na štúdium na vysokej škole, lebo štúdium na vysokej škole sa dneska stalo celoplošnou záležitosťou a 90% vysokých škôl berie každého, kto ide okolo otvorených dverí. Takže to je ďalší typ toho výskumu a tretí typ výskumu ako na toto nadstaviť prípravu učiteľov a ich praktické skúsenosti vo vzťahu k tomu, čo sa deje za bránou vysokej školy, takže toto sa uskutočňuje, BSK nemá určite priamu spoluprácu s týmto typom výskumu, ale poskytuje všetky relevantné údaje pre takýto typ výskumu a ja som veľmi spokojný s tým ako sa to tu vyvíja, čo sa tu robí, ďakujem.

*Ing. Pavol Frešo, predseda BSK*

Ďakujem veľmi pekne, veľmi stručná reakcia, keď hovoríme o tom, že tie Centrá odborného výskumu, prípadne tá spolupráca vlastne so samotnými, samotnými potom zamestnávateľmi budúcimi, mali sme teraz práve takéto podpisovanie, teda popisovanie výsledkov, keď tu bol predseda parlamentu Švajčiarskej konfederácie a bol tu aj švajčiarsky veľvyslanec a jedna z tých poznámok bola, že však vlastne na Slovensku ste mali de facto dobré odborné školstvo, myslelo sa tým za Komunizmu, ktoré potom sa rozpadlo a práve v tom bol ten rozdiel, že argumentoval som im presne tým, že to bola centrálne plánovaná záležitosť, ktorá v momente keď centrálne plánovanú ekonomiku odmontujete alebo proste demontujete padá a samozrejme že teraz už na základe dopytov, dokonca aj menších zamestnávateľov už sme v stave potom tých ľudí chystať spolupráce s týmito menšími, čiže to ne je len o automobiloch jak bolo v minulom bode, ale je to aj o elektrotechnickom ale naozaj už sú to telekomunikačné, už sú to aj omnoho, omnoho menšie firmy, ktoré si svojím spôsobom pripravujú svojich budúcich zamestnancov v rámci týchto Centier odborného, odborného vzdelávania a myslím si, že to je trend, ktorý môže pokračovať naozaj aj cez vysoké školy, lebo máme veľmi silnú debatu aj s Univerzitou Komenského, ale aj s Akadémiou vied presne o tom, že akým spôsobom túto kvalitu ďalej posilniť. Poviem iba možno taký základný zárodok, pravidelne sa organizujú prednášky už na stredných školách, pre našich stredoškolákoch je to obrovský záujem zo strany Akadémie vied a niečo podobné uvažuje Univerzita Komenského, inými slovami, aby tí ľudia, ten výber aj vo svojich rodinách urobili takým spôsobom, ktorý je podobný tomu, čo robíme dnes u nás na Bratislavskej župe, len si prosím spomeňte, že keď sme prvýkrát niekde pri Ikei v tom nákupnom centre priviezli vlastne všetky tie naše školy, predstavili ich, aký to bol veľký boom, sme išli medzi ľudí predstaviť naše stredné školy, nemyslím si, že vysoké školy pôjdu týmto istým nápadom, ale to, že tie prednášky sú doslova nabité pre tých ľudí zo SAVky, že niečo podobného rektor Mičieta tak isto by rád zorganizoval, to už svedčí o tom, že to bude kvalifikovanejšie rozhodnutie ako to, že naozaj tie vysoké školy robia veľmi brutálny nábor, aj tu neďaleko visel ešte nedávno billboard, ktorý som vlastne pochopil tak, že nech si skončil strednú školu akokoľvek, u nás dostaneš diplom, tak ten billboard sa dal preložiť, škoda že som si ho neodfotil, by som vám ho prečítal, keby som nevedel, že takáto debata, nechcem povedať, ktorá to bola škola, ale prišlo mi to neskutočne trápne. Nie kvôli vlastnému diplomu, ale kvôli všetkým ako demotivačné, potom sa nemôžem čudovať, že sa moja dcéra naozaj pýta, že či to má vôbecj nejakú hodnotu, lebo jej vrstovníci mimochodom na kvalitnej škole o tom rozprávajú, že sú tam skoro zbytočne. Takže to nie je úplne triviálne riešenie, len sa buduje vždy krok po kroku a aj toto dnešné naše rozhodnutie mimochodom má aj ten spoločenský a politický signál áno, vieme sa dohodnúť a vieme sa dohodnúť správne, Ištván Pomichal, potom potom pán poslanec Snopko a potom to už uzavrime, aby sme mohli aj rozhodnúť.

*Ing. István Pomichal, PhD., poslanec BSK*

Vážený pán predseda, vážení kolegovia, tento materiál o čom budeme hlasovať je výsledkom veľkej mozaiky, ktorý tvorili zainteresovaní a ja si myslím, že tie diskusie by prebehli ešte ďalšie, dlhšie obdobie. Ja si myslím, že naši odborníci a ľudia, ktorí tento materiál tvorili sú nie len našimi regionálnymi lídrami v tejto práci, ale sú vzorom aj pre ostatné regióny, ktorí takýto materiál pripravujú, o to je zložitejšia ich práca, zloženie tejto mozaiky, že vlastne tie rokovania prebiehajú na rôznych úrovniach, či to je mikroregión, región, či to sú gymnáziá, stredné odborné školy, rôzne jednotlivé odbornosti a keď naštudujete tie priložené materiály, kde sú jasne vykázané ratingy jednotlivých škôl, kde sú materiály bolo v požiadavkách potreby trhu práce na obdobia až 2020 každé jedno číslo, ktoré tu je urobené, za ním je obrovský kus práce, obrovský čas rokovania a tým, že vlastne naše školy nie sú len regionálne, mikroregionálne školy, ale naše školy pôsobia nadregionálne aj v medzinárodnom kontexte, máme tu študentov z celého sveta, cez veľvyslanectvá, ktorí tu študujú a hodnotia naše školy. Ja tento materiál kvitujem a gratulujem tato, že sme dokázali diskusie, ktoré viedli k tvorbe tohto materiálu tak zodpovedne absolvovať na všetkých úrovniach a doporučujem tento materiál v mene nášho klubu SMK schváliť.

*Ing. Pavol Frešo, predseda BSK*

Pán poslanec Snopko

*Mgr. Ladislav Snopko, poslanec BSK*

Vážený pán predseda, kolegyne, kolegovia, ja len na záver chcem dodať, že spôsob akým bol tento materiál pripravený, ale aj ďalšie materiály, trebárs z oblasti, kde som viac doma, z oblasti kultúry naznačuje zodpovednosť s akým odborníci a úradníci, poviem to takto natvrdo v našom systéme práce BSK spracúvajú potrebné vedomosti a požiadavky na fungovanie inštitúcií v oblasti v tomto prípade školstva pre budúcnosť. Myslím si, že diskusie na túto tému budú pokračovať ďalej, žiaden materiál nie je definitívne definovaný tak aby sa nevyvíjal ďalej, preto sa prihováram za jeho prijatie a chcem poďakovať tímu, ktorý ho pripravil, ďakujem.

*Ing. Pavol Frešo, predseda BSK*

Ďakujem veľmi pekne, nech sa páči, poprosím návrhovú komisiu o pozorné prednesenie návrhu uznesenia tak aby sme mohli rozhodnúť a pôjdeme potom k ďalšiemu bodu.

*RNDr. Peter Mach, poslanec BSK*

Ďakujem veľmi pekne pán predseda. Návrhová komisia dostala písomne predložený jeden pozmeňujúci návrh, takže najskôr predkladáme na rozhodnutie zastupiteľstvu tento návrh. Predložil ho pán poslanec Pekár a znie takto: text VZN v § 3 v bode 4, to je na 2.strane materiálu, zmeniť v položke č. 4 škola gymnázium Ivana Horvátha v riadku 7902 gymnázium na 3 triedy, tzn. zvýšiť počet tried o 1 a súčasne upraviť riadok spolu na 4 triedy.

*Ing. Pavol Frešo, predseda BSK*

Ďakujem veľmi pekne, poprosím sústreďme sa a hlasujme o tom pozmeňovacom návrhu tak ako ho predniesla návrhová komisia teraz. Za bolo 8 poslankýň, poslancov, proti 7, zdržalo sa 21 z prítomných 36, čiže návrh neprešiel, poprosím prejdime k ďalšiemu návrhu.

*RNDr. Peter Mach, poslanec BSK*

Ďakujem pekne, takže teraz môžeme pristúpiť k schváleniu materiálu podľa uznesenia, ktoré máte písomne predložené spolu s materiálom a ktorého obsahom je, že Zastupiteľstvo schvaľuje VZN, termín k 31.10.2015, pripomínam, že hlasujeme o VZN.

*Ing. Pavol Frešo, predseda BSK*

Veľmi pekne poprosím, prosím prezentujte sa vážené kolegyne, vážení kolegovia, hlasujte teraz, je to VZN, ja si vždy musím prepočítať kvórum, ja si pamätám, že 27 a viac hlasov potrebujem, poprosím prezentujte sa a hlasujte teraz. No pekne, za 37 z 37, gratulujem, ďakujem veľmi pekne, výborná práca, prechádzame k bodu č. 5, Návrh na udelenie ocenení Bratislavského samosprávneho kraja za rok 2015, vážené pani poslankyne, vážení páni poslanci, máte pred sebou predmetný návrh materiálu, ako ma správne upozornila pani podžupanka, je to návrh, ktorý predkladá župan, veľmi pekne vás poprosím, Peter, je to nie výsledok nejakého môjho rozhodnutia, je to výsledok spoločnej komisie, výsledok každoročnej debaty a ja by som chcel ten materiál uviesť tak, že poprosím o veľmi krátky úvod Petra Húsku, to je ten človek, ktorý sa stará o to, že vždy tu je konsenzus a vždy to máme na úrovni, Peter tak povedzte, čo tento rok naozaj, naozaj chceme, chceme spraviť.

*Mgr. Peter Húska, riaditeľ Odboru komunikácie a propagácie*

Ďakujem pekne pán predseda za slovo. Ja len v skratke, ide o tradičné udeľovanie ocenení, tento rok je to už po 13.krát, dostali sme 23 žiadostí, z nich sme 2 delegovali na odbor školstva, aby ich vyhodnotil pri príležitosti dňa učiteľov, azda najdôležitejšia zmena na návrh poslanca, pána poslanca Baxu, budeme meniť uznesenie, kde v bode A bude schvaľuje, lebo to vyplýva zo štatútu a v bode B iba berie na vedomie, keďže listy sú záležitosťou a v kompetečnej pôsobnosti pána predsedu. Všetky informácie o nominovaných, teda resp. ocenených sú v materiáli, sa mi ich nechcelo bližšie rozvádzať ani nechcem zdržovať, ak sú nejaké otázky, tak budem na ne odpovedať. Ďakujem pekne.

*Ing. Pavol Frešo, predseda BSK*

Ďakujem veľmi pekne, nech sa páči, otváram diskusiu k tomuto bodu, nech sa páči, pán poslanec Baxa.

*Ing. Pavol Baxa, poslanec BSK*

Ďakujem veľmi pekne, ďakujem, že tá moja pripomienka bola zohľadnená, len aby to uznesenie bolo také hladšie, ja by som navrhol to trošku preformulovať a síce tak sucho povedané text: pamätný list predsedu BSK sa nahrádza textom: informáciu o ocenení nasledovných osôb pamätným listom predsedom BSK, aby to bolo také hladšie a zrozumiteľnejšie, ďakujem, toto dávam ako pozmeňujúci návrh.

*Ing. Pavol Frešo, predseda BSK*

Ďakujem veľmi pekne, nech sa páči, nevidím nikoho ďalšieho prihláseného do diskusie, ak máme zhodu Peter, môžem si osvojiť tento pozmeňujúci návrh, je to vlastne to, čo spomenul v diskusii v úvode, poprosím pána predsedu návrhovej komisie, aby predniesol návrh uznesenia s tým, že návrh pána Baxu si ako predkladateľ osvojujem, nech sa páči.

*RNDr. Peter Mach, poslanec BSK*

Ďakujem pekne, takže budeme hlasovať o písomne predloženom návrhu uznesenia tej verzii, ktorú ste dostali dnes ráno na stôl, tzn. tej, ktorá sa už skladá z častí A a B s úpravou, ktorú si autoremedúrou osvojil pán predseda a síce takou, že časť B berie na vedomie bude uvedená textom: že berie na vedomie informáciu o ocenení nasledovných osôb pamätným listom predsedu BSK a potom bude nasledovať vymenovanie ocenených osôb.

*Ing. Pavol Frešo, predseda BSK*

Ďakujem veľmi pekne vážené pani poslankyne, vážení páni poslanci, poprosím, keďže sme mali k tomuto konsenzus v komisiách, poprosím prezentujte sa a hlasujte, teraz. Ďakujem pekne, za bolo 30 poslankýň, poslancov, 4 nehlasovali z prítomných 34, takže návrh bol schválený tak ako ho predniesla návrhová komisia, ale pri menách Galamboš, Káčer, Agoston by som poprosil, páni majú karty zasunuté a zjavne nie sú v miestnosti, poprosím máme dohodu, že na to tu vždy dávame pozor, aby sme potom jasne vyjadrovali svoj názor. Prechádzame k bodu č. 6, Návrh na povolenie výnimky predkladania žiadosti o poskytnutie dotácie z Bratislavskej regionálnej dotačnej schémy na podporu kultúry na rok 2016, vážené pani poslankyne, vážení páni poslanci, máte pred sebou predmetný materiál, poprosím pani podžupanku Ožvaldovú aby ho uviedla, súvisí to s tým, aby sme v zásade vytvorili lepší časový rámec, dôvody sú pomerne zrozumiteľné, nech sa páči, máte slovo.

*PhDr. Alžbeta Ožvaldová, podpredsedníčka BSK*

Ďakujem za slovo pán župan, milé kolegyne, kolegovia, máte pred sebou materiál, ktorý je dosť jednoduchý, vieme, že tento rok 36.06. sme odsúhlasili 400 000,-€ na podporu kultúry a podľa VZN č. 6/2012 musia byť žiadosti o poskytnutie tzv. veľkých dotácií na budúci rok, čiže 2016 podávané najneskôr do 15. novembra tohto roka. Pri dodržaní tohto termínu by došlo k časovej kolízii pri administrácií tohoročnej a budúcoročnej dotačnej schémy na podporu kultúry a v rovnakej situácii by sa ocitli aj oprávnení žiadatelia a práve preto, aby sme tomuto predišli, tak vás chcem poprosiť, aby ste odsúhlasili ako zastupiteľstvo termín zverejnenia výzvy na kultúru do 30. novembra 2015 a termín predkladania žiadostí samozrejme na kultúru do 1.2.2016, ďakujem.

*Ing. Pavol Frešo, predseda BSK*

Ďakujem veľmi pekne, poprosím, otváram diskusiu k tomuto bodu, keďže nikto nie je prihlásený do diskusie, poprosím návrhovú komisiu o prednesenie návrhu uznesenia.

*Ing. Mgr. arch. Roman Maroš, poslanec BSK*

Ďakujem za slovo, návrhová komisia nedostala žiadne pripomienky ani doplňujúce návrhy, preto si Vám dovoľujeme predložiť na schválenie návrh uznesenia tak ako bolo písomne predložené spolu s materiálom, uznesenie sa skladá len z jednej časti a to je schvaľuje. Ďakujem veľmi pekne, nech sa páči, vážené pani poslankyne, vážení páni poslanci, poprosím prezentujte sa a hlasujte o návrhu tak ako ho predniesla návrhová komisia teraz. Za bolo 32 poslankýň, poslancov, 2 nehlasovali z prítomných 34, takže návrh bol schválený tak ako ho predniesla návrhová komisia. Prechádzame k bodu č. 7, Návrh na trvalé upustenie od vymáhania pohľadávok Bratislavského samosprávneho kraja, máte pred sebou materiál Návrh na trvalé upustenie od vymáhania pohľadávok Bratislavského samosprávneho kraja, len pripomeniem, že táto debata býva vždy pri rozpočte, Matúš Šaray tu vždy ako riaditeľ právneho vysvetľuje, prečo je to dôležité a nadväzujeme prakticky na našu snahu vyčistiť aj tieto historické resty, samozrejme sa to nedá, bez súhlasu zastupiteľstva a samozrejme sme si vždy hovorili, čo všetko musíme hovoriť pre to, aby sme si boli istý, že sa nič nezanedbalo v takto vážnej veci, nech sa páči, pán podžupan Zaťovič má tento materiál uviesť.

*RNDr. Martin Zaťovič, podpredseda BSK*

Ďakujem pekne, keďže pán predseda povedal všetko, áno, bez úvodného slova, ďakujem.

*Ing. Pavol Frešo, predseda BSK*

Ďakujem veľmi pekne, otváram diskusiu, pán poslanec Dostál.

*Mgr. Ondrej Dostál, poslanec BSK*

Ospravedlňujem sa, ak som nepozorne čítal dôvodovú správu, ale chcem sa spýtať na bod číslo 3, resp. tú spoločnosť MF Tramsmision, s. r. o., resp. Servis activity, s. r. o., ktorej ideme odpustiť 116 918,-€. Obvykle odpúšťame pohľadávky spoločnostiam, ktoré už neexistujú alebo sú v konkurze a konštatuje sa, že nemajú žiadny majetok a táto spoločnosť, ak tomu dobre rozumiem ešte stále existuje a napriek tomu jej ideme odpustiť tento dlh, takže by som sa rád nato spýtal, že prečo ideme takto postupovať.

*Ing. Pavol Frešo, predseda BSK*

Ďakujem veľmi pekne. Veľmi pekne poprosím o odpoveď na túto otázku, pán Šaray, nech sa páči, ideme nato.

*JUDr. Matúš Šaray, vedúci právneho oddelenia*

Ďakujem veľmi pekne, tak ako je v dôvodovej správe, ku každej z tých dlžníkov je uvedené, myslím si, že podrobné vysvetlenie, prešli sme to na všetkých komisiách. Áno, v tomto prípade síce ešte ide o spoločnosť, ktorá právne existuje, ale máte uvedené v podstate v dôvodovej správe, že v podstate externá advokátska kancelária, ktorá zabezpečuje vymáhanie takýchto pohľadávok vykonala príslušnú lustráciu tejto spoločnosti a že táto spoločnosť v podstate má vedené, nazvem to záväzky, dlžná je aj voči prednostným pohľadávkam ako je aj sociálna, zdravotná poisťovňa, resp., že boli lustráciami na iných súdoch zistené viaceré konania o zaplatenie finančnej čiastky voči tejto spoločnosti. Táto pohľadávka voči spoločnosti je dlhodobá, dlhodobo vedená v účtovníctve samosprávneho kraja a v podstate aj celý tento materiál bol predložený a vypracovaný na základe požiadavky finančnej komisie, ktorá si tak isto uvedomovala potrebu vyčistenia, netlačenia týchto pohľadávok v účtovníctve no a v neposledom rade je to jedno z odporúčaní, alebo z prijatých opatrení pri kontrole, ktorú vykonal Najvyšší kontrolný úrad, ktorý tak isto na toto poukázal, že pokiaľ tá spoločnosť je naozaj nemajetná a urobili sa všetky kroky, ktoré v zmysle zákona sme povinní boli urobiť, tak nezostáva nič iné, len tú pohľadávku týmto formálnym spôsobom v podstate odpísať a vyčistiť to účtovníctvo. Takže ešte raz hovorím, myslím si, že v tých dôvodových správach tie dôvody sú podrobne uvedené, neboli vznesené žiadne požiadavky ani z komisií, všade, kde sme si to prediskutovali, tak všetci z poslancov, ktorí ste tam boli prítomní v podstate myslím, že tie argumenty zobrali a odporučili ten materiál predložiť do zastupiteľstva a schváliť. Ďakujem pekne.

*Ing. Pavol Frešo, predseda BSK*

Ďakujem pekne, pán poslanec Agoston.

*Peter Agoston, poslanec BSK*

Ďakujem pekne za slovo, pán poslanec Dostál, táto spoločnosť bola 8.10.2013 rozhodnutím Okresného súdu bez likvidácie zrušená, ďakujem pekne.

*Ing. Pavol Frešo, predseda BSK*

Pán poslanec Dostál.

*Mgr. Ondrej Dostál, poslanec BSK*

No informáciu, že bola zrušená, ona postúpila pohľadávky, čiže bola zrušená tá, ktorej boli postúpené pohľadávky? Áno, ale je tam dohoda o postúpení práva, povinností na spoločnosť Servis activity a tá spoločnosť stále, stále existuje a to, že voči nej majú pohľadávky aj iné subjekty, ktoré možno majú prednostné pohľadávky podľa môjho názoru nie je dôvod, aby sme postupovali rovnako ako v prípade subjektov, ktoré už neexistujú a možno tá pravdepodobnosť vymoženia je veľmi malá alebo minimálna, ale nie sme v tej istej situácii ako keď tá spoločnosť už neexistuje, čiže ja dávam návrh, aby sme vypustili bod č. 3 z tohto návrhu.

*Ing. Pavol Frešo, predseda BSK*

Veľmi krátko poprosím, pán Šaray, môžeme si povedať úprimne jasne?

*JUDr. Matúš Šaray, vedúci právneho oddelenia*

Áno, naozaj, spoločnosť FM Transmision bola vymazaná, v tomto má pán poslanec Dostál pravdu, spoločnosť Servis activity existuje, ale veď práve naše VZN o nakladaní s majetkom jasne hovorí, že dôvod na upustenie od vymáhania pohľadávok je práve tá zrejmá neúspešnosť a tú zrejmú neúspešnosť vymáhania máme potvrdenú externou advokátskou kanceláriou, lustráciou tejto spoločnosti, že ona v podstate naozaj len formálne existuje v obchodnom registri, nevykonáva žiadnu činnosť, nemá majetok, je de facto v predĺžení a všetky tie konania voči nej, ktoré sú vedené sú v podstate vydávané z rozsudkom premeškania, tzn. tá spoločnosť právne neexistuje, nepreberá dokumentáciu, nezúčastňuje sa tých konaní, takže z tohto pohľadu sme ten materiál v podstate zahrnuli, hovorím ešte raz, aj na základe požiadavky Finančnej komisie, nášho útvaru ekonomického, ktorý to v podstate potreboval v účtovníctve vyčistiť, ale aj na základe odporúčaniu NKÚ, ktorému sme predložili túto argumentáciu a tak isto bolo povedané, záver bol áno, predložte to do zastupiteľstva na odpis týchto pohľadávok.

*Ing. Pavol Frešo, predseda BSK*

Pán poslanec Demel.

*Ing. Eduard Demel, poslanec BSK*

Ďakujem za slovo, tak ako si nedovolím komentovať rozhodnutie školskej komisie, alebo pracovnej skupiny ohľadne počtu tried, nekomentujem väčšinou ani ďalšie komisie, tento materiál prešiel komisiou, Finančnou komisiou, mimochodom, ktorej ste pán Dostál aj členom a jednohlasne, pokiaľ sa nemýlim, teda by som podporil tento návrh a ďalej by som navrhol nediskutovať a hlasovať tak ako je navrhnutý, ďakujem veľmi pekne.

*Ing. Pavol Frešo, predseda BSK*

Ďakujem veľmi pekne, nevidím nikoho prihláseného do ďalšej diskusie, poprosím návrhovú komisiu o prednesenie návrhu uznesenia.

*RNDr. Peter Mach, poslanec BSK*

Ďakujem pekne, dostali sme jeden pozmeňovací návrh a síce návrh pána poslanca Dostála, ktorý navrhuje, aby sme v uznesení vypustili bod 3, MF Trans, teda upustenie od vymáhania pohľadávky spoločnosti MF Transmision vo výške 116 918,11€, čiže návrhová komisia navrhuje, aby sme samostatne hlasovali najprv o tomto bode uznesenia, tzn. či uznesenie bude obsahovať tento bod 3.

*Ing. Pavol Frešo, predseda BSK*

Ďakujem veľmi pekne, vážené pani poslankyne, vážení páni poslanci, poprosím pozorne sa sústreďme a hlasujme o pozmeňovacom návrhu tak ako ho predniesla návrhová komisia teraz.

*RNDr. Peter Mach, poslanec BSK*

Poprosím vás, vzniká možno nedorozumenie, čiže pokúsme sa to vysvetliť, že o čom presne budeme hlasovať. Čiže návrhová komisia hovorí tak, že kto hlasuje, že v tomto hlasovaní hlasujeme že či v tom uznesení je riadok č. 3 MF Transmision, čiže kto hlasuje za, je ta odpustenie pohľadávky, nie? Pardón. Poprosím kolegov, keby...

*Ing. Pavol Frešo, predseda BSK*

Pán predseda, to musíte medzi sebou si povedať, lebo vy ste tí, kto teraz rozhodne o tom, o čom sa bude hlasovať a my ostatní budeme pozorne počúvať.

Pokiaľ to naozaj môžem doplniť, máme tu pozmeňujúci návrh od pána poslanca Dostála, ktorý sa týka vypustenia splatného alebo navrhovaného uznesenia bod č. 3, takže budeme hlasovať týmto návrhom o vypustení bodu 3, či sme teda zato, aby bol vypustený bod č. 3.

Ja len poprosím pán poslanec Baxa, ak nemá nejakú fatalitu, tak povedzte k hlasovaniu.

*Ing. Pavol Baxa, poslanec BSK*

Ďakujem, ja si myslím, že podľa rokovacieho poriadku sa návrh pána poslanca Dostála dá chápať tak, že o bode 3 sa hlasuje samostatne, lebo potom aby sme neišli do situácie, že budeme teraz hlasovať o vypustení, čo bude de facto hlasovanie o tom, či sa im odpu, či sa to odpustí alebo neodpustí, ale.

*Ing. Pavol Frešo, predseda BSK*

Nie je to celkom tak, ja si myslím, že treba počúvať pozorne tú návrhovú komisiu, to čo ona hovorí o vypustení 1 riadku z materiálu, potom predpokladáme že hlasovanie o návrhu ako celku. Ale to musíte normálne vysvetliť, lebo viacerí to chápu tak, že proste úplne opačne, takže poprosím pána poslanca Dostála a potom dám slovo znova návrhovej komisii, aby nám ten návrh pozorne vyložili, vysvetlili a však buďme trpezliví. Nech sa páči, pán poslanec Dostál.

*Mgr. Ondrej Dostál, poslanec BSK*

Ja som navrhol vypustiť z uznesenia bod č. 3, kde je tá spoločnosť, čiže podľa mňa by sa malo hlasovať o mojom návrhu tak ako som ho predložil, čiže kto bude hlasovať za tento pozmeňujúci návrh, bude hlasovať zato, aby bol vypustený tento bod z uznesenia a ak to neprejde, budeme hlasovať o pôvodnom návrhu, ak to prejde, budeme hlasovať o tom, že iba zvyšné 3 spoločnosti im odpúšťame.

*Ing. Pavol Frešo, predseda BSK*

Ďakujem veľmi pekne, poprosím ešte raz návrhovú komisiu, aby predniesla návrh uznesenia a veľmi, veľmi pekne porosím, aby sme naozaj hlasovali o tom, čo oni prednesú, pozorne to počúvajme, ďakujem pekne.

*RNDr. Peter Mach, poslanec BSK*

Ďakujem pekne, ospravedlňujem sa, ale je to trošku taká situácia, keď existuje viacero možných interpretácií, takže sme sa zhodli nakoniec na tom, že meritolne teraz hlasujeme o návrhu pána poslanca Dostála tak ako bol priamo predložený. Návrh znie, vypustiť bod 3 z uznesenia, tzn. kto v túto chvíľu hlasuje za, ten je zato, aby uznesenie neobsahovalo tento riadok, tzn., aby sme túto položku vyhodili z uznesenia a potom budeme hlasovať o uznesení ako o celku. Čiže kto teraz hlasuje za, tak je zato, aby sme vynechali v navrhovanom uznesení spoločnosť MF Transmision.

*Ing. Pavol Frešo, predseda BSK*

No poprosím vážené pani poslankyne, vážení páni poslanci, poprosím prezentujte sa a hlasujte o pozmeňovacom návrhu teraz. Za boío 6 poslankýň, poslancov, proti boli 10, 18 sa zdržalo, 1 nehlasoval z prítomných 35, takže pozmeňovací návrh neprešiel. Poprosím návrhovú komisiu o prednesenie návrhu uznesenia.

*RNDr. Peter Mach, poslanec BSK*

Prepáčte pán predseda, že sa už tak ponáhľam, takže teraz predkladá návrhová komisia na hlasovanie uznesenie tak, ako je písomne predložené s materiálom, tzn. zastupiteľstvo schvaľuje upustenie od vymáhania 4 vymenovaných pohľadávok.

*Ing. Pavol Frešo, predseda BSK*

Vážené pani poslankyne, vážený páni poslanci, poprosím prezentujte sa a hlasujte o návrhu tak ako ho predniesla návrhová komisia, teraz. Za bolo 32 poslankýň, poslancov, 2 sa zdržali, jeden nehlasoval z prítomných 35, takže návrh bol schválený, prechádzame k bodu č. 9, pardoń, ale to má rovnaký názov, tak sa ospravedlňujem, Návrh na trvalé upustenie od vymáhania pohľadávok organizácií v zriaďovateľskej pôsobnosti BSK, poprosím pána podžupana Zaťoviča, aby to teraz uviedol on, aby to potom nevyzeralo, že tu robím prácu zaňho, nech sa páči.

*RNDr. Martin Zaťovič, podpredseda BSK*

Ďakujem pekne, je to bod č. 7, bez úvodného slova, všetko prešlo komisiami, takže poprosím o podporu tohto bodu, ďakujem pekne.

*Ing. Pavol Frešo, predseda BSK*

Otváram diskusiu k tomuto bodu. Nevidím nikoho prihláseného do diskusie, poprosím návrhovú komisiu o prednesenie návrhu uznesenia.

*Ing. Mgr. arch. Roman Maroš, poslanec BSK*

Ďakujem veľmi pekne za slovo, návrhová komisia nedostala teda žiadne pripomienky ani doplňujúce návrhy uznesenia, preto si Vám dovoľujeme predložiť na schválenie návrh uznesenia tak, ako je písomne predložený spolu s materiálom, uznesenie sa skladá z 1 časti a to schvaľuje o upustenie pohľadávok 2 subjektom.

*Ing. Pavol Frešo, predseda BSK*

Poprosím vás, vážené pani poslankyne, vážený páni poslanci, prezentujte sa a hlasujte teraz. Za bolo 34 poslankýň, poslancov z prítomných 34, takže návrh bol schválený, prechádzame k bodu č. 9, Návrh na schválenie uzatvorenia nájomnej zmluvy a zmluvy o budúcej zmluve o zriadení vecného bremena s Národnou diaľničnou spoločnosťou, a. s. ako prípad hodný osobitného zreteľa, veľmi pekne poprosím, materiál, ktorý máte pred sebou položený, keby ste, keby ste, pán podžupan Bendík, uvedie.

*Ing. Igor Bendík, podpredseda BSK*

Ďakujem pekne za slovo, vážené pani poslankyne, vážený páni poslanci, predkladáme vám návrh na schválenie ako to uviedol pán predseda. Národná diaľničná spoločnosť, a. s. požiadala BSK o prenájom časti parcely č. 572/2 vo výmere 9157 m2 pre účel majetko - právnej prípravy k vydaniu stavebného povolenia stavby a to diaľnica D4 Bratislava v úseku Jarovce, Ivánka sever. Nakoľko sa tuto jedná o verejný záujem a to výstavbu diaľnice D4 Bratislava v úseku Jarove, Ivánka sever, predkladáme tento predmetný návrh ako prípad hodný osobitného zreteľa. Súčasťou návrhu je aj uznesenie, kde sú špecifikované prenájmy častí pozemkov, to sa jedná o dočasný zámer do 1 roka, u časti 2 záber do 2 rokov, súčasťou uznesenia sú aj podmienky nájmu a cena nájomného a taktiež podmienky zriadenia vecného bremena. Tento materiál prešiel všetkými komisiami s odporučením schváliť predložený návrh, ďakujem veľmi pekne.

*Ing. Pavol Frešo, predseda BSK*

Ďakujem veľmi pekne, poprosím, otváram diskusiu k tomuto materiálu a pán poslanec Dostál.

*Mgr. Ondrej Dostál, poslanec BSK*

Ja len drobnú poznámku, že je dobré, keď ten osobitný zreteľ je zdôvodnený priamo v uznesení. Tu sa síce uvádza v uznesení, že z dôvodu majetku právnej prípravy k vydaniu stavebného povolenia stavby D4 Bratislava, ale teda, podľa mňa by tam malo byť ako explicitne uvedené, že v čom spočíva ten osobitný zreteľ, že je na tom nejaký verejný záujem, že ide o stavbu diaľnice, zaznelo to v tom úvodnom slove predkladateľa a teda chápem, že toto je situácia, keď ten osobitný zreteľ má byť aplikovaný, ale bolo by dobré, keby to bolo nielen v dôvodovej správe a nie len v úvodnom slove predkladateľa, ale aj priamo a explicitne v tom uznesení.

*Ing. Pavol Frešo, predseda BSK*

Ja som nie celkom dobre Ondro rozumel, že aby to základné zdôvodnenie bolo predmetom uznesenia?

*Mgr. Ondrej Dostál, poslanec BSK*

Priamo v uznesení, riešili sme to tu už počas minulého zastupiteľstva, myslím že pán poslanec, primátor Ondrejka na to často upozorňoval, že osobitný zreteľ má byť zdôvodnený a samozrejme, dá sa to interpretovať tak, že bude zdôvodnený v rámci dôvodovej správy, alebo dokonca zdôvodnený v rámci nejakého predloženia, ale z hľadiska čistoty sa mi zdá, že tie uznesenia majú dlhšiu životnosť, niekto môže sa dostať k uzneseniu, tak tuto je ten osobitný zreteľ nejako naznačený tým, že ide na vydanie stavebného povolenia stavby D4, ale nie každé stavebné povolenie akejkoľvek stavby je zrejme verejným záujmom a možno ho považovať za osobitný zreteľ, pokiaľ ide o stavbu diaľnice, alebo nejakej cesty, tak áno, môžeme, môžeme o tom uvažovať, ide len o to, že si myslím, že toto by tam malo byť priamo pomenované, že to vnímame zastupiteľstvo ako verejný záujem, že ide o stavbu diaľnice.

*Ing. Pavol Frešo, predseda BSK*

Ďakujem, rozumiem, pán poslanec Pomichal.

*Ing. István Pomichal, PhD., poslanec BSK*

Tak isto prečítať vážení kolegovia z uznesenia, že v prvej vete, hneď je to napísané ako že uzatvorenie nájomnej zmluvy o budúcej zmluve o zriadení vecného bremena a ako prípad hodný osobitného zreteľa podľa §, je tam uvedené povolenie stavby D4 Bratislava, je to tam jasne uvedené, jedná sa o diaľnicu a neviem, že akú ďalšiu vetu chce do uznesenia pán poslanec zakomponovať.

*Ing. Pavol Frešo, predseda BSK*

Ďakujem pekne, pán poslanec Baxa.

*Ing. Pavol Baxa, poslanec BSK*

Ďakujem, ja chápem kolegu dostála, že on to tam chce mať priamo ako nejakú deklaratúrnu alebo konštatačnú časť, že osobitný zreteľ spočíva v tomto, v tomto, v tomto. Je to tam napísané, len nie je to tam s tou ceduľkou, že toto je ten, to zdôvodnenie osobitného zreteľa, ale ja chcem upozorniť na inú vec, možnože sa vám to bude zdať ako pikoška, ale snáď časom si to začneme aj všetci uvedomovať až tak ako by si to mali uvedomovať všetci tí, ktorí stavajú. A síce, že dneska ak niekto nebodaj vykonáva stavebnú činnosť na cudzom pozemku bez príslušného právneho vzťahu k tomu pozemku, v zásade pácha trestný čin a ja len pevne verím, že žiaden pracovník NDS, alebo ich dodávateľ alebo čo, nevykonáva stavebnú činnosť na tých pozemkoch, ktoré im ešte neboli sprístupnené, ďakujem.

*Ing. Pavol Frešo, predseda BSK*

Ďakujem pekne, samozrejme všetci veríme, že sa to nepáchajú trestné činy na našich pozemkoch, nech sa páči, pán poslanec Dostál.

*Mgr. Ondrej Dostál, poslanec BSK*

Ja teda budem aj na pána Baxu reagovať, aj na pána Pomichala. Veď ja som nespochybňoval, že je tam uvedený ten dôvod. To, načo som poukazoval je, že aj sme prijímali také uznesenia v minulosti, kde sme explicitne hovorili, v čom spočíva ten osobitný zreteľ a keby tam bolo, že osobitný zreteľ spočíva v tom, že je verejným záujmom a táto výstavba diaľnice, tak je to tam explicitne pomenované, lebo áno, my sa všetci asi vieme dovtípiť, že D4 je výstavba diaľnice a nie súkromného bazénu, ale v uznesení a v taktomto texte by to malo byť podľa mňa priamo pomenované, aby sme urobili úplne a čo najúplnejšie zadosť zneniu zákona, požiadavke zákona, že osobitný zreteľ má byť zdôvodnený a ja som naozaj nechcel vyvolávať až takúto dlhú diskusiu, išlo mi iba o upozornenie nato, že v niektorých materiáloch sa to takto objavuje a v niektorých materiáloch je to tak, nechcem povedať, že tak trochu odfláknuté, ale je to také zaobalenejšie.

*Ing. Pavol Frešo, predseda BSK*

Ďakujem veľmi pekne, nech sa páči, pán poslanec Bendík, pán poslanec Sloboda a poprosím veľmi pekne, aby naozaj sme mali dôstojnú atmosféru pre rokovanie, takže všetci tí, ktorí chcete niečo povedať svojim kolegom, nie že von, poviete im to po zastupiteľstve, naozaj myslím tým, venujme pozornosť, každý bod je dôležitý, prechádzalo to komisiami, je to naozaj o úcte ku kolegom, nech sa páči, pán poslanec Bendík, pán poslanec Sloboda.

*Ing. Igor Bendík, podpredseda BSK*

Ďakujem pekne za slovo, ak tomu Ondrej teda správne rozumiem, keď tam doplníme, že z dôvodu verejno-prospešnej stavby a to majetko - právnej prípravy atď., bude to už to, čo žiadaš, alebo ak áno, tak autoremedúrou upravujem toto uznesenie o to, z dôvodu a za tým, verejno prospešnej stavby a to, a ďalej pokračuje už to, čo tam je, majetkoprávnej prípravy k vydaniu stavebného povolenia atď.

*Ing. Pavol Frešo, predseda BSK*

Ďakujem veľmi pekne, pán poslanec Pokorný a potom by chcel faktickú ešte Matúš Šaray, vedúci právneho.

*Mgr. Lukáš Pokorný, poslanec BSK*

Pán predseda, ja by som, pán podpredseda Bendík, nemôžeme verejno – prospešné stavby, ale stavby vo verejnom záujme, verejno - prospešná stavba je niečo iné, ja len terminologicky aby sme boli správny, je to stavba vo verejnom záujme, cestná komunikácia D4, ďakujem.

*Ing. Pavol Frešo, predseda BSK*

Ďakujem pekne, pán podžupan Bendík.

*Ing. Igor Bendík, podpredseda BSK*

Ďakujem pekne, tak súhlasím s tým, čo hovoril kolega Pokorný, takže upravujem to teda stavby vo verejnom záujme, nech to je v súlade aj s terminológiou, ďakujem pekne.

*Ing. Pavol Frešo, predseda BSK*

Pán poslanec Sloboda.

*Ing. Vladimír Sloboda, poslanec BSK*

Ďakujem, vynechali sme asi pána Šaraya, tiež sa chcel k tomu vyjadriť, ale dobre, možno odpovie aj na moju otázku. Mňa naozaj zaujíma to, že či sa teda v súčasnosti na tých pozemkoch deje výstavba alebo nie, predpokladám, že asi máme informáciu o tom, že čo sa deje na našich pozemkoch, ďakujem.

*Ing. Pavol Frešo, predseda BSK*

Nech sa páči, pán vedúci právneho, pán Šaray.

*JUDr. Matúš Šaray, vedúci právneho oddelenia*

Ďakujem pekne, ja sa v podstate môžem vyjadriť k tomu, čo sme tu v podstate x krát rozoberali, s pánom Dostálom sme tu o tom diskutovali, jednoznačne vychádzam z toho, čo nám hovorí zákon. Odôvodnenie musí byť, nie je striktne stanovené, že musí byť v uznesení. Hovorím, že tam kde sa nám to dá, jedným, dvoma slovami, aby sme uznesenie nerobili na 2 strany ako odôvodnenie, tak sa to snažíme zapracovať. Aj v tomto uznesení je tak ako povedal pán poslanec Pomichal, je uvedené, že ako prípad hodný osobitného zreteľa z dôvodu majetko – právnej prípravy k vydaniu stavebného povolenia stavby D 4 a následne dôvodová práva je celý zvýraznený odsek, že v čom sa vidí ten osobitný zreteľ, ešte raz hovorím, uznesenie aj z hľadisko legislatívno právneho má byť formulované jasne, stručne, výstižne, hlavne vykonateľne, tzn. tým uznesením schvaľujete niečo, čo sa má vykonať, to zdôvodnenie skôr patrí naozaj do tej dôvodovej správy, aby bolo povedané, prečo sa to robí ako prípad hodný osobitného zreteľa. Tam, kde to vieme ešte raz naformulovať nejakou jednou vetou alebo nejakou vsuvkou, tam sa to snažíme dať tak ako to je tu naformulované, ale nie je stanovená zákonná povinnosť aby osobitný zreteľ bol odôvodňovaný priamo v texte uznesenia, ďakujem.

*Ing. Pavol Frešo, predseda BSK*

Ďakujem veľmi pekne, s faktickou pán poslanec Dostál.

*Mgr. Ondrej Dostál, poslanec BSK*

Je to samozrejme tak, že v zákone nie je explicitne napísané, že či to má byť v uznesení, alebo to má byť v dôvodovej správe, alebo to má byť iba povedané, či to musí byť zaznamenané alebo to nemusí byť zaznamenané, ja len hovorím, že v tomto zastupiteľstve bolo dobrou praxou, občas nie dôsledne dodržiavanou, že sa to uvádza priamo v uznesení čo mi príde také najkonzekventnejšie a samozrejme, že keby sme mali jednovetové uznesenie kvôli natiahnuté na dve strany, tak asi to treba povedať nejako stručnejšie, ale tuto sme úplne v opačnej situácii, tuto máme uznesenie na 2 strany a keby sme tam pridali jednu pol vetu, že je to stavba vo verejnom záujme, tak to tam máme. Tu nie sme v situácii, že, že neúmerne sa nám natiahne nejaké stručné uznesenie, len trošičku o 2 riadky sa nám predĺži uznesenie na 2 strany, takže naozaj nevidím, v čom je problém.

*Ing. Pavol Frešo, predseda BSK*

Ondro, po pravde, musím ja povedať jednu vec, ja rozumiem tomu, čo sledujete, ja len navrhujem, v tomto uznesení to naozaj odhlasujeme, ja tomu normálne rozumiem a rozumiem tomu, že uznesenie je záväznou vecou, má v sebe toto obsahovať, že to čistejšie, tak isto tomu rozumiem, pán podžupan Bendík.

*Ing. Igor Bendík, podpredseda BSK*

Ďakujem pekne za slovo, ja som už to uznesenie autoremedúrou upravil, presne o tú časť stavby vo verejnom záujme a to a pokračuje to ďalej, ďakujem pekne.

*Ing. Pavol Frešo, predseda BSK*

Poprosím veľmi pekne návrhovú komisiu o prednesenie návrhu uznesenia, nevidím nikoho prihláseného do diskusie.

*RNDr. Peter Mach, poslanec BSK*

Ďakujem pekne, takže návrhová komisia Vám predkladá na hlasovanie návrh uznesenia, ktorý bol písomne predložený a autoremedúrou predkladateľa doplnený o tento text: za slová z dôvodu, to je v 3 riadku pod schvaľuje, z dôvodu stavby vo verejnom záujme a to majetkoprávnej prípravy atď., čiže pokračuje text uznesenia tak ako je ďalej navrhnutý, čiže hlasujeme o písomne predloženom texte autoremedúrou doplneným predkladateľom o slová stavby vo verejnom záujme a to.

*Ing. Pavol Frešo, predseda BSK*

Ďakujem veľmi pekne, vážené pani poslankyne, vážený páni poslanci, prípad osobitného zreteľa má svoje kvórum, takže poprosím vás veľmi pekne, aby ste sa prezentovali a hlasovali o ňom teraz. Za bolo 33 poslankýň, poslancov, 1 sa zdržal z prítomných 34, 35, pardón. Ešte raz, za bolo 33 poslankýň, poslancov, 1 sa zdržal, 1 nehlasoval z prítomných 35, takže návrh bol chválený príslušnou väčšinou, prechádzame k bodu číslo desať, Návrh na poskytnutie dotácie v zmysle VZN BSK číslo 6/2012 o poskytovaní dotácií z rozpočtu Bratislavského samosprávneho kraja, dotácia na poskytnutie Ústavnej pohotovostnej služby za rok 2015. Vážené pani poslankyne, vážení páni poslanci, pred sebou máte predmetný materiál a poprosím, aby pani podžupanka Németh ho uviedla.

*PhDr. Gabriella Németh, podpredsedníčka BSK*

Ďakujem pekne za slovo pán župan, vážené kolegyne, kolegovia, máte pred sebou materiál návrhu na poskytnutie dotácie v zmysle VZN BSK z roku 6/2012 o poskytovaní dotácií z rozpočtu BSK na poskytnutie ústavnej pohotovostnej služby za rok 2015. Problematikou a potrebou zachovania ústavnej pohotovostnej služby pre región Záhorie sme sa zaoberali a zaoberáme sa ešte stále, už niekoľko rokov, veľmi dobre viete, že vzniklo odborné kolokvium, že vznikla pracovná skupina, ktorá navrhla Zastupiteľstvu systémové riešenie tejto problematiky. Teraz sa nachádzame v štádiu, keď je rozbehnuté verejné obstarávanie na poskytovanie ústavnej pohotovostnej služby v súlade so zákonom o verejnom obstarávaní a je potreba vykryť tú dobu, pokiaľ nebude uzatvorená zmluva o poskytovaní týchto služieb, vykryť tieto výdavky pre nemocnicu Malacky, aby táto služba bola na Záhorí zachovaná. Tak, ako niektorí kolegovia žiadali, či už na komisiách alebo na spoločnom zasadnutí poslaneckých klubov, dnes ráno ste dostali na stôl ešte doplňujúce materiály k tomuto bodu. Ešte by som vám rada oznámila, že tento materiál bol prerokovaný vo všetkých komisiách Zastupiteľstva Bratislavského samosprávneho kraja včetne dotačnej komisie. Všetky komisie doporučili tento materiál predložiť na rokovanie zastupiteľstva a schváliť. Ja vás prosím o podporu tohto materiálu. Ďakujem.

*Ing. Pavol Frešo, predseda BSK*

Ďakujem veľmi pekne, nech sa páči, pán poslanec Sloboda. Otváram diskusiu k tomuto bodu.

*Ing. Vladimír Sloboda, poslanec BSK*

Aha, ďakujem pekne, ja i na základe toho, čo navrhovala kolegynka pani Zemanová na úvod, keď sme schvaľovali program, samozrejme nemôžeme ignorovať potrebu obyvateľov Záhoria, myslím, že táto diskusia tu prebieha už dosť dlho, ale k využitiu vlastne financií takisto pristupovať patrične zodpovedne, máme ešte jedno zastupiteľstvo, v ktorom môžeme takisto stihnúť poskytnúť túto dotáciu, preto navrhujem zmenu navrhnutého uznesenia na: „Zastupiteľstvo BSK po prerokovaní materiálu ukladá riaditeľovi úradu BSK zabezpečiť predloženie výsledku kontroly poskytnutej dotácie na poskytovanie ústavnej pohotovostnej služby za rok 2014 mestu Malacky vrátane využitia financií konečným prijímateľom finančných prostriedkov Nemocničná, a. s.“ a následne predložiť materiál na najbližšie rokovanie Zastupiteľstva BSK. Chcem len pripomenúť, že čo sa týka financovania tejto služby, sme sa dlhodobo aj v tej komisii, čo sa zaoberala ústavnou pohotovostnou službou, zaoberali tým, že na túto službu by mali prispieť, keď už vôbec máme financovať, Bratislavský samosprávny kraj, ale aj jednotlivé obce, ktoré, pre ktorých je táto služba poskytovaná, aby sa o symbolickej účasti tu nebavili, nemyslím, že by mali platiť nejakú horibilnú časť z týchto prostriedkov. Zaujímala by ma informácia o tom, že či boli v tomto roku oslovené obce s tým, že by mohli sa zúčastniť ako spolufinancujúce subjekty tejto služby, lebo nijak som nepostrehol v žiadnej debate takúto informáciu. Zároveň v minulom roku k predloženej žiadosti o dotáciu primátor Malaciek prisľúbil, že predloží návrh mestským poslancom v Malackách, aby sa Malacky tiež zapojili do financovania pohotovostnej služby. Neviem o tom, že by takýto návrh bol predložený. A v súčasnej žiadosti primátor Malaciek uviedol, že nemá žiadne finančné prostriedky, na to, aby sa, respektíve nemá žiadne voľné finančné prostriedky na to, aby sa mohol zapojiť do financovania pohotovostnej služby. Aktuálny rozpočet Malaciek však hovorí o niečom inom. Takže to je také zvláštne. Naozaj nebavíme sa tu o žiadnych čiastkach blížiacich sa tu 550-tim tisícom eurám, bavíme sa rádovo aspoň o dve desatinné čiarky menšej sume. Aspoň symbolické zapojenie obcí, ale ani toto tu nie je realizované. Preto naozaj predkladám tento návrh. Ďakujem.

*Ing. Pavol Frešo, predseda BSK*

Ďakujem veľmi pekne. S faktickou poznámkou pán podžupan Bendík.

*Ing. Igor Bendík, podpredseda BSK*

Ďakujem pekne za slovo, ja len by som rád doplnil kolegu ohľadom rozpočtu Mesta Malacky. Mesto Malacky má v súčasnom období plánovaný prebytok viac ako jeden milión eur. Takže tá informácia pána primátora. Máte to zverejnené na stránke, takže skúste si to pozrieť.

*Ing. Pavol Frešo, predseda BSK*

Ďakujem, veľmi pekne. Nech sa páči pán poslanec Karman.

*Ing. Ján Karman, poslanec BSK*

Ďakujem pekne za slovo. Vážení páni poslanci. Chcem len pripomenúť, že sme sa istého času sťažovali, že táto úpeeska nespadá pod minimálnu sieť. A bola nám doručená petícia, ktorú sme zaslali na Úrad vlády. Ja si to akurát teraz čítam v tých priložených materiáloch, ktoré sme dostali na stôl. A je to naozaj úsmevné, pretože tam sa píše, že : V tejto súvislosti konštatujeme, že petíciu vybavilo BSK tým, že žiadosti peticionárov vyhovelo v bode A uznesenia, vlastne tým, že schválilo Mesto Malacky pridelenie dotácie pre zabezpečenie prevádzky. A tým je vlastne predmetná petícia považovaná za vybavenú. Čiže stačilo, že sme odklepli dotáciu a všetko je pre nich vybavené. A oni vlastne nič neriešia. To je vlastne výsledok nášho snaženia.

*Ing. Pavol Frešo, predseda BSK*

Ďakujem veľmi pekne, pani poslankyňa Cigániková.

*Jana Cigániková, poslankyňa BSK*

Ďakujem za slovo. No znova sme po nejakom čase pri tom istom bode. Sme pri tom, načo som upozorňovala, teda ja a moji kolegovia na čo sme upozorňovali pred časom. Kolegyňa Németh nás žiadala, aby sme, o podporu tohto návrhu. A ja sa čudujem, ako ma o to niekto môže žiadať. Čudujem sa, že kolegyni Anke Zemanovej neprešiel návrh o tom, že keď dnes ešte prebieha kontrola pri takto vysokej položke päťsto tisíc eur. Prebieha kontrola a my nemáme ani toľko chochmesu, aby sme počkali na výsledky tejto kontroly. My to vôbec nepotrebujeme vedieť. My každoročne automaticky schválime to, že päťsto tisíc, čo naozaj neni málo peňazí. Tieto peniaze sa dajú oveľa lepšie použiť. Zoberiem peniaze jednoducho Bratislavského kraja a ľudí, ktorí v ňom žijú a dáme ich súkromnej firme a každý rok a stále dokola. Jediné, čo ma na tom, teda hlavné, čo ma na tom rozčuľuje je, už keď sa vykašleme na podmienky verejného obstarávania, alebo teda vyhlásenie verejnej súťaže, na čokoľvek. Jednoducho normálne ľudsky to je predsa, toto je predsa zodpovednosť vlády. Dokedy toto bude suplovať BSK. Kolegovia Vám to neni blbé, jednoducho stále dokola míňať peniaze ľudí na to, na čo neprispievajú ani Malacky, ani obce, vláda sa tým nezaoberá a my stále dokola budeme stále riešiť ako bratislavský kraj niečo, čo nemáme v kompetencii obrovskou mimorozpočtovou položkou. A takisto chcem povedať, ja určite nechcem, aby Záhorie bolo bez ústavnej pohotovostnej služby. V žiadnom prípade, len ja sa chcem aj obyvateľov Záhoria opýtať to, či ich to baví stále dokola sa takto doprosovať. Či by náhodu nebolo jednoducho to dobré raz a navždy to vyriešiť, tak, aby sme každý rok nemuseli riešiť dotáciu, dotáciu, dotáciu. A absolútne mimo akejkoľvek logiky. Ďakujem.

*Ing. Pavol Frešo, predseda BSK*

Ďakujem veľmi pekne, ja len dve poznámky k tomu, len aby naozaj bola tá diskusia totálne korektná. Za prvé, prešlo to kontrolou na úrade , o tom máte materiál, ktorý je priamo v materiáli priložený, takou istou ako všetky ostatné dotácie, vrátane interného auditu. Naviac je to teraz u externého audítora, ktorý je nezávislý na zastupiteľstve samotnom. Aby sme len rozumeli tomu, aby sme sa netvárili, že je niečo bez kontroly. Ja rozumiem tomu, že vždy sa to stáva pred voľbami takou témou. Ale rozumiem zároveň tomu, že zdravý rozum a nejaká debata o faktoch by k tomu patrila. Takže máte tu ten materiál, môžete si ho pozrieť. Máte ho takisto priložený v materiáloch samotných. To prvé. A to druhé, čo sa týka toho, že či Malacky majú na to peniaze, alebo náhodou či to nemá zaplatiť štát, alebo niekto iný, tú debatu tu vedieme vždy, vlastne keď sa o tomto bavíme. A zároveň tu máte debaty aj na minulých zastupiteľstvách, kedy ste vysvetľovali Malačanom a ľuďom zo Záhoria, že im radi prispejete v nejakom inom projekte, napríklad na nemocnicu. Tie debaty sú tu jednoducho tak, že pokiaľ tu vláda nie je ochotná to financovať a nedokážeme to zmeniť, pokiaľ máme na to legálny spôsob, pokiaľ máme na to súhlas Mesta Malacky, tak je to rozhodnutie, ktoré urobíte Vy tu v zastupiteľstve. Nič viac, nič menej. Každý sa rozhodnite podľa svojich kritérií. Ale určite by som sa ohradil voči tomu, že to nie je dôkladne skontrolované. Alebo, že to nie je dostatočne sprocesované. To bolo toľko kontrol, že asi na žiaden iný projekt toľko toho nebolo. A najviac prebieha kontrol u hlavného kontrolóra. Netvárme sa, že to je nejaký problematický, problematický administratívny problém. To druhé, čo by som ešte chcel ponúknuť je, máme tu primátora Mesta Malacky. Ja som bol dokonca aj u nich na zastupiteľstve, kde sa táto téma prejednávala. Veľmi by som ocenil, keby sme mu dali normálne slovo. Má on na to mimochodom nárok. Nech zodpovie na niektoré z tých otázok. A poprosím udržme sa aspoň tí, ktorí to vieme v tej faktickej rovine. Kontrola prebehla a debatujme o tom, či naozaj Malacky majú milión niekde na účte, ktorý nechcú dať. Lebo takto to bolo interpretované. A ak dokážeme sa dohodnúť dajme slovo pánu primátorovi a debatujme ďalej. Nech sa páči pani poslankyňa Cigániková a pani poslankyňa Pätoprstá s faktickými poznámkami na môj drobný príspevok.

*Jana Cigániková, poslankyňa BSK*

Ďakujem, pán Frešo, mňa by strašne zaujímalo, čo Vás vedie k tejto obhajobe. Vždy, pomaly po každom vystúpení, Vy ste ako hovorca tej spoločnosti. A bavíme sa o niečom každý rok. Do nepríčetna ma vytáča každý rok dokola to isté a Vy používate tú Vašu obľúbenú frázu ako pred voľbami. Ako môžete takúto kravinu povedať prosím Vás pekne. Pred voľbami. A prečo stále obhajujete. Prečo nás nenecháte diskutovať a potom nezaujmete stanovisko, prečo sa cítite ako obhajca Nemocničnej.

*Ing. Pavol Frešo, predseda BSK*

Nech sa páči pani poslankyňa Pätoprstá

*Ing. Arch. Mgr. Art. Elena Pätoprstá*

Ja by som bola rada, keby mohol pán kontrolór povedať pár slov k tomuto materiálu.

*Ing. Pavol Frešo, predseda BSK.*

Ďakujem veľmi pekne, pán poslanec Baxa.

*Ing.Pavol Baxa, poslanec BSK*

Vážený pán predseda, domnievam sa, že je čas na krátku prestávku, aby si niektoré kolegyne v tomto prípade mohli skoordinovať svoje konanie so slušnosťou. Ďakujem.

*Ing. Pavol Frešo, predseda BSK*

Ďakujem veľmi pekne, hm, ja veľmi slušne na to odpoviem, aby tá otázka nezostala nezodpovedaná. Za prvé pani poslankyňa sa prvýkrát v tomto bode sa k tomuto vyjadruje. Prvýkrát tento rok o tomto rozprávam. A uviedol som dve faktické veci. Hej ? Ja rozumiem tomu, hej, lebo prečo hovorím pred voľbami lebo preto je Vaše vystúpenie. Že urobiť z toho politickú kauzu je dôležité. Ale je to úplne legitímne. Netreba sa za to nijak hanbiť. Však áno, netreba sa za to nijako hanbiť, snažíme sa najlepšie, ako vieme. A otázka prečo vôbec takéto niečo obhajujem alebo prečo za niečim takýmto stojím má jednoduchý rozmer, lebo viem, že bez toho tá pohotovosť zanikne a preto, lebo možno že najviac v tejto sále, s výnimkou ľudí, ktorí zastupujú priamo Záhorie, sa po ňom pohybujem a viem, ako veľmi im na tom záleží. Nič viac, nič menej. Mojou prácou je doručiť sem materiál, ktorý je legálny, o ktorom sa dá normálne zodpovedne rozhodnúť. To je celé. A ešte raz vás upozorňujem, prvýkrát som sa k tomu vyjadril a k dvom bodom možno zopakujem, sme dobre, ako si rozumeli, prvý bod, že je tu primátor Malaciek, nech povie proste, ako je to s jeho rozpočtom a či si to môže dovoliť a za druhé som upozornil na časť materiálu, ktorý máte pred sebou, kde máte napísané, ako kontrolou to už doteraz prebehlo. Dve faktické veci. Dve faktické veci, ktoré vy tu hovoríte, nazývate ako nejakým plamenným obhajovaním niečo, čo nie je pravda. Veľmi, veľmi pekne poprosím, držme sa normálnych faktov, a to, že je pred voľbami, to predsa cítime asi všetci. Dobre. Pani poslankyňa Cigániková chce asi zareagovať na všetky faktické, nech sa páči, máte slovo.

*Jana Cigániková, poslankyňa BSK*

 Ďakujem pekne, pán Baxa, ja by som vás chcela poprosiť, ja mám na to mamu, aby ma vychovávala, nepotrebujem na to vás, ďakujem vám veľmi pekne za ochotu a pána Freša by som sa len chcela opýtať, tak prečo to takto neobhajujete v Národnej rade? Ste poslancom Národnej rady, tak prečo nie, tam to je čo ma tak rozčuľuje, ja si myslím, že toto je kompetencia vlády jednoducho a nie naša.

*Ing. Pavol Frešo, predseda BSK*

Ďakujem veľmi pekne, nech sa páči pán poslanec Haramia.

*MUDr. Marián Haramia, poslanec BSK*

Ďakujem pekne za slovo pán predseda, dovoľte, vážené kolegyne, vážení kolegovia, aby som toto doviedol do takej trošku triezvej, normálnej diplomatickej témy. Čudujem sa mojim predrečníkom, ktorí tu takto zvyšujú emócie, aj kolegovi Slobodovi, ktorý prišiel s takýmito argumentami, ktoré mu boli mnoho, mnohokrát vysvetlené aj v našej komisii, lebo je členom komisie Zdravotníctva a sociálnych vecí, kde sme tieto veci opakovane prebrali, vysvetlili, či už na kolokviu. Fakt je taký, že kvôli čomu tu dnes sedíme. Jedná sa o to, aby bol dodržaný zákonný proces alebo čo najzákonnejší proces v tomto zabezpečení ústavnej pohotovostnej služby pre okres Malacky a toto jednanie je dneska viac menej by som povedal, skôr takého technického charakteru, než sa naplní ďalšie uznesenie , teda bod B, že aby sa našlo systémové riešenia do budúcnosti, ako sa to bude financovať. Vieme veľmi dobre, ako v zdravotníctve s financovaním vyzerá. Pozrite sa na kauzy riaditeľa Všeobecnej poisťovne, kam topí milióny. Pozrite sa na posledné aféry okolo štátneho tajomníka ministerstva zdravotníctva a to sú len špičky, odrobinky toho, kam sa dávajú ďaleko väčšie objemy, ktoré idú do miliárd eur v porovnaní s našimi 580-timi tisícami, ktoré musíme bohužiaľ, nejakým spôsobom vykresliť, pokiaľ chceme, aby táto naša ústavná pohotovostná služba pre región Malacky bolo zachovaná. To, že to bolo auditované, procesované, to už mnohokrát bolo tady aj uznané mojimi predrečníkmi, že z SaS ale aj z ostatných, si myslím, že pán kontrolór to takisto má pod palcom a kontrola už nenájde žiadnu chybu a si myslím, že tie peniaze, pani kolegyňa Cigániková, tých 580 000 eur, ktoré idú na zdravotníctvo, keď to len porovnáme s rozpočtom, ktorý dávame na kultúru, teraz tuto kolega, Agnes Snopko pustí do arény, keď sa nemýlim, keď sa do arény dáva, teraz neviem, deväťsto, deväťstosedemdesiat tisíc, ak sa nemýlim, euro ročne, tak je to tiež služba pre ľudí, áno? Ale to predstavenie trvá dve hodiny, alebo keď si to zoberieme zo strany hercov, pripravovanie trvá toľko, čo jedna operácia v pohotovostnej službe, hej? A množstvo divákov v tej aréne je mnohokrát ďaleko menej ako ľudí v ústavnej pohotovostnej službe za celú noc v Malackách. A keď sa nevydarí predstavenie, tak dobre, vypískame hercov, ale keď sa udeje škoda na zdraví, tak to sú tragické následky, ktoré potom sú potom neporovnateľné s finančnou hodnotou. Mesto Malacky takisto nie je jediný subjekt, ktorý sa má na tomto akože podieľať, neviem, prečo by sa mali rozhodnúť Malacky fundovať, pokiaľ sa to jedná o celý región Záhoria. Územie, ktoré by sa malo na tomto podieľať, neviem prečo by sa mali Malacky fundovať, pokiaľ sa to jedná o celý región Záhoria. A myslím si, že tento proces, ktorý bol teraz naozaj naštartovaný bude slúžiť tým ľuďom. Ako to tu už bolo mnoho, mnohokrát povedané, tak aby táto služba bola zachovaná a títo ľudia by mali byť kde ošetrení a ošetrovaní. Hej ? A takisto sa peniaze tých poplatníkov tých občanov v tom okrese, v tých Malackách žijú si myslím. Hej ? Takže bohužiaľ situácia v tom financovaní toho zdravotníctva je dnes naozaj taká, aká je, ako sú tieto kauzy, ktoré sa teraz prevalili. Je toto naozaj problém aj na zamyslenie sa aj v Slovenskej národnej rade, ale to je proces dlhodobý. A ja si myslím, že teraz musíme riešiť to, aby to naozaj fungovalo. Ja prosím všetkých mojich kolegov tu v pléne, poslankyne, poslancov. Vieme veľmi dobre, že tento materiál bol už naozaj, naozaj toľkokrát prerokovaný, objektivizovaný a vysvetlený aby to, ako ten krok, než sa udeje, už tie ďalšie kroky, to verejné obstarávanie, ktoré to už naplnia., bod B toho uznesenia. Aby sa našlo systémové riešenie, aby to bolo čo najprehľadnejšie a najčistejšie. Aby tento materiál naozaj schválili a tých 580 tisíc náš rozpočet, vôbec, vôbec nezaťaží. Ďakujem za podporu tohto návrhu a myslím si, že všetci občania regiónu Záhoria Vám budú za toto vďační. Ďakujem pekne.

*Ing. Pavol Frešo, predseda BSK*

Ďakujem veľmi pekne, nech sa páči pán poslanec Snopko s faktickou pani poslankyňa Cigániková, pán poslanec Ágoston.

*Mgr. Ladislav Snopko, poslanec BSK*

Ja sa musím vyjadriť k tomu, jak sa v psychológii Freudovskému prerieknutiu, pána poslanca Haramiu. Takáto úvaha, akú tu predviedol je cesta do pekla. Ja som doposiaľ uvažoval nad vážnymi argumentami, ktoré ma viedli nie naplno, ale s istým názorom, že podporím tento návrh, ale argumentácia, predstavte si, pán kolega, že by ste začali selektovať pacienta, komu pomôžete a komu nie. To ste pred chvíľou urobili, keď ste povedali, no tak nepomôžeme kultúre a pomôžeme našej zdravotnej službe, lebo to je princíp vašej úvahy a proti tomu ja zásadne protestujem, len toľko.

*Ing. PavolFrešo, predseda BSK*

Nech sa páči, pani poslankyňa Cigániková.

*Jana Cigániková, poslankyňa BSK*

Ďakujem pekne, pán Haramia, ja vám opakujem, ja absolútne nemám problém so službou ako takou, naopak, samozrejme ju vítam ako všetci ostatní ľudsky, ja mám ale pocit, že okrádame obyvateľov bratislavského kraja vrátane Malačanov a okolia o pol milióna eur, ktoré jednoducho môžeme použiť inde, na školy, cesty a úprimne, ťažko sa mi logicky hľadá dôvod iný, ako zákulisná dohoda. Ja mám pocit, že keď sa to tu zakaždým naťahuje, každý rok znova a znova a o tom istom, jak keby nikto iný ako klub SaS nemal nejakú snahu presadiť to vyššie, aby sa to naozaj riešilo komplexne a každý rok tu riešime to isté a ešte sa aj tvárime, ako my vlastne strašne dobre robíme, pričom tým ľuďom berieme pol milióna eur, ktoré mohli byť použité inak, my to jednoducho nemáme v kompetencii, nemáme to v rozpočte, nám to ruší vláda, tak nech to rieši!

*Ing. Pavol Frešo, predseda BSK*

Ďakujem veľmi pekne, nech sa páči, pán poslanec Ágoston, pán poslanec Dobrovodský.

*Peter Ágoston, poslanec BSK*

Ďakujem pekne za slovo, pán predseda, prosím ťa, keby sme mohli dodržiavať rokovací poriadok. Ďakujem pekne.

*Ing. Pavol Frešo, predseda BSK*

Ďakujem pekne, pán poslanec Dobrovodský.

*Oskar Dobrovodský, poslanec BSK*

Nechcem nejak zdržiavať, ale zaráža ma, proste tieto argumenty poslancov za SaS. Neviem, o čo im ide vlastne a zaujímalo by ma, čo to je vlastne to symbolické spolufinancovanie . Koľko to je? O čo im ide? Ďakujem.

*Ing. Pavol Frešo , predseda BSK*

Skôr, ako dám slovo pánu starostovi Švaralovi, poslancovi, môžeme dať pánu primátorovi? Nech naozaj máme ten obraz, ná keď o tom rozhodujeme spolu, že, pán primátor, nech sa páči, máte slovo.

*JUDr. Ing. Juraj Říha, PhD, primátor Mesta Malacky*

Vážený pán predseda, vážené panie poslankyne, vážení páni poslanci. Ja tu stojím pred Vami prvý raz, čiže ja tu odpoviem na tú otázku, ktorú tu položili poslanci, že bývalý primátor. Bývalý primátor mohol tu byť prítomný, bol tu aj poslancom, bol Vaším kolegom a možno dal nejaké prísľuby, neviem. Veľmi ťažko niesť zodpovednosť, ja neviem ich ani vyhodnotiť, čo vlastne prisľúbené bolo v otázke kofinancovania prípadnej služby. To, čo ako primátor mesta som zobral na vedomie a veľmi sa tomu teším, že ste práve Vy rozhodli. Tú otázku, ktorú ste skúmali myslím, že pred tým rokom, či Ústavnú pohotovostnú službu v regióne Záhoria chcete, alebo nie. Ja som preto veľmi rád a ďakujem za to, že ste rozhodli, že áno. Tá debata myslím, že uplynula, pretože Bratislavský samosprávny kraj vyhlásil verejné obstarávanie služby. Ten Proces prebieha. Zároveň, čo sa týka samotnej pohotovostnej služby by som aj k tým otázkam, ktoré sú tu vnášané. Ja vítam, že aj poslanci, pani poslankyňa za Slobodu a Solidaritu vyjadrila, že nechce spochybňovať samotné poskytovanie služby. Tak potom ja by som sa nepýtal či tieto peniaze vieme použiť lepšie. Beriem to ako fakt, že zastupiteľstvo rozhodlo, že obstarávanie, verejné obstarávanie na poskytovanie služby prebehne. Ak by som tu stál ako minister zdravotníctva tak mám veľmi jasno v tom, ako ďalej robiť. No pokiaľ ústavná pohotovostná služba nebude financovaná paušálne ale bude financovaná na skutočné výkony, ktoré sú robené, tak tu je práve tá príčina. Tú ja ale neviem odstrániť ani z pozície primátora, tú nevie odstrániť nikto v tejto sále. Možno ak prebieha štandardná komunikácia v rámci politických strán poslancov v Národnej rade je asi náležité otvoriť túto otázku niekde inde. Nemocnica, ktorá je v Malackách, ktorá ale nie je určená pre Malačanov, ale je pre spádovú oblasť Záhoria. Tak ako iste viete a ste to diskutovali v minulosti je privátne zariadenie, čo znamená, ak skúmame otázku, prečo tu vzniká strata aj z titulu prevádzkovania ústavnej pohotovostnej služby a prečo niekde inde nie sú potrebné dotácie, tak je to práve preto, že táto spoločnosť musí vykazovať spoločné hospodárenie, pretože nemá kto prísť, aby ju oddlžil. Možno v iných krajoch, kde je zriaďovateľ ministerstvo zdravotníctva. Takže to sú všetko debaty, ktoré ste tu myslím mali. Čo sa týka, ja to zúžim len na tie krátke faktické odpovede, ktoré smerovali voči mestu Malacky. A tu bol namietaný možno nesúlad, alebo respektíve, prečo som ja v žiadosti a žiada Mesto Malacky a nie Nemocničná a nie je to určená dotácia pre obce, ale je to určená dotácia pre obyvateľov na zabezpečenie služby, tak prečo ja som uviedol, že nemám dostatočné finančné krytie, ak je tu konkrétne výňatok z rozpočtu mesta, že máme milión eur prebytok, to nie je pravda. Treba ten rozpočet čítať celý a vo vzájomných súvislostiach. To si dovolím podčiarknuť, pretože prebytok jeden milión eur je prebytok bežného rozpočtu. Tí, ktorí, šak ste tu aj finančníci, ktorí spravujete financie kraja, viete, že prebytok rozpočtu bežného rozpočtu sa využíva na krytie kapitálového rozpočtu. Tak je to aj v Meste Malacky, pretože tým kryjeme eurofondové projekty, ktoré boli u nás zrealizované a ešte ďalšie bežia. Celkový výsledok hospodárenia Mesta Malacky je 84 tisíc eur. Plus tieto sú alokované na, je tu aj pán poslanec Dobrovodský, na projekt, ktorý chceme riešiť, pomoci družstevnej ulice. Čiže preto, toto odpovedám konkrétne na tú otázku či má Mesto Malacky milión eur alebo nemá. Má, ale kryje tým kapitálový rozpočet. Druhá otázka, ktorá bola na mňa možno smerovaná, prečo Mesto Malacky žiada o dotáciu. Keď bude uzavreté verejné obstarávanie tak tu stáť nebudem, pretože to bude služba samozrejme, ktorá a bude z rozpočtu uhrádzaná priamo. A prečo vlastne Mesto Malacky nemôže vykrývať v tomto čase. Opäť ani jeden starosta. Je tu aj pán starosta Švaral, ktorý sa vyjadrí aj k otázke kofinancovania. My máme aktuálne dva mesiace do konca rozpočtového roka. Zákon o rozpočtových pravidlách nepripúšťa, aby sme my zvyšovali schodok rozpočtu. Preto táto otázka možno, ja súhlasím s Vami, ja som sa nikdy nebránil diskusii, ktorýkoľvek za mnou prišiel partner, ktorý riešil otázku kofinancovania akéhokoľvek projektu. Ale v čase pred uzavretím rozpočtového roku, ktorý je, aby som teraz Vám prisľúbil. Iný prípad je Bratislavského samosprávneho kraja, ktorý toto mal v návrhu rozpočtu v už schvaľovaný daný rok. Ja sa preto nebránim tomu, aby Mesto malacky ústavnú pohotovosť nielen pohotovostnú službu, vyriešime aj lekársku službu prvej pomoci, kde samozrejme ja som poskytol a ni tým nezaťažujem, ani to nechcem rozvíjať nejako do hĺbky, kde my sme pripravení kapitálovo, aby sme pomohli lekárskej službe prvej pomoci, aby bola zabezpečená v Malackách pre spádové územie tak, ako má. Tuto si myslím, že je naša parketa, hoci ani nám to nevyplýva z kompetencie, ale ideme to urobiť. Takže ja by som Vás chcel poprosiť o podporu tejto našej žiadosti, ktorú sme si dali. Ak budú prípadne ešte nejaké otázky môžeme komunikovať. Ja Vám ešte raz veľmi pekne ďakujem pán predseda, že tento materiál tu je. Ďakujem samozrejme aj poslancom dotačnej komisie, ktorí podporili túto dotáciu. A v konečnom dôsledku aj Vám pani poslankyne, páni poslanci, že ste mi dali tento priestor. Možno to vysvetlí niektoré fakty, ktoré tu boli spomínané. Ďakujem veľmi pekne.

*Ing. Pavol Frešo, predseda BSK*

Ďakujem veľmi pekne, nech sa páči pán poslanec Švaral. Pardón s faktickou pani poslankyňa Zemanová.

*RNDr. Anna Zemanová, poslankyňa BSK*

Škoda, že pán primátor už odišiel od mikrofónu, lebo mala som na neho zopár presných otázok, k tomu čo hovoril. Ja by som sa chcela opýtať, ste povedal, že by ste sa nebránili diskusii na spolufinancovanie, moja otázka je, že keď ste písali žiadosť o poskytnutie dotácie, prečo ste nediskutovali so svojimi poslancami a návrh na spolufinancovanie do rozpočtu nepredložili, pýtam sa, či existuje uznesenie zastupiteľstva, mestského zastupiteľstva o tom, že sa nebudú, Mesto Malacky, že sa svojim rozpočtom nebude podieľať na spolufinancovaní, to je jedna otázka. Druhá, samozrejme postreh, ktorý ste povedali o rozpočte, to je pravda, to čo povedal pán podpredseda Bendík je samozrejme milión prebytok bežných rozpočtov, ale nakoniec aj bežné výdavky, bežný príjem sa počíta napríklad do úrovne zadĺženosti a pod., čiže je celkom logické, keď sa pozeráme na rozpočet, je to, sú to pomer bežných príjmov a bežných výdavkov a tam ten milión máte. To, že ste si ich určili ako prebytok na uhrádzanie výdavkov, ktoré ste si už stanovili ako priorita je samozrejme vecou mestského zastupiteľstva, ale tak isto aj služba ústavnej pohotovostnej služby, ktorá bola zadefinovaná v rámci regiónu, že teda akože je to služba vo verejnom záujme, tak aj Mesto Malacky o tomto bode minimálne bolo by slušné, keď druhýkrát pýta dotáciu o takej nie malej výške ako je pol milióna, aby sa takýmto verejným záujmom zapodievalo. Trošku sa vyhovárať nato, že pán primátor Ondrejka ponúkol, prisľúbil to, že predloží Mestskému zastupiteľstvu návrh na spolufinancovanie, to nie je o mene Ondrejka, ale je to o primátorovi Mesta Malaciek a takto sme to aj vnímali, že to hovorí primátor a nie pán poslanec, alebo konkrétna osoba v podobe primátora pána bývalého primátora Ondrejka. Takže toto sú moje takéto postrehy k vašemu vystúpeniu, ešte posledná snáď, zdá sa mi troška aj nekorektná informácia vašej žiadosti, kde jedna teda z tých informácií, že nemáte prostriedky, to ste zo svojho pohľadu nejakým spôsobom vysvetlili, takú odpoveď som aj očakávala, lenže na druhej strane vy hovoríte áno, takto, na druhej strane hovoríte, že uvedomujete si, vo svojej žiadosti to píšete, nevyhnutnosť spolufinancovania a viaczdrojového financovania, ale nakoniec dúfate, že BSK to schváli a celé zaplatí. Takže to sa mi zdá taktiež troška nekorektné v tejto žiadosti, keď sa to takto uvádza a vôbec sa s tým nezapodievate na pôde mestského zastupiteľstva.

*Ing. Pavol Frešo, predseda BSK*

Ďakujem veľmi pekne, pani poslankyňa Cigániková, treba sa prihlásiť vtedy keď naozaj predrečník hovorí s faktickou, dajte jej ešte slovo, ale nabudúcikrát už nebudem dávať takto slovo. Nech sa páči.

*Bc. Jana Cigániková, poslankyňa BSK*

Ďakujem pán Frešo, ja oceňujem, že ste mi teda už niekoľkokrát dali slovo. Ja sa chcem opýtať pán Říha, bola som u Vás na tom poslednom zastupiteľstve, ešte pred tým teda ako ste dostali mandát tuto s kolegom Slobodom a rozprávali sme sa vtedy, aj viem o tom, že sám ste mali pochybnosti, ani nie teda o tej dotácii, že či by mala byť poskytnutá, ale akým spôsobom sa poskytuje a v mnohom ste s nami súhlasili a my sme tam boli pred Malačanmi a okolím obhájiť svoje stanovisko a chápali ste nás vtedy, o čo nám ide, ja sa chcem opýtať aj vás, nebolo by aj podľa vás lepšie žiadať, žiadať pomoc skôr od vlády? Toto ma zaujíma.

*Ing. Pavol Frešo, predseda BSK*

Ďakujem veľmi pekne, pán primátor, prosím vás, odpovedzte na otázky na ktoré odpovedať viete a potom budeme pokračovať ďalej v diskusii.

*JUDr. Ing. Juraj Říha, PhD., primátor Mesta Malacky*

Ja môžem sa opätovne len vyjadriť v tom duchu ako som povedal, pani poslankyňa, prosím nemajte mi to za zlé, ale myslím si, že človek môže niesť zodpovednosť za tie výroky a tie skutky, ktoré rieši daná osoba. Ja som sa nikdy neospravedlňoval a nikdy neniesol zodpovednosť za môjho predchodcu. Ja riešim veci ak ja tu stojím a konkrétne dávam vyhlásenia, ktoré som aj dal. V otázke ÚPS 2 mesiace pred koncom roka v danom čase riešiť rozpočet Mesta Malacky, nepríde mi v danej situácii možné podľa zákona o rozpočtových pravidlách a preto som ponúkol, je to pre mňa, táto žiadosť, ktorú ste vy tu teraz na mňa adresovali, ja sa priznám, tá žiadosť mi je známa od včera, od 5 hodiny, kedy váš kolega z poslaneckého klubu sa ma nato spýtal. Čiže ja za ten čas, nemajte mi to za zlé, nemám možnosť reagovať cez mestské zastupiteľstvo. Preto som ale ponúkol a jasne som to tu vyhlásil, my v otázkach zdravotníctva riešime lekársku službu prvej pomoci, tu ani nežiadam, riešime to čisto v réžii Mesta Malacky. Či kapitálovo alebo v otázke priestorov a ak sa tu aj rieši otázka kontroly, Mesto Malacky je poberateľom dotácie, ja nesiem ako štatutár zodpovednosť za prijatie tejto dotácie, ja idem do rizika, ale som povedal, to nie je dotácia pre mesto, ani pre obce, je to dotácia pre obyvateľov, a nie len obyvateľov Malaciek, ale celého regiónu. Preto som uvítal, že túto otázku mestské zastup, pardón, ospravedlňujem sa, ja som zvyknutý na inú pôdu, Zastupiteľstvo BSK riešilo a doriešilo spôsobom, že regiónu Malacky a okolie túto dotáciu chce poskytnúť. Pani poslankyňa, ak by verejné obstarávanie skončilo skôr, resp. bola uzatvretá dohoda, ja tu dnes nestojím a nedávame ani tie otázky k dofinancovaniu. Pretože táto otázka sa zodpovedá niekde inde a samotná kontrola, preto som spomínal, ja nesiem riziko. Samotná kontrola, ktorá teraz prebieha, neprebieha ku kontrole zákonnosti procesu, tá kontrola prebieha vo vzťahu k plneniu si povinností Mesta Malacky, podľa myslím čl. 5 zmluvy, ktorá bola uzavretá medzi Mestom Malacky a BSK, čiže tie výsledky tejto kontroly môžu byť voči nám ako mestu, nie voči zákonnosti procesu, čiže ja osobne si pamätám, aj tú debatu, ktorú ste mali, ja osobne som ju podporil, pretože nie je toto pre Mesto Malacky, je to pre zachovanie danej služby. A ak máte samozrejme otázky na mňa, mne sa veľmi ťažko vyjadrovať k politike a už tobôž voči vláde. Ja na každom jednom fóre, kde som prítomný, kde rokujem s poslancami parlamentu, otváram otázky nie len týkajúce sa eurofondov pre Bratislavský kraj, ale týkajúce aj zdravotníctva, pretože som pomenoval jasný problém. Ak by som bol minister zdravotníctva, tu by sme si položili tú otázku a to je otázka odmeňovania, nie paušálu za výkon.

*Ing. Pavol Frešo, predseda BSK*

Ďakujem veľmi pekne, pani poslankyňa Zemanová s faktickou poznámkou a potom už pán poslanec Šváral.

*RNDr. Anna Zemanová, poslankyňa BSK*

Pán primátor, nemyslím si, že táto otázka, čo sa týka spolufinancovania vznikla pred nejakými 2 dňami, predpokladám, že Váš podpis je na žiadosti o poskytnutie dotácie, ktorá bola doručená na Úrad BSK 1.10. a že tú žiadosť ste teda nejaký čas pred podaním pripravovali, vy aj s vaším tímom pracovníkov, si myslím, že v tom čase ste už o tejto požiadavke spolufinancovania rozhodne museli vedieť, lebo sa to naozaj o tom diskutuje, minimálne rok, nekrúťte hlavou, že nie, minimálne sa o tom debatovalo pri poskytnutí dotácie minulý rok, že teda žiadame spolufinancovanie a keď nie, tak ozaj mi to je divné, keď vzápätí v žiadosti hovoríte o viaczdrojovom financovaní, takže toto, naozaj túto argumentáciu vašu nemôžem akceptovať.

*Ing. Pavol Frešo, predseda BSK*

Ďakujem veľmi pekne, nech sa páči, pán poslanec Švaral.

*Mgr. Peter Švaral, poslanec BSK*

Dámy a páni, skúsim takým spôsobom, že ... bez nejakých vášní. Nie som v žiadnej volebnej ani predvolebnej kampani asi na rozdiel od mnohých z vás, ďalej? Ďalej, dobre. Takže žiadnu kampaň tu nejdem viesť, súhlasím s tým, že dotácia nie je systémové riešenie a to sme sa už zhodli viackrát a to hovorím asi pri všetkých dotáciách, ktoré sú. Bavme sa technicky, v prvom polroku sme schvaľovali uznesenie, ktorým sa povedalo, že beží verejné obstarávanie a do doby, kým je vyhodnotené verejné obstarávanie, činnosť tejto pohotovosti bude zadotovaná z dotácie BSK. Bol som prekvapený, že v tom čase, keď sme toto prerokúvali, žiadne vášne, nič sa nedialo, ani jedna diskusia neprebehla, uznesenie sa schválilo úplne krásne, elegantne. Čiže toto je len, dnešné rokovanie nadväzuje niečo, čo úplne bez problémov prešlo, nevidím dôvod proste na otváranie vášní, tak ako to bolo pred rokom, pred rokom a pol atď., postupujeme v zmysle uznesení tohto nášho zastupiteľstva. Bolo povedané, že chceme nejaké systémové riešenie, snahou systémového riešenia bolo to, že BSK posunulo petíciu na Úrad Vlády a na Ministerstvo zdravotníctva, podľa tých informácií, ktoré máme v materiáloch, dostali sme odpoveď iba z Úradu Vlády, Ministerstva zdravotníctva, tuna žiadna reakcia nie je. Je možno ako na mieste otázka, že kde to ostalo visieť na ministerstve alebo prečo sa nato vykašlalo, ale to je opäť vec technická. K tým pripomienkam, že spolufinancovanie z Mesta Malacky alebo zo Záhoria alebo z regiónov atď., nikdy žiadny prísľub o tom, že Mesto Malacky alebo obce a mestá Záhoria bude spolufinancovať a podieľať sa na tejto dotácii nezaznelo, ani z úst terajšieho primátora, ani z úst jeho predchodcu, ani z úst nikoho, ktorý je predstaviteľom samosprávy na Záhorí. Takže ako len takto, neviem akou spoluúčasťou, ak sa teda bavíme o spoluúčasti, tak sa bavme o tom umiestňovaní, o legálnom umiestňovaní peňazí ako takých. My si teda odpustíme, alebo uznesieme sa na tom, že máme jednu školu v zriaďovateľskej pôsobnosti BSK, nie 3, 5, 20 ani x ďalších, v zriaďovateľskej pôsobnosti ich je 65 alebo 7, škôl, to je jedno, máme kultúrne zariadenia asi ani jedno, ktoré nám zriaďuje a financuje BSK na rozdiel od iných okresov, iných častí kraja. Takže to, keď už sa bavíme o tom okrádaní Záhoria o 580 000,-€ tak vhod jediná nejaká tá možnosť reálne, jediný spôsob, kde sa míňajú peniaze okrem tej verejnej dopravy a kde sa BSK takto angažuje je poskytnutie tejto dotácie alebo zabezpečovanie tejto služby. Služby, ktorá je v nemocnici, ktorú vlastní BSK. Tak ako sa ani mestá, ani mestské časti ani v Bratislave nepodieľajú na tom, aby mohli chodiť ľudia do nemocníc tuná, nepodieľajú sa na tom, aby mohli chodiť do divadiel, ktoré sú v zriaďovateľskej pôsobnosti BSK, nevidím dôvod, proste aby sa Mesto Malacky alebo proste iné mesto a obce na taktomto spolufinancovaní podieľali. Čiže keď sa tak vrátime späť, uznesenie zastupiteľstva, ktoré je, bolo a ktoré vyslovene schvaľuje proces, čiže to je už len schválená dotácia, ktorá bola vyčíslená v zmysle nejakého technického procesu, určená týmto zastupiteľstvom ešte v 1.polroku, takže nevidím nejak priestor a dôvod na takéto vášne, čo tu boli.

*Ing. Pavol Frešo, predseda BSK*

Ďakujem pekne, pani poslankyňa Virágová, potom pani poslankyňa Zemanová.

*Ing. Ildikó Virágová, poslankyňa BSK*

Dobrý deň, ja by som len chcela povedať, dovoľte mi, aby som zacitovala pani podžupanku Ožvaldovú, neotvárajme pandorinu skrinku a poukázala práve nato, čo povedal pán Švaral, bolo to všetko uznesenie, odhlasovali sme, povedali sme si, toto je riešenie, táto diskusia nikam nevedie, navrhujem ukončenie diskusie.

*Ing. Pavol Frešo, predseda BSK*

Ďakujem pekne, pani poslankyňa Zemanová.

*RNDr. Anna Zemanová, poslankyňa BSK*

Pán poslanec, som šokovaná z Vašich slov, ste povedali, že nevidíte dôvod nato aby sa obce spolupodieľali na spolufinancovaní tejto služby, ja si myslím, že sme presne na jednej lodi a rovnakej pozícii, kde tak zákon o samosprávnom kraji, o samosprávnych krajoch, tak isto zákon o obecnom zriadení presne v rovnakej formulácii ukladá obciam a mestám a samosprávnym krajom utvárať podmienky pre poskytovanie zdravotnej starostlivosti, nie je to ani vaša, ani naša kompetencia, dohodli sme sa takým všeobecným konsenzom, že áno, je to vo verejnom záujme, táto služba aby región Záhorie ju mal, avšak nie je povedané, že to musí financovať samosprávny kraj, som z toho šokovaná a vlastne mám pripravený aj v tom zmysle doplňujúci návrh uznesenia, kde vlastne žiadam doplniť uznesenie v časti body B a vyžiadať si stanoviská obcí a miest, teda zastupiteľstiev obcí a miest regiónu Záhorie o spolufinancovaní poskytovania ÚPS v Malackách, aby to neboli len vyjadrenia primátorov a starostov, ale aby to bolo vyjadrenie uznesením týchto obecných a mestských zastupiteľstiev, ďakujem.

*Ing. Pavol Frešo, predseda BSK*

Ďakujem veľmi pekne, pani Virágová, aj tak musia dopovedať tí, ktorí proste sú prihlásení, inak tým pádom ako je uzatvorené prihlasovanie, poďme k tomu ďalej, pán poslanec Sloboda.

*Ing. Vladimír Sloboda, poslanec BSK*

Ďakujem. Ďakujem pekne, mňa tešila, teda mňa nepotešila odpoveď pán Říhu, že teší ma v tom, že je naozaj sa nebráni diskusii na tému spolufinancovania, ale tým mi dal aj odpoveď na to, čo som sa tu pýtal, že jednoducho neboli oslovené tie obce, aby sme riešili spolu vzájomne financovanie a práve to, že teraz to riešiť dva mesiace pred koncom roka to chápem, veď nikto nechce, aby sme prekračovali možnosti obcí, ale naozaj tak v tom prípade rozbehnime tú diskusiu, keď už, pretože naozaj čo teraz máme hádzať nejaké haluze a bavíme sa o 5% pre všetky obce Záhoria z takejto sumy? To si nemyslím, že by bolo nejaké nejaké nezvládnuteľné číslo, ktoré ktoré by mali riešiť obce zo Záhoria. To som povedal len ako príklad, hej? Naozaj o tom by mala prejsť diskusia a mrzí ma, že v podstate od okamihu, kedy sme poskytli dotáciu v minulom roku tá diskusia nebola ukončená. To je aj ďalšia vec, ktorá sa týka využitia tých finančných prostriedkov, nie že by sme vedeli tie finančné prostriedky vedieť vedeli lepšie využiť, ale vedeli by sme ich inak využiť. Keby naozaj pohotovostná služby bola financovaná zo zdravotného poistenia, resp. z finančných prostriedkov Ministerstva zdravotníctva tak, jak by mala byť, tak jednoducho tu nemusíme vôbec riešiť takúto dotáciu a tieto peniaze presne ako tu bolo spomenuté mohli ísť priamo do územia Záhoria napríklad tým, že je to 500 000 každý jeden rok, tak myslím, že tá nová škola by tam kľudne mohla vzniknúť. Čo sa týka odpovede ešte tu kolegovi pánovi Haramiovi tak áno, čo sa týka niektorých vecí, neboli vysvetlené to na tých komisiách, čo som sa pýtal. Nepýtal by som sa na to, keby som mal na to odpoveď, nie som zvyknutý sa pýtať len tak do vzduchu. Keby tam tá odpoveď zaznela. Čo sa týka, čo sa týka debaty aj s Ministerstvom zdravotníctva, áno, dostali sme teraz aj doplňujúci materiál, že vo februári sme im poslali list a to je tak všetko, že jednoducho možno by stála za úvahu naozaj zintenzívnenie debaty, aj keď uznávam, teraz je pre zmenu pred voľbami, takže tá debata by vyšla dosť divoko, to znamená, že pravdepodobne táto debata riadna začne asi až po marcových voľbách, aby sme sa vôbec k niečomu dopracovali. Ja len čo sa týka tej kontroly ešte, aha, dôležitá vec, a to poviem na záver ešte, že mal som na mysli kontrolu podobného spôsobu, ako bola riešená kontrola využitia dotácie na opravy ciest s Bratislavou, kde sa riešilo priamo to koncové využitie dotačných prostriedkov, nielen dotácia medzi BSK a hlavným mestom, takže to je k tomuto. Čo sa týka nemocnice, podstatná vec, neviem, či to viete, ale Malacky nie sú jediná nemocnica, ktorá poskytuje ústavnú pohotovostnú služby a nie sú v tej minimálnej sieti, ktorá je hradená z prostriedkov Ministerstva zdravotníctva a zo zdravotného poistenia, ale je jediná, ktorú spolufinancuje niekto iný, ako samotný zriaďovateľ tej nemocnice. Čo sa týka, čo sa týka ale samotnej kontroly, to, čo tu spomenul aj pán primátor Malaciek, účtovné doklady áno, medzi BSK a Malackami sú v poriadku. To, čo mňa zaujíma, že máme dosť podobné VZNká o dotáciách, že či takisto si dôkladne naštudovali a skontrolovali tú časť, kde tieto finančné prostriedky majú byť vyúčtované účtovnými dokladmi od toho koncového prijímateľa a hlavné body VZNka, ktoré hovoria o tom, že nesmú byť z tejto dotácie prefinancované mzdy. Takže preto by nám už len malo zaujímať naozaj výsledok tejto kontroly u koncového prijímateľa, akým spôsobom vydokladuje použitie podotýkam použitie, nie to, že tam niekto napíše projekt Ústavnej pohotovostnej služby. Ale konkrétne použitie, použitie na konkrétne účtovné doklady. Takže to je ten dôvod, prečo ma zaujíma táto kontrola, a to som spomínal už na začiatku, na úvod, keď sme sa bavili o poskytnutí dotácie. Čo sa týka, čo sa týka aha toho môjho záveru, nesmiem zabudnúť ospravedlňujem sa, a ak sa dá autoremedúrou by som si opravil svoj návrh zmeny uznesenia, neukladáme riaditeľovi Úradu BSK ale hlavnému kontrolórovi BSK. Ospravedlňujem sa. Ďakujem.

*Ing. Pavol Frešo, predseda BSK*

Ďakujem. Nech sa páči, pán poslanec Demel. Pardon, pán poslanec Haramia s faktickou poznámkou.

*MUDr. Marián Haramia, poslanec BSK*

Ďakujem pekne za slovo, ja aby som mohlo predsa len zareagovať úplne krátko na kolegu Slobodu. Všetky otázky, ktoré sa teraz pýtal, ktoré povedal, všetky boli opakovane otvorené, odpovedané a vysvetlené. Buď tam pán kolega nebol alebo prišiel neskoro, a len tak na margo chcem povedať, že pri že v tom kolokviu pri komisii asi rok mu trvalo nech vôbec pochopil rozdiel medzi lekárskou službou prvej pomoci a ústavnou pohotovostnou službou. Ďakujem pekne.

*Ing. Pavol Frešo, predseda BSK*

Ďakujem pekne. Pán poslanec Demel.

*Ing. Eduard Demel, poslanec BSK*

Ďakujem za slovo, len pár faktických poznámok by som chcel povedať, lebo táto téma tu už bola pred rokom prerokovaná. V prvom rade to robíme pre ľudí a pre deti, ktoré si zlomia ruky a tak ďalej a tak ďalej z Rohožníka, z Plaveckého Štvrtku, nielen z Malaciek. Preto nie je možné dávať tieto financie poukázať len na Malacky. Každá jedna obec má iné zadĺženie. Niektorá je v nútenej správe, nie je možné, aby nejakým spôsobom prispievala na takúto zdravotnú starostlivosť. Nie je to jednoducho schváliteľné, tak sa nemusíme baviť o tom, či Malacký majú prebytok ľudí alebo nemajú. Je to aj pre Veľké Leváre, je to možnože aj pre Moravský Svätá Ján, ktorý je v Trnavskom kraji. Takže táto téma, prečo neprispievajú Malacky, neotvárajme prosím vás, nie je to reálne. To, že je to dávame nejakú dotáciu, dávame to zariadeniu, ktoré je v BSK a len ho prenajalo. Prečo ho prenajalo, je to už súkromnej firme, treba sa opýtať predchádzajúceho zastupiteľstva, ja tú tému som tu nebol, neviem prečo, ale je to na území Bratislavského samosprávneho kraja v zariadení BSK, ktoré prevádzkuje súkromná spoločnosť, ktorá to robí pre ľudí, ktorým sa stane nejaký úraz, aby sa nemuseli utekať z Rohožníka alebo z Plaveckého Podhradia alebo z nejakej inej obce, ktorá je na území Záhoria až do Bratislavy do Antolskej nemocnice, ktorá je napríklad v Petržalke, a ktorú mám ja napríklad vo svojom volebnom obvode a nemôžem za to, že mám najväčšiu nemocnicu a rovnako ako oni nemôžu za to, že tam nemajú ústavnú starostlivosť. Ja cesty druhej triedy nemám, oni majú a teraz nebudem hlasovať proti tomu, že napríklad oni majú dostať viacej peňazí, pretože nemám cesty druhej triedy. Preto hovorím nedá sa špecifikovať miera, ale miera, ktorú máme dať, ktorú majú dať Malacky. Je to na nejakej spôsobe solidarity a je to pre ľudí. Preto by sa vás tu poprosil, nediskutovať ďalej pokiaľ neskončí o tejto téme, dnešnej téme, pokiaľ neskončí verejné obstarávanie, ktoré sme si povedali, že ešte posledný raz zadotujeme formou pardon uznesenia. A následne po verejnom obstarávaní spravíme nejakú systematickú formu, ako podporovať ústavnú alebo zachovať ústavnú starostlivosť. Takže o to by som vás rád poprosil dnešným dňom to nie je téma, bolo to prebraté aj na finančnej komisii, že sa nedá prispievať nejakou formou miest a obcí v Malackách na túto ústavnú starostlivosť. Ďakujem veľmi pekne, takže robíme to pre ľudí, ďakujem.

*Ing. Pavol Frešo, predseda BSK*

Ďakujem pekne, s faktickou poznámkou pán poslanec Sloboda.

*Ing. Vladimír Sloboda, poslanec BSK*

Ďakujem, teraz neviem, koho to bolo slogan „Robíme to pre ľudí“, ale áno máte pravdu je táto služba určite má byť poskytovaná otázka znie, že kto ju má financovať a nie je pravda, že obce nemôžu financovať túto službu. Len si dovolím zareagovať na pána Haramiu, lebo v úvode to bola faktická na jeho, len to nejak preskočilo. Pán Haramia si ma asi s niekým pomýlil, pretože ja som ten, ktorý vysvetľoval kolegom aký je rozdiel medzi ústavnou pohotovostnou službou a LSPP, robil som niekoľko rokov pre lekársku komoru takže myslím si, že si ma asi s niekým mýlite, od prvého okamihu viem presne aký je rozdiel a dôkladne rozlišujem tieto dve veci. Takže pán Haramia druhý krát zbystrite pozornosť kto čo hovorí.

*Ing. Pavol Frešo, predseda BSK*

Ďakujem veľmi pekne, pán poslanec Ágoston.

*Peter Ágoston, poslanec BSK*

Ďakujem pekne za slovo ja dávam návrh na ukončenie diskusie. Prosím dajte o tom hlasovať.

*Ing. Pavol Frešo, predseda BSK*

Nech sa páči, pani poslankyňa Zemanová. No keď na tom veľmi nástojí kolega, tak samozrejme musíme hlasovať o ukončení diskusie, len hovorím nikto ďalší sa neprihlásil, musí sa nechať dopovedať tých, ktorí sú, tak kľudne si odhlasujeme, tak musíme dať hlasovať o ukončení diskusie, aj tak budú musieť dohovoriť tí, ktorí sú, čiže to... áno isteže to je tak, že po pána Baxu, preto som povedal, že to tak. Dobre, nech sa páči na žiadosť pána poslanca Ágostona hlasujeme o ukončení diskusie. Za bolo 20 poslankýň poslancov, 7 boli proti, zdržali sa 2, nehlasovali 3 z prítomných 32, čiže návrh bol schválený. A aj tak po tom, čo sme skončili prihlasovanie sa na tom fóre nič nemení, tí, ktorí sú prihlásení, vystúpia. Nech sa páči, pani poslankyňa Zemanová.

*RNDr. Anna Zemanová, poslankyňa BSK*

Ďakujem pekne za slovo, tak sa pokúsim zhrnúť v svojom príspevku všetko, čo som chcela povedať, aby som sa nemusela už hlásiť do faktických pripomienok. Vážení kolegovia, takouto dotáciou si strieľame gól do vlastnej bránky a to až 5 krát. Po prvé neprebehla, ten prvý gól je ten, že neprebehla, ešte nebola ukončená kontrola, ktorú robí náš hlavný kontrolór. Pán predseda to, že vlastne urobí sa kontrola nejakého interná v rámci interného auditu, to nie je kontrola, ktorou je poverený pán hlavný kontrolór a ktorá prebieha a tie veci, ktoré spomínal pán poslanec Sloboda, že je nevyhnutné, aby sme mali jasno, či tá pôvodná dotácia bola poskytnutá a čerpaná správne, je nevyhnutné k tomu, aby sme mali korektné a plné rozhodné informácie o tom, o čom ideme hlasovať. Druhý gól je gól od vlády, ktorá sa elegantne vykrútila z úlohy zapodievať sa touto problematikou poskytovania ústavnej pohotovostnej služby v Malackách a zjavne pán riaditeľ Úradu vlády Ing. Ježo by si mal naštudovať zákony a potom by zistil, že minimálnu sieť ÚPS vyhlasuje práve Vláda Slovenskej republiky nariadením vlády. Materiálov, ktoré sme mali na stoloch doplňujúcich informáciách je kópia listu podpredsedníčky Gabiky Németh na ministra Čisláka so žiadosťou o stretnutie prerokovanie. No je to osem mesiacov odvtedy a žiadna žiadna odpoveď, aj to svedčí o arogancii jednak zo strany Ministerstva zdravotníctva ale na druhej strane by to chcelo asi aj väčšiu údernosť zo strany BSK dožadovať sa tohto stretnutia, aby sme si nielen my mysleli, že oni nechcú dofinancovávať a zapodievať sa touto úlohou, ale že naozaj by sme to mali na papieri, pretože aj v odpovedi z Úradu vlády veľmi elegantne napísali nemajú čo riešiť, my sme to vyriešili. Tento istý argument používa aj pán primátor Říha a v konečnom dôsledku aj pán starosta Švaral, že niečo dofinancovávať, keďže to plne zafinancujeme my. Ďalší gól, tretí gól je od mesta Malacky, pretože do dnešného dňa poslanci nerokovali o tom, či sa budú spolupodieľať finančne na poskytovaní zabezpečovania služby vo verejnom záujme, ako sme si ju pomenovali ústavnej pohotovostnej služby v Malackách. Ďalší štvrtý gól je práve od obcí regiónu Záhorie. Pán poslanec Demel musím zareagovať ako, že nerobme z obcí a miest regiónu Záhorie nejakých chudákov. Oni majú svoje presne stanovené rozpočet a na čo ho čerpajú a aké priority si stanovia, to je vecou ich obecných a mestských zastupiteľstiev a ak je taká ozaj veľká priorita, že trvajú na tom a požadujú ako nevyhnutnú záležitosť zabezpečiť ústavnú pohotovostnú službu, tak aspoň minimálna slušnosť je o tom, že keď sa nemôžu podieľať, tak nám o tom dajú vedieť a keď sa môžu tak aspoň symbolickou čiastkou by sa mohli. To nie je len o tejto dotácii prosím, to je aj o ďalších štyroch rokoch poskytovania tejto služby, na ktorú sa dnes vypisuje verejné obstarávanie, ktoré ešte nie je uzavreté. Nie je vôbec mojou predstavou takou, že v rozpočte BSK budeme mať teraz na štyri roky paušálne zarezervovanú čiastku, ktorá bola odhadovaná cez 500 000 a ako službu budeme túto službu v plnej výške poskytovať štyri roky. Ďalší gól a ten piaty gól to je vlastne, ktorý si strieľame sami sebe. Je to gól a to z toho dôvodu, že sme skočili a stále hráme hru súkromnej spoločnosti, ktorá si našla prepáčte mi za slovné spojenie ale oslíka otras sa a očakáva, že 2 + 4 získa viac ako tri milióny eur na vykrývanie svojej hospodárskej straty. Na záver by som len chcela zhrnúť túto dnešnú diskusiu aj možno odôvodniť moje hlasovanie. Ja osobne a myslím si, že ani vy nemôžte mať dostatok úplných informácií, na základe ktorých by sme zodpovedne mohli poskytnúť identickú dotáciu ďalších pol milióna eur tejto spoloč... mestu Malacky na poskytovanie ústavnej pohotovostnej služby Malacky. Preto navrhujem buď aby sa materiál stiahol z rokovania, alebo teda ja budem musieť byť z tohto dôvodu v tejto chvíli proti, napriek tomu, že naozaj si prajem, aby ústavná pohotovostná služba v regióne Záhorie zachovaná, ale avšak naozaj aby sme sa podieľali nielen my na financovaní ale v prvom rade Ministerstvo životného prostredia, resp. Vláda Slovenskej republiky a celý región. Ďakujem.

*Ing. Pavol Frešo, predseda BSK*

Ďakujem veľmi pekne, pán poslanec Dostál.

*Mgr. Ondrej Dostál, poslanec BSK*

A v prvom rade by som sa chcel poďakovať všetkým kolegom, ktorí odhlasovali skončenie diskusie a je už takmer 12 hodín, rokujeme tu už celé tri hodiny a ešte máme neuveriteľne dlhé dva body plus rôzne prerokovať, zase sa nám nepodarilo dosiahnuť, aby sme skončili pred obedom a rozišli sa a nestrácali tu čas na takom Zastupiteľstve a veľmi dobré rozhodnutie, oceňujem. A teraz k tomu, čo hovorila kolegyňa Zemanová, čo hovorili aj ostatní kolegovia z klubu SaS, OKS, Zmena zdola, a ja v zásade s nimi súhlasím. Pre mňa však najväčší problém nie je v tom, či sa mesto Malacky alebo ďalšie obce budú podieľať na financovaní alebo nebudú, ja vidím problém v tom, že vôbec takúto vec riešime. Je to o tom, čo má a čo nemá riešiť župa a či má alebo nemá župa dotovať nejaký súkromný biznis ako to robíme v tomto prípade.

*Ing. Pavol Frešo, predseda BSK*

Ďakujem veľmi pekne, nech sa páči pán poslanec Haramia.

*MUDr. Marián Haramia, poslanec BSK*

Ďakujem pekne za slovo, len znova som vstúpil do debaty, ono sa to vôbec nechápe ako financované zdravotníctvo. Prosím pekne, v Slovenskej republike sú subjekty, ktoré sú priamo financované štátom, ktoré podliehajú ministerstvu a špecializované zdravotné ústavy, fakultné nemocnice a podobne. Áno? A tí ostatní prevádzkovatelia zdravotníctva sú všetci neštátni, prosím pekne. Chápete ma, kolegovia? Pán kolega Sloboda, ktorý robil volakedy v zdravotníckej komore, čo sme sa kedy snažili, áno? Aby sme privatizovali, odštátnili zdravotníctvo, a to už je úplne iná iná forma. Čiže bohužiaľ, situácia je tak nastavená, že štát, subjekty, fakultné nemocnice, špecializované zdravotné ústavy jednoducho oddĺži kde sú, trebárs konkrétne v Bratislave fakultné nemocnice, kam kam patria triebárs občania Vajnory, pani kolegyňa Zemanová, ktorej či Vy máte v rozpočte obce prostriedky na to, či fundujete tieto špitály, ktoré potom štát odloží. To sú tiež aj naše peniaze aj peniaze našich poplatníkov, no. A to je len trošičku iná forma. A teraz naozaj tu hľadáme tiež ako tento problém, že všetci ďalší ostatní sú neštátni. Prosím vás, už si trošičku terminologicky ujasnite, ako to je financované na to ako Slovensku. Ďakujem pekne.

*Ing. Pavol Frešo, predseda BSK*

Ďakujem pekne, pán poslanec Maroš.

*Ing. Mgr. art. Roman Maroš, poslanec BSK*

Ďakujem veľmi pekne za slovo, ja len nadviažem asi aj na Mariána. Financovanie teda zdravotníctva by sme tu zase boli o niekoľko hodín dlhšie. Podľa mňa toto nie je teraz ani priestor ani na to nemáme nejakým spôsobom čas. Rozumiem túto diskusiu ako diskusiu o vôle pomôcť. Ja si myslím, že od týchto nejakých našich rečí a diskusií by sme mali pristúpiť k činom a pokiaľ môžem naozaj povedať ja za klub primátorov a starostov okresu Malacky tak naozaj vás poprosím o podporu tohto materiálu v predloženom znení. Ďakujem veľmi pekne.

*Ing. Pavol Frešo, predseda BSK*

Ďakujem pekne, nech sa páči, pani poslankyňa Cigániková.

*Bc. Jana Cigániková, poslankyňa BSK*

Ďakujem pekne, no pán kolega Maroš nebudem Vám vedieť vyhovieť, mrzí ma to. A je to už, ja už som hovorila teda tie konkrétne dôvody a okrem iných spomeniem to, čo sa nepovedalo, mne je teda veľmi ľúto, že... alebo je teda škoda, že podmienky výzvy verejného obstarávania neboli vlastne konzultované s komisiou, ktorá vznikla kvôli ÚPS Malacky, pretože potom by som sa nemusela pýtať prečo vlastne je napríklad platba za energie požadovaná paušálne bez vyúčtovania, pričom ide o dosť podstatnú položku, prečo neni teda vyúčtovaná normálne podľa toho, koľko sa minulo. Rovnako otázne je napríklad počet pracovníkov, ktorí požadujeme pre v podstate nepretržitú prevádzku, keďže pohotovostná služba je poskytovaná iba mimo pracovných hodín nemocnice. Pán Švaral nevidí dôvod na diskusiu napríklad, myslí si, že teda to už je len technická záležitosť, no teda prepáčte kolegovia tu, ja ten dôvod vidím a upozorním vás a budem ho vidieť vždy, pretože takéto nesystémové riešenie s veľkými otáznikmi. Peniaze ľudí idú súkromnej firme opakovane každoročne a akýkoľvek pokus o diskusiu končí na fráze „veď treba ľuďom pomôcť“. Áno, treba ľuďom pomôcť, prosím vás, môžeme to urobiť a nájsť systémové riešenie? A nie zakaždým riešiť to isté pričom ja nemám absolútne problém so súkromnou firmou ako takou, ale o čom to je, o čom je súkromná firma, keď tam majú zas financovať ľudia. Tak buď si to vybere od ľudí súkromná firma alebo sa teda obráťme na vládu, jednoducho ale riešenie, toto pre mňa nie je riešenie. Takisto otázne verejné obstarávanie. Otázne financovanie z rozpočtu BSK. Kolegovia ja vie, že zákulisné dohody nepustia, ale prosím vás pekne, použite zdravý rozum konečne. Začnime s tým. Ďakujem.

*Ing. Pavol Frešo, predseda BSK*

Ďakujem veľmi pekne, s faktickou poznámkou pani poslankyňa Zemanová.

*RNDr. Anna Zemanová, poslankyňa BSK*

Pán predseda, ja som mala stlačený gombík ešte na otázku pána poslanca primátora Maroša. Na to posledné, čo povedal, že klub primátorov a starostov regiónu Záhorie nás vyzýva k tomu teda, aby sme teda pomohli a schválili dotáciu. Mňa by zaujímalo stanovisko klubu primátorov a starostov o tom, že či sa budú, či sa rozprávali o tom, že ako sa budú spolupodieľať na tomto spolufinancovaní.

*Ing. Pavol Frešo, predseda BSK*

Ďakujem pekne, pán poslanec Pokorný.

*RNDr. Anna Zemanová, poslankyňa BSK*

Nedostanem odpoveď?

*Ing. Pavol Frešo, predseda BSK*

Pardon, to bola faktická poznámka, Anka, a teraz sme ako pán poslanec Pokorný bol riadne prihlásený s faktickou poznámkou, čiže má slovo. A dodržiavame rokovací poriadok, nech sa páči pán poslanec Pokorný.

*Mgr. Lukáš Pokorný, poslanec BSK*

Pán predseda, kolegyne, kolegovia, vyzývam tých, ktorí robia zákulisné dohody, aby sa niekedy už konečne dohodli aj so mnou. Vopred ďakujem. Ďakujem pán poslanec Baxa.

*Ing. Pavol Baxa, poslanec BSK*

Ďakujem za slovo. Kolega ma požiadal, aby som bol stručný a múdry, ale ja chcem hovoriť len jeden príspevok, nie tri. Takže pokúsim sa to nejak skombinovať, ale prepáčte mi, ak nebudem ani stručný ani múdry. Ale budem Baxa. Prvá vec je že ja som mal už taký pocit, ako keby sme si potrebovali pustiť záznamy z dvoch rokovaní tohto zastupiteľstva, a síce z 24.10.2014 a 24.4.2015. Prepáčte, opakujeme si, to je v poriadku, opakujme si to. Nie je problém, len výsledok je ten, že k ničomu novému nedôjdeme, len si znova potvrdíme svoje pozície, niekto bude možnože agresívnejší, niekto menej agresívny, ale nič sa nezmení, jedine čo sa zmenilo, že ďalej beží čas a máme iné číslo v kalendári. Druhá vec, vždycky je legitímna snaha pokúsiť sa otvoriť uznesenie. Ale robme to napriamo. Ako mne ľúto ako kolegovia sa tu snažia otvoriť dve uznesenia z týchto dvoch dátumov a nedajú návrh, aby boli zrušené. Ak chcete zrušiť uznesenie, dajte návrh na jeho zrušenie. Ale nediskutujte a de facto ale hovoríte, že dávate návrh na zrušenie uznesení. Toľko by som ako poznámky k tomu, čo sa tuna dialo. Tretia vec hovoríme tu o podmieňovaní poskytovania dotácie výsledkami kontroly. Prosím vás, je toto pravidlo hry? Že nie je možné subjektu poskytnúť dotáciu, ak sa neukončí kontrola, ktorá prebieha v inej dotácie za iné obdobie? Možnože aj v tej istej veci, ak je to pravidlo hry, prosím. Tak mi to prosím ukážte v zákone, našom VZNku, uznesení tohto zastupiteľstva, v nejakých pravidlách hry, a najmä ukážte mi to pri všetkých dotáciách, ktoré sa schvaľovali aj keď bežali kontroly. Jednotné pravidlá pre všetkých. Toto nám nejakým spôsobom chýba. Čiže toto je skôr mýtus, ako realita. A koniec koncov potešme sa každej dotácii, o ktorej vieme povedať, že nebude splnená podmienka na jej korektné vyúčtovanie, tie peniaze nám dojdú naspäť aj s celkom slušným úrokom. Sankčným samozrejme. To je celkom sľubný zdroj príjmov. Čiže čoho sa bojíme. Keď je toto predmetom debaty. Ďalšia vec je a teraz ma to mrzí, že to musím takto povedať, zasunuli sme tu dve informácie: prebytok rozpočtu vyše milióna, prebytok rozpočtu okolo 80 000. Ja teraz neviem, či to je hlboká neznalosť veci alebo je to nejaký záujem. Prosím ako nech si to tí, ktorí to tvrdili nejakým spôsobom skonfrontujú, nemusia nám povedať výsledok tej konfrontácie. Ale ja predpokladám, že každý poslanec tohto zastupiteľstva rozumie čo je prebytok rozpočtu, čo je prebytok z bežného rozpočtu. Čo platí je prebytok rozpočtu. Toto si asi treba uvedomiť a ma to mrzí, že musím na to takto poukázať. Prečo sme tuna dostali čiastkovú informáciu, nie úplnú? O rozpočte mesta Malacky. Potom ešte také praktické veci, snáď dve alebo tri. Prvá vec, áno, všetci hovoríme unisono sme za to, aby fungovala ÚPSka, len niektorí naši kolegovia hovoria o tom, aby to platili iní. Ja neviem v čom sa potom líšime od starostov a primátorov na Záhorí a ich petície, ktorí tiež sú za ÚPSku, ale nech to platí iný, nie oni. Všetci môžeme byť za, ale nech to platí iný. Ale ten iný keď to nezaplatí, tak de facto sme proti, lebo my vopred máme túto informáciu k dispozícií, že nezaplatí, čiže potom zase si povedzme pravdu. Ja nie som za to, aby bola ÚPSka, lebo jediný disponibilný zdroj, ktorý je ochotný o tom sa baviť je župa, aby sme to platili. Takže sme proti. Nie sme za. Povedzme si pravdu. Ďalšie k tej, čo by som ja považoval za pravdu, že ak sa bavíme že kde nastal problém a teraz nebudem hovoriť o štáte a jeho problémoch, nebudem hovoriť o tom, že tu keď sa jedného času kedysi dávno uzavrela nájomná zmluva, tak sa tam nedala tvrdá neoddeliteľná podmienka, že tam bude bežať ÚPSka. A potom dôsledok je ten, že keď sa zmenil zákon, umožnilo to nájomcovi vypustiť ÚPSku a vytvárať na nás tlak. Na nás tlak. Toto je realita podľa mňa. A to je vec kebyže to je naša nemocnica, my vykonávame zriaďovateľskú funkciu a máme sme pod tlakom, aby sme zachovali ÚPSku, takáto diskusia by nebola. Teraz, keď to má nájomca, je v podstate ten vzťah medzi a poskytovateľom zdravotníckej starostlivosti ústavnej pohotovostnej starostlivosti na v regióne Malacky, teda Malackej nemocnici je súkromná firma s nami viazaná len nájomnou zmluvou. Tam sme vtedy bohužiaľ nedokázali jednoznačne natvrdo špecifikovať podmienku, že ÚPSka musí byť, bez ohľadu na to, či zákon povie, že to je obligatórna vec alebo fakultatívna. Lebo tam sa zmenilo právne prostredie. Jasne, teraz je ľahké po vojne byť generálom. Ale treba na niektoré veci pamätať aj vopred. Snáď sa nám to nabudúce podarí. No a potom už len taká praktická vec, ja predpokladám, že tá dotácia sa schváli. Tá dotácia nie je výsledkom zdravého rozumu. Je výsledkom nejakého pragmatizmu a pocitu zodpovednosti. Áno? Nie zdravého rozumu. No, lebo ten zdravý rozum bohužiaľ má byť prevádzkovaný na ministerstve, nie u nás. A tam bohužiaľ je nejaký deficit sme spozorovali. Takže toto si treba uvedomiť a potom teda keď chceme, si dajme do tej zmluvy naozaj podmienku, že máme právo kontrolovať použitie dotácie u konečného užívateľa. Lebo momentálne keď ideme podľa VZNka, my môžeme kontrolovať len Malacky. Nikoho iného. Ďakujem.

*Ing. Pavol Frešo, predseda BSK*

Ďakujem veľmi pekne, s faktickými poznámkami Sloboda, Dostál, Zemanová, pani poslankyňa Zemanová.

*Ing. Vladimír Sloboda, poslanec BSK*

Ďakujem, ja len naozaj čisto faktickú poznámku, tá tvrdá podmienka tam bola v tej zmluve, len my sami sme si ju zmenila tak, aby takéto ustanovenie odtiaľto sa mohlo vypustiť, takže to je naša zodpovednosť ako samosprávneho kraja. Čo sa týka kontroly, áno, toto je výnimočná dotácia, nemyslím si, že ešte niekomu inému tu dávame takúto dotáciu a v takej sume, takže nevidím na to dôvod, prečo by súčasťou nemohli byť aj takéto kontrolné mechanizmy. Čo sa týka rozpočtu Malaciek, bolo jasne spomenutý rozpočet a takisto aj prebytok celkového rozpočtu, takže stačí len pozornejšie počúvať, určite boli spomenuté aj pri tom milióne eur aj pri tých 80 000 tieto hodnoty a čo sa... ja po sebe neviem prečítať svoje poznámku, všetko.

*Ing. Pavol Frešo, predseda BSK*

Ďakujem pekne, pán poslanec Dostál.

*Mgr. Ondrej Dostál, poslanec BSK*

Ďakujem, považujem za no možnože až absurdné v diskusii pripomínať, že už sme raz o niečom rozhodli, tak teraz nebudeme vracať, je legitímnym právom poslancov aj zmeniť prípadne svoj názor, zopakovať ho a pokiaľ raz zastupiteľstvo skupinovo rozhodlo v rozpore s mojim názorom nevidím najmenší dôvod, prečo mám mať nejaké okolky povedať, že nesúhlasím s nejakou vecou, keď sa o nej bavíme znova. A ako už kolega Sloboda povedal, dobre, rovnaké pravidlá pre všetkých, ale v tom prípade no takéto dotácie naozaj neposkytujeme úplne bežne, preto ak máme aj nejaké mimoriadne požiadavky, tak vzhľadom k výške tej dotácie až také mimoriadne mimoriadne nie sú. A pokiaľ ide o to, že by sme mali zrušiť tie uznesenia. No výborný nápad, ja by som aj ten návrh dal, ale vo faktickej poznámke návrh na zrušenie uznesenia alebo doplnenia už dávať nemôžem a keďže sme zrušili diskusiu, tak bohužiaľ.

*Ing. Pavol Frešo, predseda BSK*

Ďakujem pekne, pani poslankyňa Zemanová.

*RNDr. Anna Zemanová, poslankyňa BSK*

Pán poslanec Baxa ja neviem, možno som zle rozumela, ale správne som počula, že ste povedali, že my sme zriaďovateľom nemocnice? Tak to teda v žiadnom prípade. My sme len vlastníkom múrov budovy, ktorá je zapísaná v liste vlastníctva ako na výkon zdravotníckych služieb a nemocnicu. My s výkonom poskytovania zdravotníckych služieb nemáme absolútne nič, až na to, že sme vlastne podpísali zmluvu na 30 rokov s nájomcom, ktorý tam chce robiť vykonávať podnikateľskú činnosť v zdravotníctve. A ešte druhá poznámka k tomu zrušeniu návrhu, čo komentoval teraz aj pán poslanec Dostál, naozaj nie je dôvod si myslím rušiť uznesenia, pretože ani jeden z našich návrhov, ktoré mali ja a moji kolegovia z klubu nejde proti tým uzneseniam, my nie sme proti tomu, aby tá ústavná pohotovostná služba tam bola, ale sme proti systému jej financovania.

*Ing. Pavol Frešo, predseda BSK*

Pán poslanec Švaral.

*Mgr. Peter Švaral, poslanec BSK*

Takže tomu výnimočnosti a k tej výnimočnosti, podobne výnimočná dotácia ako ide teraz na nemocnicu v Malackách išla na cesty v hlavnom meste, bola to takisto nesystémová, išla na plaváreň v Petržalke, takisto nesystémovo, tak to išlo takže nie je to jediný prípad a nie je to prvý a obávam sa, že ani posledný prípad tejto výnimočnej dotácie, to len na margo toho. Na margo pani kolegyni ešte tá petícia nie je petícia primátorov a starostov, to je petícia obyvateľov regiónu Záhoria. Starostovia a primátori k tejto veci vyjadrovali podporné stanovisko, mám pocit, že ešte v roku 2013 keď táto kauza sa vlečie už roky, tu ide samostatný list ako žiadali, kde prestáva podpora nejaké podporné stanovisko, tak každý jeden starosta a primátor okres Malacky podpísal podporné stanovisko, že súhlasí so zachovaní tejto starostlivosti. Hold, dopracovali sme sa až k tomu, že k rokovaniu z roku 2015, keby bola tá petícia tohto regiónu, nie starostov. A čo je keď sa pýtate pána kolegu zo Stupavy, predsedu, že či sa aj zaoberali, či financovať a spolufinancovať, áno zaoberali sme sa tým ešte pred rokom a vôbec nevidíme ešte pokiaľ máme byť jediní v okrese, kraji, republike, jediné obce, ktoré môžu spolufinancovať takýmto spôsobom svoje.. .tak v tom naozaj nevidím dôvod, aby sme sa to podieľali. Ak sa budeme baviť o takejto službe podieľať, už sa tu budeme baviť dnes o tom, že koľko asi stojí takáto nadštandardná služba z tejto diskusie mám sám pocit, o takejto službe spolupodieľať. Iné mestá, iné obce, iné mestské časti, presne v takom slove, nech sa páči.

*Ing. Pavol Frešo, predseda BSK*

Pán poslanec Baxa s reakciami na faktické poznámky.

*Ing. Pavol Baxa, poslanec BSK*

Ďakujem, ja budem reagovať len na pani kolegyňu Zemanovú, ja som hovoril o fikcii. Keby sme boli zriaďovateľom. Ja viem, že nie sme. Ďakujem.

*Ing. Pavol Frešo, predseda BSK*

Ďakujem pekne, pani poslankyňa Cigániková, lebo to bolo uzavreté tým, že pán poslanec Baxa ako posledný reagoval na faktické poznámky. Poprosím návrhovú komisiu, aby nám predniesla návrhy uznesení.

*Ing. Mgr. art. Roman Maroš, poslanec BSK*

Ďakujem za slovo, návrhová komisia dostala dva návrhy na zmenu návrhu uznesenia, na doplnenie návrhu uznesení. Takže budeme hlasovať v poradí tak, ako nám boli tieto návrhy doručené. Prvý návrh je návrh na zmenu návrhu uznesenia, ktorý bol doručený od pána poslanca Slobodu s textom: „Zastupiteľstvo Bratislavského samosprávneho kraja po prerokovaní materiálu ukladá hlavnému kontrolórovi BSK zabezpečiť predloženie výsledku kontroly poskytnutej dotácie na poskytovanie Ústavnej pohotovostnej služby za rok 2014 mestu Malacky vrátane využitia financií konečným prijímateľom finančných prostriedkov Nemocničná a.s. a následne predložiť materiál na najbližšie rokovanie Zastupiteľstva BSK.“

*Ing. Pavol Frešo, predseda BSK*

Ďakujem veľmi pekne, poprosím vás hlasujeme o tomto pozmeňovacom návrhu. Prezentujte sa hlasujte teraz. Za bolo 14 poslankýň, poslancov, 8 bolo proti, 12 sa zdržali z prítomných 34. Poprosím návrhovú komisiu predniesť ďalší návrh uznesenia.

*Ing. Mgr. art. Roman Maroš, poslanec BSK*

Ďakujem, ďalším návrhom je návrh na doplnenie navrhnutého uznesenia. Tento návrh predkladá pani poslankyňa Zemanová a ide teda ako bolo povedané o doplnenie už predloženého návrhu uznesenia a to o časť B, kde sa spomína alebo kde je teda napísané v časti B ukladá riaditeľovi Úradu BSK vyžiadať stanoviská obecných a mestských zastupiteľstiev v regióne Záhoria o možnosti spolufinancovania poskytovania ÚPS v Malackách v rokoch 2016 – 2020.

*Ing. Pavol Frešo, predseda BSK*

Ďakujem veľmi pekne, poprosím hlasujeme o tomto pozmeňovacom návrhu teraz. Za bolo 8 poslankýň, poslancov, 13 boli proti, zdržali sa 13 z prítomných 34, čiže toto uznesenie nebolo prijaté. Poprosím ďalšie uznesenie.

*Ing. Mgr. art. Roman Maroš, poslanec BSK*

A máme posledný, teda posledný návrh uznesenia tak, ako bolo písomne doručené spolu s materiálom. Uznesenie sa skladá z jednej časti – schvaľuje v časti... áno, schvaľuje v dvoch bodoch, bod 1 a bod 2.

*Ing. Pavol Frešo, predseda BSK*

Ďakujem pekne, hlasujeme o uznesení samotnom, poprosím prezentujte sa a hlasujte teraz. Za bolo 26 poslankýň, poslancov, proti boli 3, zdržalo sa 5 z prítomných 34, čiže uznesenie bolo schválené. Prechádzame k bodu č. 11 Návrh na prenájom nehnuteľností situovaných v k. ú. Záhorská Bystrica, Okres Bratislava IV. vedených na LV č. 4877 – vyhodnotenie OVS. Takže vážené pani poslankyne, vážení páni poslanci, máte pred sebou predmetný materiál a poprosím Vás veľmi pekne, keby ste, pán podžupan Bendík uviedli.

*Ing. Igor Bendík, podpredseda BSK*

Ďakujem pekne za slovo. Vážené pani poslankyne, vážení páni poslanci, predkladáme vám materiál a to vyhodnotenie obchodnej verejnej súťaže. Dňa 26.6.2015 toto zastupiteľstvo schválilo vyhlásenie OVS na prenájom prebytočného materiálu a to nehnuteľností nachádzajúcich sa v katastrálnom území Záhorská Bystrica. Zastupiteľstvo BSK zároveň uložilo riaditeľovi úradu zverejniť vyhlásenie o začatí obchodnej verejnej súťaže na prenájom majetku na úradnej tabuli, internetovej stránke a regionálnej tlači spolu s uvedením pod menom tejto obchodnej verejnej súťaže. Tieto veci boli vykonané ako sa píše v dôvodovej správe, prihlásili sa dvaja záujemcovia. Komisia majetku, verejného obstarávania dňa 24.8.2015 otvorila obálky v stanovenom termíne, kde boli vlastne dvaja záujemcovia a to Karpatský turistický spolok, o. z. a Art-pp s.r.o., spoločnosť s ručením obmedzeným, komisia sa zhodla, alebo teda bola elektronická aukcia a komisia sa zhodla na minimálny krok priradenia a to 100€a výsledok tejto elektronickej aukcie máte aj v uznesení, t.j. nájomné sa vyšplhalo na 1200€ ročne plus teda daň z nehnuteľnosti, čo bolo súčasťou podmienok OVS. Tento materiál prešiel aj komisiami, a to Komisiou regionálneho rozvoja, územného plánovania a životného prostredia, Finančnou komisiou a Komisiou majetku, investícií a verejného obstarávania s odporúčaním tento materiál schváliť. V prípade otázok sme pripravení odpovedať.

*Ing. Pavol Frešo, predseda BSK*

Ďakujem pekne, nech sa páči pán poslanec Pokorný.

*Mgr. Lukáš Pokorný, poslanec BSK*

Vážený pán predseda, kolegyne, kolegovia, nedočítal som sa v materiáli pravdepodobný termín kedy môže byť tento areál sprevádzkovaný v prospech turistov, cyklistov, že či vieme nejaký orientačný termín, ktorý bude figurovať aj v povedzme nájomnej zmluve alebo táto otázka nebola zatiaľ nijakým spôsobom riešená. Ďakujem veľmi pekne.

*Ing. Pavol Frešo, predseda BSK*

Ďakujem pekne, pán poslanec Dostál.

*Mgr. Ondrej Dostál, poslanec BSK*

No treba povedať, že ide o majetok župy, ktorý leží ladom, čo je zlé, o majetok župy, ktorý je vo veľmi zlom stave, a ak sa má nejako používať, tak treba do neho investovať, to všetko chápem, ale napriek tomu tie podmienky mi predsa prídu trochu trochu zvláštne, 1200€ na rok, teda ak pominiem daň z nehnuteľnosti, tak to je 100€ na mesiac a je to je to extrémne nízka cena aj pri vedomí toho, že tam bude treba potrebná investícia, že to nie je úplne najlukratívnejšia poloha, ale zase je tam pozemok 56 000 m2 plus zastavané plochy a nádvoria 56 401 m2 zopakujem, a je to na dobu 25 rokov a keď sa dáva nejaký nájom na extrémne dlhú dobu za extrémne nízku cenu, tak veľmi často existuje model, že vzápätí sa to po pár rokoch práve s týmto odôvodnením sa to za extrémne nízku cenu predá s odôvodnením, že nemáme pre to iné využitie. Ak by tam naozaj prebehla nejaká nejaká reálna súťaž, ale tu sa prihlásili dva subjekty, tak neviem, že koľko bola tá východisková cena 100€ v elektronickej aukcii. Prihadzovali a vyšlo im že 1200 za rok. A to ale čo vidím ako ešte väčší problém je to, komu to ideme prenajímať. Ideme to prenajímať občianskemu združeniu. Občianske združenie je veľmi vhodná právna forma pre fungovanie občianskej spoločnosti, ale jeho nevýhodou je nazvem to menšia prehľadnosť, lebo občianskej združenie môže byť teoreticky 3 ľudia a o týždeň to už môže byť iných 7 ľudí. A ani tam nemáme napísané žiadne meno, kto to reprezentuje a na rozdiel od napríklad obchodného registra alebo registra nadácií, neinvestičných fondov a iných organizácií sa z verejne prístupných registrov ani nedozvieme, že kto je štatutárom alebo akýmkoľvek iným zástupcom občianskeho združenia a nedozvieme sa to ani v tomto prípade. To, čo sa môžeme dozvedieť je IČO, sídlo a dátum vzniku. A ten dátum vzniku je mimoriadne zaujímavý, lebo Karpatský turistický spolok to znie veľmi hrdo, to znie ako keby to bola organizácia so stáročnou alebo so storočnou tradíciou nadväzujúca na nejakých Uhorských karpatských turistov, ale v tomto prípade máme do činenia s organizáciou, ktorá vznikla 7. augusta 2015. Podotýkam, že zastupiteľstvo schválilo vyhlásenie obchodnej verejnej súťaže 26. júna 2015, informácia bola zverejnená koncom júla, začiatkom augusta a až následne vznikla organizácia, ktorá tú verejnú obchodnú súťaž vyhrala. Ak by sme, ak by sme predávali nejaký nejaký majetok, tak určite by bolo podozrivé, ak by sa do tendra prihlásila organizácia, srovka, akciovka alebo to je jedno čo, ktorá vznikla vznikla dva týždne pred skončením súťaže a vyše mesiaca po tom, ako tá súťaž, tá súťaž začala, tak ja neviem, či je to myslené vážne alebo je to nejaký žart, v každom prípade, ak mám hlasovať za tento návrh tak by som potreboval vedieť, že ako sa to vôbec mohlo stať, kto sa tým stojí, lebo inakšie mi tento návrh akosi smrdí.

*PhDr. Alžbeta Ožvaldová, podpredsedníčka BSK*

Ďakujem nech sa páči s faktickou pán poslanec Ágoston.

*Peter Ágoston, poslanec BSK*

Ďakujem pekne za slovo, oceňujem pán Dostál, že ste nás informovali poslancov tejto župy o veciach, ktoré som si ja takisto našiel až neskôr finančnej komisii vo finančnej komisii, o to viac ma mrzí, že ste tam neboli a že ste nám to nepovedali tam, mohlo mohol mať tento materiál úplne iný spád. Vo veľa veciach sa prikláňam k tomu, čo ste povedali, to znamená, že pravdepodobne budem, sa zdržím pri tomto materiáli. Ďakujem.

*PhDr. Alžbeta Ožvaldová, podpredsedníčka BSK*

Ďakujem, nech sa páči nasleduje pán poslanec Sloboda.

*Ing. Vladimír Sloboda, poslanec BSK*

Ďakujem, ja trošku priznám, že to, týka sa to síce nájmu, netýka sa to konkrétne tohto nájmu, možno, riešili sme na komisii jednu záležitosť, ktorá sa týkala nájomných zmlúv, čo sa týka Bratislavského samosprávneho kraja a to je inflačná doložka, ktorá sa týka každej nájomnej zmluvy a to, či je uplatňovaná alebo nie je uplatňovaná zo strany BSK. Vyzerá to asi tak, že asi veľmi často uplatňovaná nie je, je tam samozrejme na to stanovený postup, čo to znamená, že máme oznámiť tú sumu inflácie tomu nájomcovi a na základe toho mu vlastne na ten daný rok zvýšime nájomné o túto infláciu, vyzerá to tak, že to nie je, to znamená, že úplne zbytočne to tam dávame, preto ja navrhujem dať k tomuto ešte časť B z tohto nášho uznesenia, samozrejme s tým súhlasím, aj keď je to naozaj diskutabilné dávať takýto nájom úplne novej spoločnosti, s tým, že pôvodný návrh uznesenia označíme ako časť A a doplníme časť B so znením: ukladá riaditeľovi Úradu BSK predložiť na prvé rokovanie Zastupiteľstva v roku 2016 zoznam nájomných zmlúv, kde BSK vystupuje ako prenajímateľ a zmluva obsahuje ustanovenie o navýšenie nájomného o mieru inflácie vrátane uvedenia či a kedy bol nájomca informovaný o zvýšení nájmu z dôvodu zohľadnenia inflácie a vrátane uvedenia či a kedy bol nájomcom nájomné zvýšené. Aby sme jasne videli, ktorým nájomcom bolo zvyšované toto nájomné a ktorým nebolo. Prichádzame takýmto spôsobom o peniaze, možno sú to pre niekoho drobné, ale to sú po zohľadnení všetkých nájomných zmlúv tisíce eur. Ďakujem. Dúfam, že to podporíte.

*PhDr. Alžbeta Ožvaldová, podpredsedníčka BSK*

Ďakujem, nech sa páči poprosíme pán doktora Šaraya, aby odpovedal na otázky. Ďakujem.

*JUDr. Matúš Šaray, vedúci právneho oddelenia Úradu BSK*

Ďakujem. K tomu procesu naozaj v podstate ja môžem zhrnúť len to, čo sme ako úrad urobili v minulosti, tento majetok bol pomerne dávno vyhlásený za prebytočný, lebo sme preň nemali možnosť opakovane tri krát, štyri krát boli vyhlasované súťaže za účelom jeho predaja. Bol spravený znalecký posudok, žiaľ žiadny záujemca sa v týchto súťažiach neprihlásil. Následne toto zastupiteľstvo prišlo s návrhom skúsme vyriešiť aspoň formou nájmu, pred tromi rokmi, ak si spomeniete sa takýmto spôsobom sa týmto istým modelom v podstate prenajala tá strážnica, ktorá je dole pod týmito bývalými muničnými skladmi, to je ten objekt U Slivu, takisto to je na, ten istý model bol urobený, bola tam vyhlásená, bola tam vyhlásená súťaž prebehla, dnes už ten nájomca plní tie povinnosti v podstate prebieha tam rekonštrukcia toho objektu, aby to mohlo byť pre verejnosť otvorené. Tento istý model bol prezentovaný a diskutovali sme o ňom na všetkých komisiách predtým, ako sa tá súťaž išla vyhlásiť. Všetkými komisiami to štandardne prešlo, aj tie podmienky sú štandardné tak, ako ich dávame do všetkých podobných alebo teda porovnateľných materiálov. Súťaž bola zverejnená, vyhlásená, prihlásili sa dvaja záujemcovia, jedna je obchodná spoločnosť, druhá je občianske združenie, komisia na vyhodnocovanie tých obchodných verejných súťaží skonštatovala formálne splnenie tých tých podmienok, ktoré tam boli, zložili zábezpeky, predložili ten návrh, súhlasili so všetkými podmienkami, na základe toho obidvaja postúpili do toho elektronickej aukcie, komisia dala návrh, aby ten prihadzovací krok pri tom nájomnom bol 100€ vzhľadom na to, že obchodná verejná súťaž bola vyhlásená týmto zastupiteľstvom za symbolické 1€ plus povinnosť investovať tých 150 000. To znamená takto prebehla elektronická aukcia, na základe toho je predložený tento materiál na ako vyhodnotenie obchodnej verejnej súťaže. Čo sa týka toho nájomného, tak ako povedal pán poslanec Sloboda, áno do každej z tých nájomných zmlúv aj tu aj pri tých predchádzajúcich zmluvách sa ten inflačný mechanizmus dáva a padla tam otázka, že do kedy by to malo byť sprístupnené verejnosti, v podstate predpoklad je do uskutočnenia ten investície, to znamená, že ak sme tam dali do 4 rokov, pretože je to určitý proces pripravenia dokumentácie, možno vydanie stavebného povolenia, ak si to bude vyžadovať plus samotná realizácia. Tie podmienky boli vlastne takýmto spôsobom v podstate nastavené, to znamená len tu momentálne doťahujeme to, ako tie podmienky boli nastavené a schválené týmto zastupiteľstvom. Neviem, z mojej stany všetko, ďakujem.

*PhDr. Alžbeta Ožvaldová, podpredsedníčka BSK*

Ďakujem, nech sa páči s faktickou pán poslanec Dostál.

*Mgr. Ondrej Dostál, poslanec BSK*

Čiže Úrad nevidí žiadny problém v tom, že súťaž vyhrala vyhralo občianske združenie, ktoré vzniklo dva týždne pred pred podávaním žiadostí súťaží, že vôbec nevieme komu to ideme vlastne prenajímať, teda vieme, ale nie je to uvedené v materiáli, lebo ani na internete sa nič nedá dopátrať o tomto občianskom združení, dnes už je úplne bežné, že občianske združenia majú vlastné web stránky, majú vlastné aktivity, informujú o nich, majú zverejnených svojich predstaviteľov, o tomto občianskom združení nenájdete na internete nič. Našiel som ho v nejakej databáze, ale to je tak všetko čo som čo sa mi podarilo o ňom nájsť. A teda sa aj chcem spýtať, že ako to bude zadefinované v tej zmluve, že či tam budú nejaké napríklad podmienka, že celý ten priestor má byť prístupný verejnosti, alebo si ten nájomca bude môcť povedať, že teda nejakú časť bude využívať sám pre svoje účely a nejakú časť pre verejnosť a teda bude na ňom, aký bude pomer týchto dvoch častí.

*PhDr. Alžbeta Ožvaldová, podpredsedníčka BSK*

Ďakujem, nech sa páči pán doktor Šaray.

*JUDr. Matúš Šaray, vedúci právneho oddelenia Úradu BSK*

Ďakujem pekne, čo sa týka začnem odzadu tej podmienky, schvaľuje sa prenájom celého areálu, teda takto to bude aj koncipované samozrejme v nájomnej zmluve, lebo samozrejme nemôžem urobiť nájomnú zmluvu, ktorá by išla do rozporu s uznesením, ktoré vy tu schválite. Čo sa týka toho, či to vzniklo týždeň alebo dva týždne pred, no samozrejme môžeme mať proti tomu výhrady, môžu to byť otázniky, ale poviem len z praxe, presne obdobná situácia bola pri občianskom združení Voda-Hory, ak si pamätám. Tiež to bolo združenie, ktoré vzniklo predtým, realizuje tú aktivitu, boli za tým, jednoducho prihlásili sa k tomu potom ľudia, riešili to, viete to sú, ja sa jednoducho musím držať faktických podmienok, ktoré sme stanovili vo vyhlásenej OVSke. Samozrejme máme tam vždy zadné dvierka, že môžeme súťaž zrušiť, to si tam vždycky dávame, ale toto sú tak tak špecifické by som možno povedal podmienky, že čo budeme dávať do súťaže, že podmienkou je, že sa môže prihlásiť len záujemca, ktorý je ja neviem je zriadený existuje ako právnická osoba minimálne jeden dva tri roky? No, ak to tam chceme dať, nech sa páči, dávajme to tam a potom to budeme skúmať, ale zdalo sa nám to vzhľadom na to, že nevieme čo s tým majetkom, chátra nám, že toto bola aspoň možnosť alebo príležitosť ako ten majetok naozaj využiť pre ľudí do budúcna, aby slúžil verejnosti. Ďakujem.

*PhDr. Alžbeta Ožvaldová, podpredsedníčka BSK*

Ďakujem, nasleduje pán poslanec Baxa.

*Ing. Pavol Baxa, poslanec BSK*

Ďakujem, chcem najprv poďakovať kolegovi Dostálovi, že nás upozornil na určité možné riziká pri tejto pripravovanej transakcii. Napriek tomu všetkému, aby sme boli dôslední a dodržiavali to, čo chválili, schválili sme podmienky, tento uchádzač to ich splnil. Takže v zásade z tohto hľadiska, my keby sme ho neschválili, my neschválime dodatočne naše vlastné podmienky súťaže. Čiže našu vlastnú vôľu, lebo odmietneme výstup takéhoto pôsobenia vôle. To je prvá vec. Druhá vec, ak máme pochybnosti o tom, tak bavme sa o tom napríklad jednou z rozväzujúcich podmienok takejto zmluvy bude, ak tento občianske združenie významným spôsobom zmení svoje zameranie, ktoré má uvedené v stanovách alebo jak sa nazýva ten ich základný dokument. A tým pádom budeme mať ošetrené tú skutočnosť, že ak by zrazu sa veľmi silne vrhli na biznis alebo na čokoľvek iné, tak máme dôvod rozviazať s nimi zmluvu a nie a riziko je zažehnané. Čiže dá sa to ošetriť a vyriešiť bez toho, aby sme nejakým spôsobom znova vracali túto hru na začiatok, že nemáme nájomcu, ale pre istotu máme chátrajúci majetok. A tretia poznámka snáď už iba, neviem, či som to správne pochopil, ale tam asi ani nebude možné bufet zriadiť, lebo v tom stanovisku z tej informácie územno-plánovacej vyplýva, že žiaden žiadne zariadenie obchodu tam nesmie byť. Tak nevieme teraz, či bufet sú služby alebo obchod ale toto tiež by bolo dobré si nejakým spôsobom uvedomiť, že naozaj čo tam môže robiť ten nájomca je kosiť lúku a udržiavať objekty, ktoré sa tam nachádzajú. Ďakujem.

*PhDr. Alžbeta Ožvaldová, podpredsedníčka BSK*

Ďakujem, nech sa páči, nasleduje pani poslankyňa Pätoprstá.

*Ing. arch. Mgr. art. Elena Pätoprstá, poslankyňa BSK*

Ja som v takej dileme, pretože rozumiem tomu, čo povedal Ondro Dostál, zároveň viem, aké je to ťažké prevádzkovať občianskej združenie preto si myslím, že by bolo možno dobré riešenie materiál upraviť tak, že dobu určitú zmeníme na 15 rokov, čo je aj priestor na to, aby sa tam urobili tieto úpravy a nejakým spôsobom sa zhodnotili, ale zároveň nám to dáva priestor na kontrolu to, čo hovoril pán Baxa, že sa pozrieme na to, či naozaj je verejne prospešná činnosť tohto občianskeho združenia. Vôbec sa neobávam toho, že by tam nejakým spôsobom budú mať komerčný produkt, pretože žiť a prevádzkovať občianskej združenie potrebuje mať aj nejakú nejaký zdroj samofinancovania, ale myslím, že tých 15 rokov je korektných na to, aby si tam urobili to, čo tam plánujú urobiť a zároveň, aby sme aj my mali možnosť skontrolovať činnosť tohto občianskeho združenia, jeho verejnoprospešnosť a pokračovať v tomto prenájme alebo si tam dať iné podmienky čiže môj návrh je z 25 na 15.

*PhDr. Alžbeta Ožvaldová, podpredsedníčka BSK*

Ďakujem, ale pani poslankyňa chcela by som Vám dať do pozornosti, že my sme schvaľovali asi podmienky súťaže, takže my si nemôžeme dovoľovať teraz tu zmeniť jednoducho veci. My buď teraz tu schválime alebo neschválime, vyjadríme svoj názor potom hlasovaním. Ďakujem. Nasleduje pán poslanec Šramko.

*Ing. Peter Šramko*

Ďakujem pekne. Chcem len povedať, že ja s týmto materiálom nemám najmenší problém, aby sme schválili za tých podmienok, lebo tam sťah.. urobíme s podmienkami nájomného vzťahu. Tie sú definované, keď raz sa to nesplní, je to dôvod na odstúpenie od zmluvy. Jednoduché, neviem prečo tu niekto hovorí o nových podmienkach, to mal hovoriť vtedy, keď sme ich schvaľovali, pravdepodobne niekto nedával pozor, nečítal si materiál, a preto ja by som bol veľmi rád nespochybňujme, my máme neistotu. Jediná istota je, že umreme. A všetko ostatné, čo sem hovoríme teraz, nemusím, môžem kludne umreť bez daní. Ja si myslím, že len istota je umreť, takže ja som presvedčený nespochybňujme tu, ak niekto nevie zásadnú jasnú vec, že toto združenie je s nejakým inými problematickými vzťahmi, ale konkrétne ak to nevie, tak meditovať čo keď náhodou nemá význam. Ja som jednoznačne za a som aj za mesto príslušný poslanec za Záhorskú Bystricu, takže bojujem za to, aby to bolo. Chodím tam aj bicyklovať, chodím tam na pešie prechádzky a tento neporiadok treba zmeniť. Práve týmto prijatím uznesenia. Ďakujem.

*PhDr. Alžbeta Ožvaldová, podpredsedníčka BSK*

Ďakujem veľmi pekne, pani poslankyne, páni poslanci, dávam vám do pozornosti, ak nás nebude dostatok, tak pokračujem v možnože nejakom inom čase, takže ja vás veľmi pekne poprosím, aby ste sa vrátili naspať aj do tohto aj do tejto miestnosti, a počúvajme sa navzájom. Ďakujem veľmi pekne, s faktickou pani poslankyňa Pätoprostá.

*Ing. arch. Mgr. art. Elena Pätoprstá, poslankyňa BSK*

Myslím si, že asi nerozumiem podstate veci. My sme majitelia, ktorí sme vyhlásili nejakú obchodnú súťaž a my ako majitelia teraz rozhodneme, či tie podmienky zmeníme a ten ktorý vyhral súťaž, či ich bude akceptovať je to normálny proces. Nie je to nekorektné, keby som to... môžeme sa počúvať? Kolegovia. Keby som to znížila na nejakých 10 alebo 7 rokov viem si predstaviť, že by to nebolo korektné, 15 rokov je naozaj kontrolný čas, 25 rokov sa mi zdá taký, že všetci aj zabudneme, čo sme vôbec s akými podmienkami prijali a stane sa nám to, čo sa nám nedávno stalo na, pri objekte školskom, kde sme na 30 rokov čosi prenajali za tiež nejakú veľmi nízku nájomnú sumu, takže ja si myslím, že nie je nič protizákonné zmeniť tento termín.

*PhDr. Alžbeta Ožvaldová, podpredsedníčka BSK*

Nech sa páči nasleduje pán poslanec Dostál, poprosím o klud v sále. Vydržme. Ďakujem.

*Mgr. Ondrej Dostál, poslanec BSK*

Ďakujem. No ešte raz by som chcel zopakovať tú otázku, či aspoň Úrad vie, kto je za tým občianskym združením. Lebo zásady za tým môže byť ktokoľvek, môže za tým byť J&T, Penta, nejaká z mnohých firiem alebo bývalých firiem, v ktorých figuroval pán Paška, tak je to v zásade jedno, ale bolo by to dobré vedieť. A ak teda zadefinujeme nejaké podmienky a zadefinujeme nejaké podmienky využitia a prihlási sa J&T, že to chce využiť a ponúkne najlepšiu ponuku, tak dajme to J&T, ale v tomto prípade ani nevieme, či je to J&T alebo kto je za tým. Pani poslankyňa Pätoprstá povedala, že chápe ako je ťažké zohnať peniaze na fungovanie a ako to majú ťažké občianske združenia, ja teda tiež poznám zopár občianskych združení, ale väčšina tých občianskych združení, ktoré poznám by mala problém vôbec platiť ten nájom a nie že zaplatiť 150 000€ ako investíciu a najmä občianske združenie, ktoré vzniklo pred pár mesiacmi alebo teda dva týždne pred vyhodnocovaním súťaže, čiže je úplne evidentné, že to je niečo iné ako občianske združenie, že v skutočnosti je za tým nejaká bohatá súkromná osoba alebo bohatá firma, ktorá do toho chce investovať určite nie občianske združenie ako také a je to legitímne, keby sa tam tá osoba alebo firma prihlásili alebo keby to aspoň bolo známe, že toto je nejaká bočná aktivita nejakej finančnej skupiny a možno by sme to nemuseli riešiť. A na tú otázku, že ak má niekto nejaké konkrétne poznatky, že je za tým niečo podozrivé, no nemôže mať konkrétne poznatky, keďže o tomto občianskom združení nie je nič známe. Z registra, ktoré je na Ministerstve vnútra sa dozviete tie informácie, ktoré som vám prečítal vo svojom prvom vystúpení. Na webe nenájdete nič o tomto občianskom združení, z čoho by ste mohli usudzovať či je alebo nie je na tom niečo podozrivé, preto by som bol rád, keby sme sa aspoň dozvedeli, že kto je štatutár alebo ak sú tam uvedené nejaké osoby a možno aj to, o čom tu hovoríme tak obsiahlo a prečo som sa aj pýtal či bude zadefinovaný ten účel využitia nejako podrobnejšie je, že on tam síce je, že má to byť prístupné širokej verejnosti, účelom nájmu je využitie predmetných nehnuteľností na verejné športové a rekreačné aktivity pre širokú verejnosť, len to je také dosť široké a neurčité a zmestí sa do toho aj úplne nekomerčné aktivity aj komerčné aktivity a nevylučuje to, že nejaká časť tých priestorov bude využívaná na pre verejnosť a nejaká časť bude využívaná pre samotného nájomcu, pre jeho súkromné tak to nazvem aktivity, a aký môže byť pomer medzi jedným a druhým, či to bude iba nejaké zázemie alebo alebo tam bude pro forma jedna z tých nehnuteľností využívaná pre verejnosť a ostatné bude využívané čisto komerčne alebo ako údajné zázemie. A možno by tie otázky, otázky by teda naozaj nepadali, keby sme vedeli s kým máme do činenia.

*PhDr. Alžbeta Ožvaldová, podpredsedníčka BSK*

Nasleduje pani poslankyňa Zemanová.

*RNDr. Anna Zemanová, poslankyňa BSK*

Ďakujem pekne za slovo, rozmýšľam nad tým, či my máme právo lustrovať, ktorá má záujem o prenajatie alebo odkúpenie si nášho majetku, pokým nie je trestne stíhaná a má právo mať založené nejaký nejaké nejakú právnickú formu tak asi moc veľmi na to nemáme oprávnenie, a bolo by asi jedno, či to kto za tým je, či je to J&T alebo je to nejaká naozaj charitatívna alebo iná organizácia. Mňa skôr zaujala teraz jedna myšlienka aj z toho, čo hovorila kolegyňa Pätoprstá aj Ondro Dostál. Že naozaj my to ideme teraz prenajímať občianskemu združeniu na nejaký účel. A teraz keď sa stane, že to občianske združenie sa o mesiac po podpísaní zmluvy transformuje alebo prenechá alebo transformuje sa na nejakú inú formu právnickej osoby. Či to môže urobiť, či by nebolo dobré v tej zmluve dať podmienku, že v prípade zániku občianskeho združenia, čo sa teda môže stať, lebo tiež mám skúsenosti s občianskymi združeniami a naozaj nie je jednoduché 25 rokov udržať pri živote. Že v prípade zániku občianskeho združenia, že zánik občianskeho združenia je dôvodom na odstúpenie od zmluvy.

*PhDr. Alžbeta Ožvaldová, podpredsedníčka BSK*

Ďakujem. Nech sa páči s faktickou pán poslanec Dostál.

*Mgr. Ondrej Dostál, poslanec BSK*

No, toho by som sa neobával, myslím, že ani nie je možné, aby sa občianske združenie transformovalo trebárs na sročku a toto určite bude ošetrené, čiže to týmto smerom by som asi neuvažoval. Rovnako ako to, že sa nejako zmenia stanovy to, čo je deklarované v stanovách, čo robí občianske združenie je úplne irelevantné, reálne pôsobenie toho občianskeho združenia môže byť niečo úplne iné, ako je deklarované a aj občianske združenie môže teoreticky vyvíjať komerčné aktivity. Boli občianske združenia, ktoré stavali byty napríklad, takže tá právna forma nič nezaručuje, že to bude tak alebo onak, ale tá právna forma je neprehľadná, čiže nejdeme lustrovať samé o sebe len vlastne ani nevieme, že kto to je, preto sa na to pýtame.

*PhDr. Alžbeta Ožvaldová, podpredsedníčka BSK*

Nasleduje nech sa páči pán poslanec Švaral.

*Mgr. Peter Švaral, poslanec BSK*

Bolo tu odprezentovaných pár celkom relevantných pochybností k tomuto procesu alebo k ukončeniu tohto procesu, mám osobne celkom pochybnosti, či vôbec meniť podmienky obchodnej verejnej súťaže tak, ako boli, čo asi myslím, že skôr, že nie, keďže už prebehla nejaká verejná súťaž s nejakými podmienkami, aby bola vyhlásená, skôr si myslím, že si povedzme či silou mocou ten objekt chceme a potrebujeme dať aj za takých podmienok, ktoré sme vysúťažili, lebo vysúťažili sme vlastne príjem do pokladnice kraja, už keď 1200€ ročne, ak som to dobre sledoval, to asi nie je položka, ktorá nás vytrhne ani nijak spasí a pokojne ako sa všetky pochybnosti, ktoré tu boli a všetky návrhy o tom, že tá súťaž prebehla kto vie ako alebo ten výherca je ktovie aký môžu dať podmienky, tu verejnú súťaž zrušíme. Určite sa tu nemôžme meniť podmienky, keď už sú pochybnosti, tak buď hlasujme o tom, že ju zrušíme a sa buď vyhlási nanovo alebo sa to zváži. Ale nie takto tu meniť a iné veci robiť. Takže môj návrh je hlasujme o tom, že sa zruší verejná súťaž.

*PhDr. Alžbeta Ožvaldová, podpredsedníčka BSK*

S faktickou pani poslankyňa Pätoprstá.

*Ing. arch. Mgr. art. Elena Pätoprstá, poslankyňa BSK*

Pán Švaral, keď si nie ste istý, tak posudzujte verejný majetok, ako keby bol Váš vlastný. Verejné obstarávanie je nástroj a nie nejaká dogma. Keby ste si vy predával svoj objekt a vyšla by Vám nejaká ponuka, kludne ju môžete zmeniť je to vecou dohody medzi tým, kto to chce robiť a Vaším majetkom. Takže posudzujte tie veci, ako keby boli vlastné a nehovorte, že sa to nedá. Dá sa to, keď chceme.

*PhDr. Alžbeta Ožvaldová, podpredsedníčka BSK*

Pán poslanec s faktickou na svoju faktickú? Nech sa ti páči.

*Mgr. Peter Švaral, poslanec BSK*

Ale asi nie, len tuna už bolo nepochopené, lebo som jeden z mála, ktorý podporujú Vaše stanovisko a tu ma obviňujete z nejakého neusporiadanosti, tak hovorím, dávam návrh na zrušenie tej súťaže, dám vám ho písomne a potom môžeme o tom hlasovať.

*PhDr. Alžbeta Ožvaldová, podpredsedníčka BSK*

Ďakujem pekne. Ukončujem diskusiu. A predtým ako návrhová komisia prečíta návrh uznesenia tohto návrhu poslancov poprosím, aby sa poslanci dostavili do miestnosti. Ďakujem pekne. Počkáme pokiaľ dopíše pán poslanec Švaral svoj návrh. On už dal návrh vo svojom príspevku, tak nech vo faktickej. Nech sa páči, slovo má návrhová komisia.

*RNDr. Peter Mach, poslanec BSK*

Návrhová komisia dostala tri návrhy, tri návrhy sme dostali k prednesenému materiálu, prvý predložil pán poslanec Sloboda, ktorý navrhuje, aby sme uznesenie označili ako písmeno A a doplnili do uznesenia časť B, ktorá bude znieť: ukladá riaditeľovi Úradu BSK predložiť na prvé rokovanie zastupiteľstva v roku 2016 zoznam nájomných zmlúv, kde Bratislavský samosprávny kraj vystupuje ako prenajímateľ a zmluva obsahuje ustanovenie o navýšenie nájomného o mieru inflácie vrátane uvedenia, či a kedy bol nájomca informovaný o zvýšení nájmu z dôvodu zohľadnenia inflácie a vrátane uvedenia či a kedy bolo nájomcom nájomné zvýšené.

*PhDr. Alžbeta Ožvaldová, podpredsedníčka BSK*

Nech sa páči, koncentrujme sa hlasujme o tomto návrhu. Poprosím o klud. Ďakujem, za bolo 9 poslancov, proti boli 3, zdržalo sa 20 poslancov, uznesenie nebolo prijaté. Nech sa páči, ďalší návrh.

*RNDr. Peter Mach, poslanec BSK*

Ďalší návrh je návrh, ktorý predložila pani poslankyňa Pätoprstá a ktorý znie takto: v predloženom písomnom uznesení podmienku nájomného vzťahu na dobu určitú 25 rokov zmeniť na dobu určitú 15 rokov.

*PhDr. Alžbeta Ožvaldová, podpredsedníčka BSK*

Nech sa páči, prezentujeme sa a hlasujeme. Za bolo boli 4 poslanci, proti 12, zdržalo sa 16  uznesenie nebolo prijaté. Návrhová komisia nech sa páči.

*RNDr. Peter Mach, poslanec BSK*

Dobre. Čiže posledný pozmeňujúci návrh je návrh, ktorý predložil pán poslanec Švaral a znie: Zastupiteľstvo po prerokovaní materiálu ruší obchodnú verejnú súťaž na prenájom nehnuteľnosti a tak ďalej.

*PhDr. Alžbeta Ožvaldová, podpredsedníčka BSK*

Nech sa páči, prezentujeme sa a hlasujeme. Za bolo 7 poslancov, proti 5, zdržalo sa 19 poslancov a 1 nehlasoval, uznesenie nebolo prijaté. Nech sa páči návrhová komisia.

*RNDr. Peter Mach, poslanec BSK*

Ďakujem, takže nakoniec nám zostalo hlasovať o písomne predloženom návrhu uznesenia, ktorý pozostáva z jednej časti a síce že Zastupiteľstvo schvaľuje prenájom prebytočného majetku, ktorý je v uznesení špecifikovaný nájomcovi Karpatský turistický spolok s podmienkami nájomného vzťahu, ktoré sme nezmenili.

*PhDr. Alžbeta Ožvaldová, podpredsedníčka BSK*

Nech sa páči, prezentujeme sa a hlasujeme. Za bolo 19 poslancov, proti bol 1, zdržalo sa 11 poslancov, uznesenie bolo prijaté. Pristúpime k bodu č. 12. Je to Návrh na vyhlásenie OVS na predaj nehnuteľného majetku – Dielne Stará Ivanská, vedených na LV č. 2863 v k. ú. Trnávka. Nech sa páči máte pred sebou pani poslankyne, páni poslanci materiál, a poprosím pána vicežupana, aby sa ujal slova.

*Ing. Igor Bendík, podpredseda BSK*

Ďakujem pekne za slovo. Vážené pani poslankyne, vážení páni poslanci, predkladám materiál tak, ako ho máte predložený a Zastupiteľstvo BSK sa dňa 11.6.2010 uznesením č. 34/2010 rozhodlo o prebytočnosti majetku dielní na Starej Vajnorskej v ----/A znaleckým posudkom z dňa 7.2.2010 pod číslom 14/2010 bola stanovená hodnota predmetných nehnuteľností vo výške 653 000€. V tomto roku sa konali aj 3 obchodné verejné súťaže, do žiadnej z týchto obchodných verejných súťaží sa neprihlásila teda neprihlásil žiadny záujemca. Znaleckým posudkom č. 89/2012 zo dňa 17.5.2012 bola stanovená všeobecná hodnota predmetných nehnuteľností 510 000€. Dňa 22.6.2012 bola vyhlásená OVS za účelom uzatvorenia kúpnej zmluvy za účelom predaja predmetných nehnuteľností, ktorá bola taktiež neúspešná. Znaleckým posudkom č. 41/2015 zo dňa 20.8.2015 bola stanovená nová všeobecná hodnota predmetných nehnuteľností vo výške 358 000€. V súčasnosti sa táto nehnuteľnosti nevyužíva a časť areálu je v prenájme na základe nájomných zmlúv uzatvorených spoločnosťami, ktoré máte uvedené v dôvodovej správe, listom doručeným Bratislavskému samosprávnemu kraju zo dňa 25.3.2014 spoločnosť Eurona s.r.o. opätovne požiadala o odkúpenie nehnuteľného majetku. Tento materiál prešiel Komisiami školstva športu a mládeže, Komisiou regionálneho rozvoja, územného plánovania a životného prostredia a Komisiou majetku, investícií a verejného obstarávania...

*PhDr. Alžbeta Ožvaldová, podpredsedníčka BSK*

Poprosím aby ste...

*Ing. Igor Bendík, podpredseda BSK*

...a Finančnou komisiou...

*PhDr. Alžbeta Ožvaldová, podpredsedníčka BSK*

...dávali pozor. Ďakujem.

*Ing. Igor Bendík, podpredseda BSK*

...s odporúčaním predložiť na rokovanie samosprávneho kraja a vyplynulo z toho ešte dodávka do materiálov doplniť prehľad sídiel stanovených znalcami, na ktorých znaleckých posudkoch samostatne každý pozemok ako aj pre stavbu dielní, je to taktiež priložené s dôvodovej správe. Návrh uznesenia je tak ako je uvedený v materiáli. V prípade otázok sme pripravení odpovedať.

*PhDr. Alžbeta Ožvaldová, podpredsedníčka BSK*

Ďakujem za úvodné slovo, nech sa páči pán poslanec Pokorný. V diskusii vystupuje ako prvý.

*Mgr. Lukáš Pokorný, poslanec BSK*

Vážená pani predsedajúca, kolegynky, kolegovia, tento objekt poznám, bol som sa naňho osobne pozrieť, ma zaujímalo, keď sme dostali tento materiál do rúk aj s tými jednotlivými znaleckými cenami tak ako išli v čase, zaráža ma zaráža ma cena tých, ktorých sa cena na základe ktorej sa vyvíja jednoducho cena tej nehnuteľnosti, ale povedzme že tu sú ľudia, ktorí na tom majú kvalifikáciu a guľatú pečiatku a sú schopní posúdiť či tá ktorá cena ja v poriadku. Určite tá prvá cena tých 650 000 bola prudko nereálna už v čase, keď ju vtedajší znalec dával, ale opäť je to osoba, ktorá na to bola určená. Môžem vyjadriť len svoj názor, že mi prišla alebo prichádza veľmi premrštená. Ide mi však o inú vec, v tomto objekte sa v súčasnosti traja prená... traja nájomcovia, boli pôvodne štyria, sú to nájomcovia, ktorí sa o tento objekt starajú v podstate viac ako 10 rokov a podnikajú v tomto priestore viac ako 10 rokov a mám pocit, že vyhlásenie tejto obchodnej verejnej súťaže nezohľadňuje celkom túto skutočnosť, sú to totiž firmy, ktoré majú buď nájomné zmluvy na dobu neurčitú, to znamená, že do troch mesiacov ich kedykoľvek vieme vypovedať z tohto areálu, náklady, ktoré investovali na údržbu do tohto objektu za uplynulé obdobie a v mnohom ich niektorí ani nemajú odbývané. Ide mi o to, aby sme si len boli vedomí toho, že v prípade ak príde silnejší subjekt, ktorý ponúkne vyššiu sumu tak vlastne títo malí a strední podnikatelia alebo viac malí ako strední podnikatelia prídu o priestor, v ktorom môžu podnikať. Priznám sa viem, že potrebujeme tie finančné prostriedky, je to bývalý školský areál, to znamená predpokladám, že ten zisk, ktorý na tom urobíme bude prioritne použitý na našich školách, napriek tomu mi nedá nezareagovať, pretože považujem to za nie celkom férové, že títo ľudia vlastne prídu teda môžu prísť o svoj priestor, v ktorom podnikajú. Nechcem zmeniť pravidlá obchodnej verejnej súťaže, lebo to nie je možné urobiť, nie je možné to nijakým spôsobom okrem okrem osobitného zreteľa urobiť tak, aby sme vyhoveli týmto ľuďom, napriek tomu som si nemohol neodpustiť, že to čo je v tejto chvíli v súlade so zákonom mi nepripadá celkom spravodlivé. Ďakujem veľmi pekne.

*PhDr. Alžbeta Ožvaldová, podpredsedníčka BSK*

Ďakujem, nasleduje pán poslanec Baxa.

*Ing. Pavol Baxa, poslanec BSK*

Ďakujem za slovo. Tu by som práve chcel na úvod vyzvať kolegov, ktorí mali množstvo pripomienok k už schváleniu víťaza obchodnej súťaže, kedy zjavne už je neskoro, nech využijú teraz možnosť pripomienkovať podmienky obchodnej súťaže. Aby sme sa zase o niekoľko mesiacov nestretali s tým istým problémom, že vtedy sa začneme chytať za hlavu, že a toto toto toto ešte by bolo treba. Tých námietok je tam strašne veľa, či chceme, aby bolo uvedené nejaká podmienka, ktorá sa týka veku alebo doby existencie uchádzača, keď je to právnická osoba, či tam chceme mať inflačnú doložku k nájmu, či tam neviem teraz si nespomínam presne, či tam je. Či chceme, aby potom do materiála bol výpis z obchodného alebo teda iného relevantného registra víťazného uchádzača, či chceme, aby bola deklarovaná aby bol uvedený v materiáli aby bol uvedený uchádzač deklaroval, aký je jeho existujúci vzťah k predmetu súťaže. Milión vecí sa dá, ale prosím robme to teraz. Nie po funuse. Ďakujem.

*PhDr. Alžbeta Ožvaldová, podpredsedníčka BSK*

Ďakujem pekne, keďže sa do diskusie už nikto neprihlásil, poprosím máte slovo návrhová komisia.

*RNDr. Peter Mach, poslanec BSK*

Ďakujem pekne, návrhová komisia predkladá Zastupiteľstvu na hlasovanie návrh uznesenia tak, ako je písomne predložený spolu s materiálom, uznesenie má dve časti, v bode A v troch bodoch vyhlasujeme súťaž, určujeme kritérium a stanovujem postup pre prípad neúspešnosti, a v bode B ukladáme riaditeľovi Úradu tri úlohy súvisiace s touto súťažou.

*PhDr. Alžbeta Ožvaldová, podpredsedníčka BSK*

Ďakujem. Ďakujem, takže prezentujme sa a hlasujeme o návrhu uznesenia. Za bolo 26 poslancov, proti nebol nikto, zdržal sa jeden, nehlasovali dvaja, uznesenie bolo prijaté. Pristúpime k bodu č. 13 alebo chcete prestávku prosím vás pekne? Nie. Rôzne, všeobecná rozprava a interpelácie. Otváram rozpravu k časti rôzne, všeobecná rozprava, interpelácie. nech sa páči, pán poslanec Pomichal.

*Ing. István Pomichal PhD., poslanec BSK*

Pani kolegovia, dneska sme v bode 6 odsúhlasili návrh výnimky na termín podanie žiadostí, ja len pre istotu chcem sa opýtať pána riaditeľa, že samozrejme táto výnimka bude vo forme dodatku k VZN doložená, že nebude len uznesenie, lebo nemôžeme nižším vyššie uznesenie modifikovať, takže tam bude nejak dodatok k VZN zverejnený. Tak toto uznesenie o zmene termínov.

*PhDr. Alžbeta Ožvaldová, podpredsedníčka BSK*

Áno. Ďakujem, to je k tej kultúry.

*Ing. István Pomichal PhD., poslanec BSK*

To je šestka.

*PhDr. Alžbeta Ožvaldová, podpredsedníčka BSK*

Áno, VZN 6 z roku 2012 o kultúre. Nech sa páči, nasleduje pán poslanec Sloboda.

*Ing. Vladimír Sloboda, poslanec BSK*

Ďakujem, keďže ste mi to zabudli dozadu neschválili, tak skúsim cez formu interpelácie na riaditeľa Úradu BSK uplatňovanie inflačnej doložky v zmluvách. Žiadam o informáciu, v ktorých nájomných zmluvách aktívnych podotýkam, aby to nebolo, že úplne všetky, ktoré sú už neplatné, kde BSK vystupuje ako prenajímateľ obsahom zmluvy aj ustanovenie o navýšenie nájomného o mieru inflácie vrátane uvedenia či a kedy bol nájomca informovaný o zvýšení nájmu z dôvodu zohľadnenia inflácie a vrátane uvedenia či a kedy bol nájomcom nájomné zvýšené. Ďakujem.

*PhDr. Alžbeta Ožvaldová, podpredsedníčka BSK*

Ďakujem, nech sa páči, nasleduje pani poslankyňa Pätoprstá.

*Ing. arch. Mgr. art. Elena Pätoprstá, poslankyňa BSK*

Ďakujem, ja na základe rokovania a účasti v školskej rade Strednej odbornej školy technickej by som chcela dať interpeláciu a otázku na žiadosť poskytnutia kapitálového transféru, jedná sa o žiadosť, ktorá bola predložená 14.11.2014, stavba zatiaľ stojí, tak chcem vedieť, kde to stojí a ako kedy bude dokončené verejné obstarávanie, ktoré malo byť urobené zo strany Bratislavského samosprávneho kraja. Podrobnejšie to dám v textovej časti.

*PhDr. Alžbeta Ožvaldová, podpredsedníčka BSK*

Ďakujeme, čiže to je ako interpeláciu dávate panie poslankyňa. Dobre, v poriadku. Nech sa páči nasleduje pán poslanec Karman.

*Ing. Ján Karman, poslanec BSK*

Ďakujem za slovo, ja som mal pôvodne inú interpeláciu, z toho mi však vyplynula ešte aj druhá, takže podávam obidve na pána riaditeľa úradu, tá prvá sa týka stavu vybavenia žiadosti Strednej odbornej gastronómie a hotelových služieb na Farského 9. Dozvedel som sa, že daná škola má na Úrade BSK už viac ako 12 mesiacov žiadosť o rekonštrukciu výučbovej miestnosti – kuchyne praktického vyučovania, žiadam vás tým pádom o informáciu v jakom stave je táto žiadosť, kedy bola táto žiadosť o rekonštrukciu prijatá na úrad, ak teda bola, kedy a ktoré oddelenie sa začalo touto žiadosťou zaoberať, či bolo začaté aj verejné obstarávanie a ak áno kedy resp. kedy bolo ukončené.

*PhDr. Alžbeta Ožvaldová, podpredsedníčka BSK*

Ďakujem.

*Ing. Ján Karman, poslanec BSK*

Ešte...

*PhDr. Alžbeta Ožvaldová, podpredsedníčka BSK*

Áno, pardon.

*Ing. Ján Karman, poslanec BSK*

Ešte teda skúsim tú druhú interpeláciu, pretože ma teda zaujíma, či podobný problém sa nemôže vyskytovať aj na pôde iných škôl, a teda chcem chcel by som požiadať riaditeľa úradu v nadväznosti na predchádzajúcu interpeláciu--- ohľadom všetkých našich škôl v zriaďovateľskej pôsobnosti BSK, čo sa týka opráv, rekonštrukcií priestorov škôl s tým, že by bola poskytnutá prehľadná tabuľka s uvedením kedy žiadosti prišli, ktorému oddeleniu boli žiadosti pridelené aj s uvedením dátumu a informácie, čo sa v danej veci vykonalo. Ďakujem.

*PhDr. Alžbeta Ožvaldová, podpredsedníčka BSK*

Ďakujem, nasleduje pán poslanec Lauko.

*Mgr. Juraj Lauko PhD., poslanec BSK*

Ďakujem pekne, ja by som tiež chcel poprosiť o informáciu ohľadom havarijného stavu na Strednej odbornej škole polygrafickej v Rači a tiež ohľadom prípadného verejného obstarávania, ktoré by teda v tejto veci malo prebiehať, prípadne bude. Ďakujem.

*PhDr. Alžbeta Ožvaldová, podpredsedníčka BSK*

Ďakujem pekne, keďže sa už nikto nehlási, ukončujem tento bod programu, ukončujem dnešnú schôdzu, veľmi pekne vám ďakujem za účasť, hlavne tým, ktorí ste tu zostali, prajem vám príjemný deň a nezabúdajte koncom týždňa navštíviť cintoríny. Ďakujem.